കാനഡ വകവെച്ചുനല്‍കുന്ന ന്യൂനപക്ഷ അവകാശങ്ങളെക്കുറിച്ചും അവിടത്തെ മുസ്‌ലിംകളെകുറിച്ചും എഴുതുമ്പോള് ഒരു കഥ പറഞ്ഞ് തുടങ്ങാം.\nരാജ്യത്ത് ഇസ്‌ലാം ഭീതി പരത്തുന്നതില് കുപ്രസിദ്ധരായിരുന്ന കെവിന് ജോണ്‍സ്റ്റണ്, റാണേന്ദ്ര 'റോണ്'ബാനര്‍ജി എന്നിവരുമായി ബന്ധപ്പെട്ട കേസില് ഒണ്ടേറിയോ സുപ്രീം കോടതി ജഡ്ജിയുടെ ചരിത്രപ്രധാന വിധിയുമായി ബന്ധപ്പെട്ട കഥ.\nഇരുവര്‍ക്കുമെതിരെ കേസ് നല്‍കിയിരുന്നത് റസ്റ്റൊറന്റ് നടത്തിപ്പുകാരനായ മുഹമ്മദ് ഫഖീഹ്. വ്യക്തിഹത്യ, ഇസ്‌ലാമിനെതിരെ അപകീര്‍ത്തികരമായ പരാമര്‍ശം എന്നിവ മുന്‍നിര്‍ത്തിയായിരുന്നു പരാതി.\nസമാനതകളില്ലാത്ത വിധിയായിരുന്നു കേസിലുണ്ടായത്. അതുകൊണ്ടുതന്നെ കാനഡയിലുടനീളം മാധ്യമങ്ങളില് അത് വലിയ തലക്കെട്ടാവുകയും ചെയ്തു. കാനഡയില് ഏറ്റവും പ്രചാരമുള്ള ടൊറാേണ്ടോ സ്റ്റാര് (Toronto Star) വാര്‍ത്തക്ക് തലക്കെട്ടു നല്‍കിയത് 'വിദ്വേഷപ്രസംഗം പാരമ്യത്തില്' എന്നായിരുന്നു. സി.ബി.സി (CBC National) ദേശീയ റേഡിയോ, ടെലിവിഷന് ശൃംഖല നല്‍കിയത് 'റസ്റ്റൊറന്റ് ഉടമക്കെതിരായ വിദ്വേഷപ്രസംഗം: കെവിന് ജോണ്‍സ്റ്റണ് 25 ലക്ഷം ഡോളര് പിഴ'എന്നും.\nപാരമൗണ്ട് ഫൈന് ഫൂഡ്‌സ് (Paramount Fine Foods) എന്ന പേരില് രാജ്യത്ത് പ്രശസ്തമായ ഒരു ഭക്ഷ്യവിതരണ ശൃംഖല നടത്തിവരികയായിരുന്നു മുഹമ്മദ് ഫഖീഹ്.\nകെവിന് ജോണ്‍സ്റ്റണും റോണ് ബാനര്‍ജിയും ചേര്‍ന്ന് ഓണ്‍ലൈന് വീഡിയോകള്, അഭിമുഖങ്ങള് തുടങ്ങിഎണ്ണമറ്റ മാര്‍ഗങ്ങളിലൂടെ ഫഖീഹിന്റെ മതത്തെയും വ്യക്തിത്വത്തെയും പൊതുസമൂഹത്തിനു മുന്നില് അപമാനിക്കുന്ന വിധത്തില് നിരന്തരം പ്രചാരണം അഴിച്ചുവിട്ടുകൊണ്ടിരുന്നു. അതിലൊന്ന് സംഭവിച്ചത് ഒരു ഷോപ്പിങ് മാളില് ഫഖീഹ് സ്വന്തം മക്കള്‍ക്കൊപ്പം നില്‍ക്കുമ്പോഴും.\nഏറ്റവുമൊടുവില് കേസിനാസ്പദമായ സംഭവം നടക്കുന്നത്, ഫഖീഹിന്റെ റസ്റ്റൊറന്റിനു മുന്നില് ജോണ്‍സ്റ്റണും ബാനര്‍ജിയും ചേര്‍ന്ന് നടത്തിയ പ്രതിഷേധപരിപാടിയിലാണ്. 2017 ജൂലൈ 20-ന് പ്രധാനമന്ത്രി ജസ്റ്റിന് ട്രൂഡോ പങ്കെടുത്ത ലിബറല് പാര്‍ട്ടിയുടെ ഒരു ധനസമാഹരണപരിപാടി അവിടെ നടക്കുകയായിരുന്നു. ഫഖീഹ് ഭീകരതയെ പിന്തുണക്കുന്നുവെന്ന് ആരോപിക്കുന്ന വീഡിയോ അതേസമയത്തുതന്നെ, ജോണ്‍സ്റ്റണ് പോസ്റ്റ് ചെയ്യുന്നു. 'നിങ്ങള് ഒന്നുകില് ജിഹാദി ഭീകരനാകുക, അല്ലെങ്കില് മറ്റൊരുത്തന്റെ ഭാര്യയെ ബലാത്സംഗം ചെയ്തവനാകുക- എങ്കില് നിങ്ങള്‍ക്ക് റസ്റ്റൊറന്റിലേക്ക് ക്ഷണമുണ്ട്'- എന്നായിരുന്നു വീഡിയോയിലെ പരാമര്‍ശം.\nമിസിസോഗ (City of Mississauga) നഗരത്തിന്റെ മേയര് പദവിയിലേക്ക് ഒരിക്കല് മത്സരരംഗത്തുണ്ടായിരുന്ന ജോണ്‍സ്റ്റണ് സ്വന്തമായി നിരവധി ഓണ്‍ലൈന് വേദികളുടെ നടത്തിപ്പുകാരനായിരുന്നു. ഒരു യൂടൂബ് ചാനല്, സ്വന്തം വെബ്‌സൈറ്റ്, ഫേസ്ബുക്ക്- ട്വിറ്റര് അക്കൗണ്ടുകള് തുടങ്ങിയവ ഉദാഹരണം.\nകാനഡയില് ഹിന്ദുത്വകാമ്പയിന്റെ മുന്നണിപ്പോരാളിയും 'കനേഡിയന് ഹിന്ദു അഡ്വക്കസി' (Canadian Hindu Advocacy) സംഘടനയുടെ അമരക്കാരനുമാണ് ബാനര്‍ജി. ഒരു തീവ്രവാദ സംഘടനയാണെന്ന് ഇതിനെ വിശേഷിപ്പിച്ചത് കനേഡിയന് പത്രമായ 'സ്റ്റാര്'തന്നെ. 'സിഖ്, മുസ്‌ലിം മതമൗലിക വാദികളില്‍നിന്നുള്ള അടിച്ചമര്‍ത്തലും പകയും ചെറുക്കാനുള്ളതാണ് സംഘടന'യെന്ന് ബാനര്‍ജി സ്വയം സാക്ഷ്യപ്പെടുത്തുന്നുമുണ്ട്.\nമുസ്‌ലിംകള്‍ക്കും ഇസ്‌ലാമിനുമെതിരെ ആക്രമണം അഴിച്ചുവിടുന്നതില് അഭിമാനം കൊള്ളുന്ന 'റൈസ് കാനഡ' (Rise Canada) എന്ന സംഘടനയുടെ മുതിര്‍ന്ന ഉപദേശകന് കൂടിയാണ് അദ്ദേഹം. ജോണ്‍സ്റ്റനെപ്പോലെ ബാനര്‍ജിക്കുമുണ്ട് ഓണ്‍ലൈനില്, വിശിഷ്യാ സമൂഹമാധ്യമങ്ങളില് നിരവധി വേദികള്.\nമാന്യതയുടെയും മര്യാദയുടെയും സകല സീമകളും ഉല്ലംഘിക്കുന്നതാണ് ഇസ്‌ലാമിനെതിരായ ബാനര്‍ജിയുടെ വായ്ത്താരികള്. സഹിഷ്ണുതയും വൈവിധ്യവും പേറുന്നവയെന്ന് കാനഡയെയും ഹിന്ദുത്വത്തെയും വിശേഷിപ്പിക്കുന്ന അയാളുടെ കാനഡയില് പക്ഷേ, മുസ്‌ലിംകള്‍ക്ക് ഇടമില്ല. രാജ്യത്ത് മുസ്‌ലിംകള്‍ക്ക് പൗരത്വം നിഷേധിക്കണമെന്നും ലോകത്തുടനീളം നാഗരികത അടയാളപ്പെട്ട രാജ്യങ്ങള് ഇത് പിന്തുടരണമെന്നുമാണ് ആവശ്യം.\nവീഡിയോയില് ജോണ്‍സ്റ്റണൊപ്പം പ്രത്യക്ഷപ്പെട്ട ബാനര്‍ജിക്കെതിരെയും ഫഖീഹ് കേസ് നല്‍കിയിരുന്നു. പക്ഷേ, കൗശലക്കാരനായ ബാനര്‍ജി കോടതിക്കു പുറത്ത് ഒത്തുതീര്‍പ്പിനിറങ്ങുകയും പരസ്യമായി മാപ്പുപറഞ്ഞ് ഓണ്‍ലൈനില് പോസ്റ്റ്‌ചെയ്ത് കേസില്‍നിന്ന് തല്‍ക്കാലം തടിയൂരുകയും ചെയ്തു. നഷ്ടപരിഹാരമായി 25,000 ഡോളറും വാഗ്ദാനം ചെയ്തു.\n''മതത്തിന്റെ പേരില് ഫഖീഹിനെ ആക്രമിച്ചത് തെറ്റായെന്ന് ഞാന് മനസ്സിലാക്കുന്നു. അത്തരം വെറുപ്പിന് കാനഡയില് ഇടമില്ല. ഈ മാപ്പപേക്ഷ വായിക്കുന്നവര് എന്റെ ഭാഗത്തുനിന്ന് സംഭവിച്ച അബദ്ധം മനസ്സിലാക്കുമെന്ന് വിശ്വസിക്കുന്നു''- മാപ്പപേക്ഷ ഇങ്ങനെ.\nസമാന വാക്കുകളുമായി വീഡിയോ മാപ്പപേക്ഷയും പോസ്റ്റ് ചെയ്തിരുന്നു. ഇത്രയും ചെയ്തതു മതിയെന്നായിരുന്നു ഫഖീഹിന്റെ പക്ഷം. മറ്റുള്ളവരെ അപകീര്‍ത്തിപ്പെടുത്തുകയും കള്ളം പ്രചരിപ്പിക്കുകയും ചെയ്ത് രക്ഷപ്പെടാമെന്ന് കരുതുന്നവര്‍ക്കെതിരായ കടുത്ത സന്ദേശമാണിതെന്ന് ഫഖീഹ് പ്രതികരിച്ചു. സംഭവത്തിനുശേഷം തന്റെ കുടുംബത്തിനുായ വേദനകള്‍ക്ക് നേരിയ ആശ്വാസം ലഭിച്ചതായി അദ്ദേഹത്തിന്റെ വാക്കുകളില്‍നിന്ന് വ്യക്തമാവുന്നു.\nജോണ്‍സ്റ്റണ് പക്ഷേ, കോടതി നടപടികളുമായി മുന്നോട്ടുപോയി. നേരത്തേ പീല് മുനിസിപ്പാലിറ്റിയി (Peel Municipality) ലെ മുസ്‌ലിംകള്‍ക്കെതിരെ വിദ്വേഷപ്രചാരണം നടത്തിയതിനും കേസ് നേരിടുന്നയാളാണ് ജോണ്‍സ്റ്റണ്.\nഒടുവില് 2019 മേയ് 13-ന് ഒറേിയോ സുപ്രീംകോടതി ജസ്റ്റീസ് ജെയിന് ഫെര്‍ഗുസണ് കേസില് മുഹമ്മദ് ഫഖീഹിന് അനുകൂലമായി വിധി പറഞ്ഞു. കാനഡയുടെ ചരിത്രത്തിലെ ഏറ്റവും ഉയര്‍ന്ന മാനനഷ്ടവിധിയായിരുന്നു ഇത്.\nപുതിയ ചട്ടം സൃഷ്ടിക്കുന്ന ഈ വിധി, ഇസ്‌ലാംഭീതിയും വിദ്വേഷവും കടുത്ത ഭീഷണിയായി മാറിയ കാനഡയിലെ മുസ്‌ലിംകള്‍ക്ക് ആശ്വാസദായകവുമാണ്.\n'മറ്റുള്ളവരുടെ മതങ്ങളെ നിന്ദിക്കാനും മതന്യൂനപക്ഷങ്ങളെ ആക്രമിക്കാനും സ്വയം ഇറങ്ങിപ്പുറപ്പെട്ട കുറേ പേരുള്ള കാലത്ത് കോടതി നേരിട്ട് ഇടപെട്ട് കൃത്യമായ ലക്ഷ്മണരേഖ വരച്ചത് ആശ്വാസകരമാണെ'ന്ന് ഫഖീഹിന്റെ അഭിഭാഷകന്.\n'നവ മാധ്യമങ്ങളും ഇന്റര്‍നെറ്റും സമൂഹത്തിലെ ഇരുണ്ട ശക്തികള്‍ക്ക് കൂടുതല് ഇടം നല്‍കുന്ന 21-ാം നൂറ്റാണ്ടിലാണ് ഈ കേസെന്നത് ശ്രദ്ധേയമാണെ'ന്ന് ജസ്റ്റിസ് ഫെര്‍ഗുസണ് വിശേഷിപ്പിക്കുന്നു.\n25 ലക്ഷം ഡോളര് നഷ്ടപരിഹാരം സൈബര് കേസുകളില് റെക്കോര്‍ഡാണെന്ന് പറയുന്നത് പ്രമുഖ അഭിഭാഷകന് റോണി മക്കോന്‍ചി. ഭാവിയില് സമാന കേസുകളിലെ വിധികളില് ഇത് കീഴ്‌വഴക്കമായി മാറുമെന്നും ഇന്റര്‍നെറ്റിന്റെ സ്വാതന്ത്ര്യം ദുരുപയോഗം ചെയ്ത് അപരനെ അപമാനിക്കുന്നവനിത് കടുത്ത മുന്നറിയിപ്പാണെന്നും മറ്റൊരു അഭിഭാഷകനായ റിച്ചാര്‍ഡ് ഡിയര്‍ഡെന്.\nഈ സംഭവം കാനഡയിലെ മുസ്‌ലിം സമൂഹം നേരിടുന്ന വെല്ലുവിളികളും അവസരങ്ങളും കൃത്യമായി നിര്‍ധാരണം ചെയ്യുന്നുണ്ട്. കടുത്ത സംഘര്‍ഷങ്ങള്‍ക്കു മധ്യേയാണ് കാനഡയില് അവരുള്ളത്. ലോകത്തെ ഏറ്റവും വലിയ ജനാധിപത്യരാജ്യമെന്ന് അഭിമാനിക്കുന്ന ഇന്ത്യയുള്‍പ്പെടെ മറ്റെവിടെയും കാണാനാവുന്നതിന്റെ നേര് പകര്‍പ്പ്. ഭാഗ്യവശാല്, കാനഡയില്, സ്വതന്ത്രവും ശക്തവുമായ സ്ഥാപനങ്ങളുണ്ട്: ജനാധിപത്യ സ്ഥാപനങ്ങളെ സംരക്ഷിക്കാനും അനീതിക്കും അടിച്ചമര്‍ത്തലിനും ഇരയായവര്‍ക്ക് നീതി ലഭ്യമാക്കാനും ഉദ്ദേശിച്ചുള്ള സ്ഥാപനങ്ങള്.\nഈ സ്ഥാപനങ്ങള് നിലനില്‍ക്കുന്നതിനാല് ഭൂരിപക്ഷത്തിന്റെ ആധിപത്യമോഹങ്ങളില് വീണുടഞ്ഞു പോകുമായിരുന്ന ന്യൂനപക്ഷ അവകാശങ്ങള് കൂടുതല് ഭദ്രവും സുരക്ഷിതവുമാണ്. മറ്റു പല രാജ്യങ്ങളിലും നേര്‍വിപരീതമായിക്കൊിരിക്കുകയാണല്ലോ.\nലബനാനില്‍നിന്ന് കുടിയേറിയ വ്യവസായിയും സാമുദായിക നേതാവും ജീവകാരുണ്യപ്രവര്‍ത്തകനുമാണ് മുഹമ്മദ് ഫഖീഹ്. ആഭ്യന്തരയുദ്ധത്തില്‍നിന്ന് രക്ഷപ്പെട്ടാണ് അദ്ദേഹം കാനഡയിലെത്തുന്നത്. മര്‍ദകഭരണകൂടങ്ങളില്‍നിന്ന് രക്ഷേെപ്പട്ടാടി മറുകര പിടിച്ച എണ്ണമറ്റ അഭയാര്‍ഥികളിലൊരാള്.\nകുടിയേറ്റക്കാരാല് സമൃദ്ധമാണ് കാനഡ. ഫഖീഹിനെപ്പോലെ സംരംഭകരും കഠിനാധ്വാനികളുമായ നിരവധി പേരുടെ വിയര്‍പ്പിന്റെ കരുത്തിനാല് തിടംവെച്ചു വളര്‍ന്ന നാട്. കുടിയേറ്റക്കാര് ലോകത്തിന്റെ നാനാദിക്കുകളില്‍നിന്നും അണമുറിയാതെയാണ് ഇവിടെ ഒഴുകിയെത്തിയത്. ഇത്രയും സാംസ്‌കാരിക വംശീയ വൈജാത്യം മറ്റെവിടെയെങ്കിലും കാണാനാകുമോ എന്നുപോലും സംശയം.\nപ്രധാനമന്ത്രി ജസ്റ്റിന് ട്രൂഡോ തന്നെപറയും: ''ഭിന്നതകള് പലതുണ്ടായാലും എങ്ങനെ കൂടുതല് ശക്തരാകാമെന്ന് കാനഡ നമ്മെ പഠിപ്പിച്ചിട്ടുണ്ട്. മുന്നോട്ടുള്ള പ്രയാണത്തിലും നമുക്ക് കരുത്താകുക ഇതുതന്നെയാകും. വൈവിധ്യത്തോടും വൈജാത്യത്തോടുമുള്ള പ്രതിബദ്ധത കാനഡക്കാര് അത്രമേല് ലാളിത്യമുള്ളവരും വിനയശീലരുമായതിന്റെ പേരിലൊന്നുമല്ല, അവര് അങ്ങനെയാണേലും. മറിച്ച്, കാനഡയെയും അതുവഴി ലോകത്തെയും കൂടുതല് മെച്ചപ്പെട്ട, സുരക്ഷിതമായ മണ്ണാക്കാനുള്ള ഉറച്ച സമീപനത്തിന്റെ ഫലമാണത്.''\nഅഭയാര്‍ഥികളിലേറെയും കാനഡയിലെത്തിയത് വെറും കൈയോടെയാണ്. കഠിനാധ്വാനത്തിലൂടെ അവര് സ്വന്തം സാമ്രാജ്യങ്ങള് കെട്ടിപ്പടുത്തതിനൊപ്പം രാജ്യത്തിന്റെ പുരോഗതിയിലും പങ്കുവഹിച്ചു. അവരില് തലപ്പൊക്കമുള്ള വ്യക്തിത്വങ്ങളിലൊരാളാണ് മുഹമ്മദ് ഫഖീഹ്.\nഒരൊറ്റ റസ്റ്റൊറന്റിലായിരുന്നു തുടക്കം. നിലവില് 60 റസ്റ്റൊറന്റുകളിലേക്ക് വളര്‍ന്ന ഈ ശൃംഖല അതിദ്രുതം വികസിച്ചുകൊണ്ടിരിക്കുന്നു. സാമര്‍ഥ്യവും ചടുലതയും ദീര്‍ഘദൃഷ്ടിയും സമംചേര്‍ന്ന അദ്ദേഹം സാമുദായികവിഷയങ്ങളില് സജീവസാന്നിധ്യവുമാണ്. നൂറുകണക്കിന് സിറിയക്കാര്‍ക്ക് തൊഴില് നല്‍കുകയോ അവരെ സ്‌പോണ്‍സര് ചെയ്യുകയോ ചെയ്തു അദ്ദേഹം. ഒപ്പം, കാനഡയിലെ സുപ്രധാന ജീവകാരുണ്യ സംരംഭങ്ങളുടെ പ്രധാന സാമ്പത്തിക സ്രോതസ്സുമാണ്. കാനഡയിലെ സമൂഹത്തിന് നല്‍കിയ വിലപ്പെട്ട സംഭാവനകള് മുന്‍നിര്‍ത്തി 2018-ല് റയേഴ്‌സണ് യൂനിവേഴ്‌സിറ്റി(Ryerson University) അദ്ദേഹത്തിന് ഓണററി ഡോക്ടറേറ്റ് നല്‍കി.\nരാജ്യത്തിന്റെ ഈ തുറന്ന മനസ്സായിരുന്നു മുഹമ്മദ് ഫഖീഹിനും അതുപോലുള്ളവര്‍ക്കും എല്ലാം നല്‍കിയത്.\nഇങ്ങനെയൊക്കെയാണെങ്കിലും, കാനഡ എല്ലാം തികഞ്ഞതെന്ന് പറയാനുമാകില്ല. ഇരുണ്ട ഒരു മറുവശവുണ്ട്. ഫസ്റ്റ് നേഷന്, ഇന്യൂട്ട്, മെറ്റിസ് വിഭാഗങ്ങള്‍ക്കെതിരെ അടിച്ചമര്‍ത്തലല്ല, ശരിക്കും വംശഹത്യയാണ് അരങ്ങേറിയത്. ജൂതര്, സിഖുകാര്, മുസ്‌ലിംകള്, ഹിന്ദുക്കള് എല്ലാവരെയും ഒരിക്കല് രാജ്യം നിരസിച്ചിട്ടുണ്ട്. കറുത്തവര്, ഏഷ്യന് വംശജര് തുടങ്ങി പലരോടും കടുത്ത വിവേചനം കാണിച്ചിട്ടുമുണ്ട്. കുട്ടികളെ ബാലപീഡനത്തിനിരയാക്കിയിട്ടുണ്ട്. അസഹിഷ്ണുത മുറ്റിനിന്ന ഇരുണ്ട കാലങ്ങള്...\nഅന്ന് കാണിച്ചതിനൊക്കെയും മാപ്പപേക്ഷിച്ച് തെറ്റുതിരുത്തലിന്റെ പാതയിലാണിന്ന് കാനഡ. അതാണ്, ഭീകരതയുടെയും പീഡനത്തിന്റെയും കഠിനപാതകള് കടന്ന് എത്തിയവര്‍ക്ക് വെളിച്ചം പകരുന്നതും.\nവിരുദ്ധ ധ്രുവങ്ങളിലുള്ള രണ്ടു ആശയധാരകളെയാണ് ഫഖീഹും ബാനര്‍ജിയും പ്രതിനിധാനം ചെയ്യുന്നത്. വൈവിധ്യത്തെ പുല്‍കാന് വെമ്പുന്ന കാനഡയെയും ഹിന്ദുയിസത്തെയും ഒരേസമയം വാഴ്ത്തുന്ന ബാനര്‍ജി മുസ്‌ലിംകളെയും സിഖുകാരെയും അതില്‍നിന്ന് മാറ്റിനിര്‍ത്തും. വിദ്വേഷപ്രചാരണവും വെറുപ്പിന്റെ ഉല്‍പാദനവുമാണ് ബാനര്‍ജിയുടെ പ്രധാന ദൗത്യമെങ്കില്, അദ്ദേഹം മാറ്റിനിര്‍ത്താനാഗ്രഹിക്കുന്ന ഫഖീഹ് തന്റെ വിശ്വാസത്തെ കാനഡയുടെ നാനാത്വത്തോട് ചേര്‍ത്തുവെച്ചയാളാണ്. ഫഖീഹിന് ലഭിച്ച സംഭാവനകളുടെ ബാഹുല്യവും പൊതു-സ്വകാര്യ ഏജന്‍സികള് നല്‍കിയ പുരസ്‌കാരങ്ങളും ഇത് തെളിയിക്കും. ബാനര്‍ജിയെയും സമാനമനസ്‌കരെയും ചൊടിപ്പിക്കുന്നതും ഇതുതന്നെ.\nകാനഡ പുലര്‍ത്തുന്ന വൈവിധ്യവും സഹിഷ്ണുതയുമാണ് തന്നെ ഇവിടേക്ക് അടുപ്പിച്ചതെന്ന് പറയുന്ന ബാനര്‍ജി തന്നെ ഈ വൈവിധ്യത്തെ നശിപ്പിക്കാന് പണിയെടുക്കുന്നത് വൈരുധ്യമായി തോന്നാം.\nമുസ്‌ലിംകള്‍ക്കു മുമ്പിലെ വെല്ലുവിളി എത്രത്തോളം ഫഖീഹിനെ പോലെ ആകാന് കഴിയുമെന്നുള്ളതാണ്; അതുവഴി തങ്ങളെ ഉന്മൂലനം ചെയ്യാനാഗ്രഹിക്കുന്നവരെ എങ്ങനെ കൈകാര്യം ചെയ്യാമെന്നും.\nവെറുപ്പ് മാത്രം തുപ്പിക്കൊിരുന്നവര്‍ക്കു മുന്നില് പ്രതിഷേധിച്ചും മുദ്രാവാക്യം വിളിച്ചുമായിരുന്നില്ല അദ്ദേഹം പ്രതികരിച്ചത്. മറിച്ച്, ജീവകാരുണ്യ പ്രവര്‍ത്തനമേഖല വിപുലീകരിച്ച് തന്റെ വ്യക്തിത്വത്തെയും സമുദായത്തെയും അദ്ദേഹം വളര്‍ത്തി. രാജ്യം കാത്തുപോരുന്ന മൂല്യം സ്വാംശീകരിച്ച് അത് ജീവിതമുദ്രയാക്കി.\nഅവകാശങ്ങള്‍ക്കുവേണ്ടി ഏതറ്റംവരെ നിലയുറപ്പിക്കണമെന്ന് ഫഖീഹ് കാണിച്ചുതരും. അടിച്ചമര്‍ത്താന് കച്ചകെട്ടിയിറങ്ങിയവരെ എങ്ങനെ പിടിച്ചുകെട്ടാമെന്നും. ഒട്ടും ആയാസരഹിതമായിരുന്നില്ല ഈ ദൗത്യം. അതിനുവേണ്ടി അദ്ദേഹവും കൂടെയുള്ളവരും നന്നായി പൊരുതി. ഈ സഹനസമരം ഒടുവില് ഫലം കാണുകയും ചെയ്തു. പോരാട്ടത്തില് അദ്ദേഹത്തോടൊപ്പം നിന്ന സംഘമാണ് കനേഡിയന് ആന്റിഹേറ്റ് നെറ്റ്‌വര്‍ക്(Canadian Anti-Hate Network). ബാനര്‍ജി കോടതിക്ക് പുറത്ത് ഒത്തുതീര്‍പ്പ് വ്യവസ്ഥയെന്ന നിലക്ക് 25,000 ഡോളര് നല്‍കിയപ്പോള് തുക അദ്ദേഹം ഈ സംഘടനക്കാണ് കൈമാറിയത്.\nസംഘടനയുടെ തലവന് ബെര്‍ണി എം. ഫാബര് ഇതേകുറിച്ച് പറയുന്നുണ്ട്: ''ധീരതയും പൊതുസമൂഹത്തോടുള്ള പ്രതിബദ്ധതയും എങ്ങനെയെന്ന് കാണിച്ചുതരുന്നു ഫഖീഹ്. വ്യക്തിപരമായി അതികഠിനമായ ഇസ്‌ലാംഭീതിയുടെ ഇരയായിരിക്കെ ഫഖീഹ് സംസാരിച്ചത് വംശീയതയും വെറുപ്പും മതഭ്രാന്തും ഊതിക്കത്തിച്ച് ആക്രമണം നടത്തിയവര്‍ക്കെതിരെയാണ്. വിേദ്വഷം പ്രചരിപ്പിക്കുന്നവര്‍ക്കെതിരെ ഏതറ്റം വരെയും നിയമത്തിന്റെ വഴി സ്വീകരിക്കുമെന്ന് അദ്ദേഹം വ്യക്തമാക്കുന്നു.''\nമതവിദ്വേഷത്തിനെതിരെ പൊരുതിയ ഏകവ്യക്തിയായിരുന്നില്ല ഫഖീഹ്. താന് വഹിച്ച സാമൂഹികപദവിയാണ് അദ്ദേഹത്തിന് ഇത്രയേറെ മാധ്യമശ്രദ്ധ നല്‍കിയതെന്നു മാത്രം. മനുഷ്യാവകാശ കമീഷന് പോലുള്ള സംഘടനകള് വഴി പ്രതിവിധി തേടിയവരുടെ പട്ടിക പിന്നെയും നീളും. അധ്യാപികയും സാമൂഹിക പ്രവര്‍ത്തകയുമായ എന്റെ ഇളയ മകള് ഹാജറ അതിലൊരാളാണ്. ഒന്നിലേറെ കേസുകളില് അവര് വിജയം വരിച്ചിരുന്നു. അത്രയും വിദ്യാഭ്യാസമില്ലാത്തവരും സമാന കേസുകളില് വിജയം കണ്ടിട്ടുണ്ട്.\nസ്വന്തം ഭൂവുടമക്കെതിരെ കേസ് നടത്തി വിജയിച്ച മുസ്‌ലിം ദമ്പതികള് മറ്റൊരു ഉദാഹരണം. കരാര് കാലാവധി അവസാനിക്കുന്ന മുറക്ക് ഒഴിയാമെന്നും പുതിയ താമസക്കാര് പരിശോധനക്ക് വരുന്നുവെങ്കില് നേരത്തേ അറിയിക്കണമെന്നും ദമ്പതികള് വ്യക്തമാക്കിയിരുന്നു. പരിശോധന പ്രാര്‍ഥനക്കിടയിലാക്കാതിരിക്കുന്നതിനും വേഷവിധാനം നല്ല രീതിയില് തന്നെ എന്ന് ഉറപ്പുവരുത്തുന്നതിനുമായിരുന്നു ഇത്.\nഎന്നാല്, പരിശോധനക്ക് വരുമ്പോള് അറിയിക്കണമെന്ന ആവശ്യം ശരീഅത്ത് അടിച്ചേല്‍പിക്കാനുള്ള ശ്രമമാണെന്നു പറഞ്ഞ് ഭൂവുടമ പുഛിച്ചുതള്ളി. ദമ്പതികള് മനുഷ്യാവകാശ കമീഷനെ സമീപിച്ചു. 12,000 ഡോളര് നഷ്ടപരിഹാരം നല്‍കണമെന്ന് കമീഷന് വിധിക്കുകയും ചെയ്തു.\nസമാന അനുഭവമാണ് കാനഡയില് സ്ഥിരതാമസമാക്കാമെന്ന തീരുമാനത്തിലേക്ക് എന്നെ നയിച്ചതും. പശ്ചിമേഷ്യയില് ഏതാനും വര്‍ഷങ്ങള് ചെലവിട്ട്, കാനഡയിലെത്തിയ ഞാന് ആ രാജ്യം വിശ്വസിക്കുന്ന വിശാലതയില് അത്ഭുതപ്പെട്ടു. മുസ്‌ലിംലോകത്തെ വ്യക്തിപരമായ അനുഭവങ്ങള്‍ക്ക് നേര്‍വിപരീതമായിരുന്നു അത്.\nമദീന ഇസ്‌ലാമിക് യൂനിവേഴ്‌സിറ്റിയിലെ എന്റെ പ്രഫസര് ഡോ. തഖിയ്യുദ്ദീന് ഹിലാലി മുസ്‌ലിംലോകത്തെ കാര്യങ്ങളില് പരിതപിച്ച് ഒരു കവിത കുറിച്ചിട്ടുണ്ട്. മേഘങ്ങളില്, മനുഷ്യര്‍ക്ക് എത്തിപ്പിടിക്കാനാവാത്ത ഉയരങ്ങളില് കഴിയുന്നവരെന്ന് സ്വയം വിശ്വസിക്കുന്ന ഗവ. ഉദ്യോഗസ്ഥരുടെ മനോഭാവമാണ് അതില് ഒന്നാമത്തേത്. എന്തെങ്കിലും സേവനം ആവശ്യപ്പെട്ട് തങ്ങള്‍ക്ക് മുന്നിലെത്തിയവരെ എപ്പോഴും നിന്ദയോടെയാണ് ഈ ഉദ്യോഗസ്ഥര് കാണുക.\nമറുവശത്ത്, കാനഡ നേര്‍വിപരീതമായിരുന്നു. ഒരിക്കല്, ഞാന് കുടുംബസമേതം ലണ്ടന് വഴി ടൊറാേയിലേക്ക് വരികയായിരുന്നു. ലണ്ടന് എയര്‍പോര്‍ട്ടില് ഒരു സോമാലി വനിത സഹായംതേടി എന്നെ സമീപിച്ചു. ഇംഗ്ലീഷ് വശമില്ലായിരുന്നു അവര്‍ക്ക്. ആര്‍ക്കും അവരെ മനസ്സിലാക്കാനുമാകുന്നില്ല. ഭാര്യയോട് ഞാന് പറഞ്ഞു, കാനഡയില് ഇറങ്ങുമ്പോള് അവിടത്തെ ഉദ്യോഗസ്ഥര് എന്തുചെയ്യുന്നുവെന്ന് നോക്കാം.\nവിമാനമിറങ്ങിയതും ഈ വനിത പ്രത്യേക അതിഥിയാണെന്നു തോന്നിപ്പിച്ച് ദ്വിഭാഷി ഹാജരായി. വേണ്ടിടത്തൊക്കെയും അവരെ അനുഗമിച്ചു. ദുഃഖകരമെന്നു പറയെട്ട, മുസ്‌ലിം ലോകത്ത് ഇത്തരം അനുഭവങ്ങള് വിരളം.\nടൊറാേണ്ടോ യൂനിവേഴ്‌സിറ്റിയിലും സമാന അനുഭവമായിരുന്നു ഞങ്ങള്‍ക്ക്. ചരിത്രമുറങ്ങുന്ന ഹാര്‍ട് ഹൗസി(Hart House)ലെ സെന്‍ട്രല് ഹാള് തന്നെ ഞങ്ങള് വിദ്യാര്‍ഥികള്‍ക്ക് ജുമുഅ നമസ്‌കാരത്തിന് തുറന്നുനല്‍കി. പ്രതിവാര ഖുര്‍ആന് സ്റ്റഡി സര്‍ക്കിളിന് ഇന്റര്‍നാഷ്‌നല് സ്റ്റഡി സെന്ററും നമസ്‌കാരത്തിനായി സൗകര്യമുള്ള മുറി വേറെയും. ഭാഷയും വംശവും മതവും അടയാളപ്പെട്ട നൂറുകണക്കിന് സംഘടനകളിലൊന്നായി ഞങ്ങളുടെ മുസ്‌ലിം സ്റ്റുഡന്റ്‌സ് അസോസിയേഷനുമുണ്ടായിരുന്നു.\nസാമുദായിക വിഷയങ്ങളില് ഇടപെടുന്ന മസ്ജിദിലെ ഇമാമെന്ന നിലക്ക് പതിറ്റാണ്ട് നീണ്ട എന്റെ അനുഭവങ്ങള് കാനഡയെക്കുറിച്ച് നല്ലതുമാത്രം പറയാനേ അവസരം നല്‍കുന്നുള്ളൂ. വിവിധ സ്ഥാപനങ്ങളുമായി ഇടപഴകാന് ഇക്കാലയളവില് സാധ്യമായി. പോരായ്മകളുള്ളപ്പോഴും രാജ്യത്തെ സംവിധാനങ്ങളില് എന്റെ വിശ്വാസം അരക്കിട്ടുറപ്പിക്കുന്ന അനുഭവങ്ങള്. പള്ളി ഇമാമെന്ന നിലക്ക് പാസ്‌പോര്‍ട്ടിന് ശിപാര്‍ശക്കാരനായും രേഖകള് ഒപ്പുവെച്ചും മറ്റു വിലപ്പെട്ട സേവനങ്ങള് ചെയ്തും മതമേലധ്യക്ഷര്‍ക്ക് ലഭിച്ചുവന്ന സവിശേഷ അധികാരങ്ങള് ഞാനും ചെയ്തുപോന്നു. കാനഡയുടെ ഭരണഘടന അനുശാസിക്കുന്ന മതസ്വാതന്ത്ര്യം ജീവിതത്തിന്റെ വിവിധ ഘട്ടങ്ങളില് പ്രയോഗിക്കാന് അവസരമൊരുക്കുന്നവയായിരുന്നു ഞാന് എഴുതിയിരുന്ന കത്തുകള്. ജുമുഅ നമസ്‌കാരത്തിന് സമയം അനുവദിക്കാന്, റമദാനില് സമയക്രമീകരണത്തിന്, പെരുന്നാളിനും മറ്റ് അവസരങ്ങളിലും അവധി ലഭിക്കാന്, സ്ത്രീകള്‍ക്ക് ഹിജാബ് ധരിക്കാന്, പ്രായം തികഞ്ഞ പുരുഷന് താടി വെക്കാന്... അങ്ങനെ പലതിനും ഞാന് നല്‍കിയ കത്തുകളും രേഖകളും സര്‍ക്കാര് അംഗീകരിച്ചു.\nപലവട്ടം മതവിഷയങ്ങളില് വിദഗ്ധാഭിപ്രായം തേടാന് കോടതി എന്നെ വിളിപ്പിക്കുകയുായി.\nസിറിയയില്‍നിന്ന് കുടിയേറിയ ഒരു അറബ് വംശജനെതിരെ ഭീകരവാദ ആരോപണം ഉയര്‍ന്നപ്പോള് ഇസ്‌ലാമിലെ ജിഹാദിനെ കുറിച്ച് വിശദീകരിക്കാനായിരുന്നു ഒരുതവണ ഞാന് കോടതിയിലെത്തിയത്. ജിഹാദ് ഇസ്‌ലാമികവിശ്വാസത്തിന്റെ ഭാഗമാണെന്ന ആരോപണവുമായി ഒരു വിദഗ്ധനെ പ്രോസിക്യൂട്ടര് വിഭാഗം ഹാജരാക്കിയിരുന്നു. സൈനികയുദ്ധം എന്നാണ് അയാള് ജിഹാദിനെ വ്യാഖ്യാനിച്ചത്. എന്നുവെച്ചാല് മിതവാദ മുസ്‌ലിം എന്നൊന്നില്ലെന്നും അവസരം ലഭിക്കുന്ന നിമിഷം ആഞ്ഞടിക്കുന്ന നിശ്ശബ്ദനായ ഭീകരവാദിയാണ് ഓരോ മുസ്‌ലിമുമെന്നുമായിരുന്നു വാദം.\nഇസ്‌ലാം ലോകത്തെ രണ്ടായി വിഭജിക്കുന്നു; 'ദാറുല് ഇസ്‌ലാമും' 'ദാറുല് ഹര്‍ബും' (യുദ്ധമണ്ഡലവും സമാധാനമണ്ഡലവും). കാനഡ തീര്‍ച്ചയായും ദാറുല് ഹര്‍ബാണെന്നും അദ്ദേഹം പറഞ്ഞുവെച്ചു. തെളിവു സഹിതം ഈ വാദങ്ങളെ ഞാന് ഖണ്ഡിച്ചു. ഭിന്നതകളുങ്കെിലും മനുഷ്യര് ഒന്നായി പുലരുന്ന ഇടങ്ങളിലല്ല ഇത്തരം ചര്‍ച്ചകള് നടക്കേത്; മനുഷ്യാവകാശങ്ങള് സംരക്ഷിക്കപ്പെടുന്ന ഇടങ്ങള് അങ്ങനെയാകില്ലെന്നും ഞാന് വിശദീകരിച്ചു.\nമുസ്‌ലിമിന് തന്റെ അനുഷ്ഠാനങ്ങള്‍ക്ക് സ്വാതന്ത്ര്യമുണ്ടാകുമ്പോള് ഇത്തരം വേര്‍തിരിവുകള് അരുതാത്തതാണെന്ന് മുസ്‌ലിം പണ്ഡിതര് തന്നെ വിശദീകരിച്ചത് ഞാന് ഉദ്ധരിച്ചു. പതിറ്റാണ്ടുകളായി മറ്റേതു മതത്തിന്റെ പ്രചാരകരെയും പോലെ കാനഡയില് ഇസ്‌ലാം പ്രബോധനം ചെയ്യുന്ന ഒരാളാണ് ഞാനെന്നും ഇത് ദാറുല് ഹര്‍ബല്ലെന്നും കോടതിക്കുമുമ്പില് വിശദമാക്കി.\nസൈനിക ജിഹാദ് ഇസ്‌ലാമിക വിശ്വാസത്തിന്റെ ഭാഗമാണെന്ന വാദവും ഖുര്‍ആനിക സൂക്തങ്ങള് ഉദ്ധരിച്ച് ഞാന് ഖണ്ഡിച്ചു. ഗസ്സാലിയെയും റൂമിയെയും ഇതിനായി ഞാന് ഉദ്ധരിച്ചു. ഗസ്സാലിയെ പാശ്ചാത്യര് ആദരിക്കുന്നുണ്ട്. സെന്റ് അഗസ്റ്റിന്, തോമസ് അക്വിനാസ് എന്നിവര് ചേര്‍ന്നൊന്നായ പോലെയാണ് അവര്‍ക്ക് ഗസ്സാലി. മതദര്‍ശനം, കര്‍മശാസ്ത്രം, സൂഫിസം എന്നിവ ഒന്നിക്കുന്ന ഗഹന ഗംഭീര കൃതിയാണ് അദ്ദേഹത്തിന്റെ ഇഹ്‌യാ. എന്നിട്ടും, അതില് ഒരിടത്തുപോലും സൈനിക ജിഹാദ് എന്ന അധ്യായം കടന്നുവരുന്നില്ല. ആത്മാവിനോടും ശരീരത്തോടും ചെയ്യുന്ന പോരാട്ടമാണ് അതില് പരാമര്‍ശിക്കപ്പെടുന്ന ജിഹാദ്. വടക്കേ അമേരിക്കയില് ഏറെ വായിക്കപ്പെടുന്ന കവികളിലൊരാളാണ് റൂമി. അദ്ദേഹത്തിന്റെ 'മസ്‌നവി', ഖുര്‍ആനിന്റെ ആത്മീയവായനയാണെന്ന് ആന്‍മേരി ഷിമേല് പറയുന്നുണ്ട്. അതിലും ജിഹാദ് ഒരു യുദ്ധമല്ല, സ്വന്തം ശരീരത്തെ ദുശ്ശീലങ്ങളില്‍നിന്നും െഎഹിക ഇഛകളില്‍നിന്നും മോചിപ്പിക്കാന് നടത്തുന്ന പോരാട്ടമാണ്. ഒടുവില് കോടതി പ്രതിയെ വെറുെതവിട്ടു.\nമറ്റൊരിക്കല് 'മഹ്ര്' എന്ന ഇസ്‌ലാമിക ആചാരത്തെകുറിച്ചും വിവാഹകര്‍മവുമായി അതിന്റെ ബന്ധത്തെ കുറിച്ചും വിശദീകരിക്കാനായിരുന്നു കോടതി എന്നെ വിളിച്ചത്. വിവാഹമോചനത്തിനു ശേഷം ഭാര്യ ഭര്‍ത്താവിനെതിരെ കോടതിയെ സമീപിച്ച കേസിലായിരുന്നു സംഭവം. മഹ്‌റായി നിശ്ചയിച്ച വന്‍തുക നല്‍കിയില്ലെന്നായിരുന്നു പരാതി. ഇനി നല്‍കേണ്ടതില്ലെന്ന വിധി നല്‍കാന് ജഡ്ജി ഒരുങ്ങിനില്‍ക്കുകയായിരുന്നു. ഇസ്‌ലാമിന്റെ രേഖകള് അങ്ങനെയല്ല പറയുന്നതെന്ന് തെളിവുകള് സഹിതം ഞാന് ബോധിപ്പിച്ചു. മതപണ്ഡിതന് പറയുന്നത് അംഗീകരിക്കുന്നുവെന്നും മഹ്ര് നല്‍കണമെന്നും ഒടുവില് കോടതി വിധിച്ചു.\nകാനഡ, യു.എസ്.എ, യൂറോപ്പ് പോലുള്ള നാടുകളില് സ്വന്തം അവകാശങ്ങള്‍ക്കായി നിലയുറപ്പിക്കേണ്ടി വരുേമ്പാള് ബൗദ്ധികവും സാഹിതീപരവും സാംസ്‌കാരികവുമായ പരമാവധി വിഭവങ്ങള് നാം ആര്‍ജിച്ചിരിക്കണം. പ്രഫഷനല് മികവോടെത്തന്നെ ഈ രംഗത്ത് മുസ്‌ലിംകള് ബഹുദൂരം മുന്നോട്ടുപോയി കഴിഞ്ഞിട്ടുണ്ട്.\nഎന്റെ അനുഭവം പങ്കുവെച്ചാല്, മകന് ഫൈസല് കുട്ടി കാനഡയിലും രാജ്യാന്തരതലത്തിലും മനുഷ്യാവകാശ വിഷയങ്ങളില് ഇടപെടുന്ന മികച്ച അഭിഭാഷകനാണ്. 2010 മുതല് തുടര്‍ച്ചയായി ലോകത്തെ ഏറ്റവും സ്വാധീനമുള്ള 500 മുസ്‌ലിംകളില് ഒരാളായി അദ്ദേഹം എണ്ണപ്പെടാറുണ്ട്. ഹുസ്‌നി മുബാറകിനു കീഴില് മുസ്‌ലിം ബ്രദര്‍ഹുഡ് വിചാരണ ചെയ്യപ്പെട്ടിരുന്നപ്പോള് നിയമവിദഗ്ധനെന്ന നിലക്ക് അദ്ദേഹത്തെ ക്ഷണിച്ചു വരുത്തിയിരുന്നു. പത്രങ്ങള്, മാഗസിനുകള് തുടങ്ങിയവയിലെ ലേഖനങ്ങള്, നിരവധി അക്കാദമിക് പേപ്പറുകള് എന്നിവയുടെ കര്‍ത്താവായ അദ്ദേഹം മുസ്‌ലിംകളുടെ നിരവധി നിയമപോരാട്ടങ്ങളിലും സഹായിയായി. സാഹിത്യരംഗത്ത് മകള് സാജിദകുട്ടി (എസ്.കെ. അലി എന്ന് തൂലികാ നാമം) നിരവധി ഗ്രന്ഥങ്ങളുടെ കര്‍ത്താവാണ്; പുരസ്‌കാരങ്ങളും ലഭിച്ചിട്ടുണ്ട്. Saints & Misfits, Love from A to Z, The Proudest Blue, Eid Anthology തുടങ്ങിയവയാണ് കൃതികള്.\nകാനഡയിലെത്തിയ മറ്റു മത, വംശീയ ന്യൂനപക്ഷങ്ങളും നിരവധി പീഡന പര്‍വങ്ങള് കടന്നാണ് സുസ്ഥിതിയുടെ തീരംപിടിച്ചതെന്ന വസ്തുത മുസ്‌ലിംകള്‍ക്കും ആശ്വാസം പകരുന്നതാണ്. ജൂതന്മാര് ഉദാഹരണം. ഒരു കാലത്ത്, ഹോട്ടലുകള്‍ക്ക് മുമ്പില് 'ജൂതര്‍ക്കും നായ്ക്കള്‍ക്കും പ്രവേശനമില്ല' എന്ന ബോര്‍ഡ് തൂങ്ങിയിരുന്നുവെന്ന് വിശ്വസിക്കാനാകുമോ? ചൈന, ജപ്പാന്, ഇറ്റലി എന്നിവിടങ്ങളില്‍നിന്ന് കുടിയേറിയവരും ഇങ്ങനെ സാമൂഹിക, സാമ്പത്തിക, രാഷ്ട്രീയ വിവേചനങ്ങള് ഏറ്റുവാങ്ങിയവരാണ്.\nമുസ്‌ലിം സമൂഹം നയിക്കുന്ന ഈ പോരാട്ടം ഏറ്റെടുക്കാന് സാമൂഹിക ശാസ്ത്രജ്ഞര്, എഴുത്തുകാര്, അഭിഭാഷകര്, പ്രഫഷനലുകള്, സാമൂഹിക- രാഷ്ട്രീയ-സന്നദ്ധ പ്രവര്‍ത്തകര് തുടങ്ങി വലിയ നിരതന്നെയുണ്ട്. അതിനാല്‍തന്നെ, പ്രതീക്ഷയുമുണ്ട്.


അമ്മയ്ക്ക് റിമ കല്ലിങ്കലിന്‍റെ മുഖമടിച്ചുള്ള മറുപടി! മോഹന്‍ലാന് വരെ അപമാനിച്ചു! അവളും.. | rima kallingal on ammas ne decision - Malayalam Oneindia\nPublished: June 26 2018, 12:30 [IST]\nഎന്നാല് നിലപാട് കര്‍ക്കശമാക്കിയ കൂട്ടായ്മ എന്തുകൊണ്ട് അമ്മയുടെ യോഗത്തില് ഇതിനെ കുറിച്ച് ഒരക്ഷരം സംസാരിച്ചില്ലെന്ന വിമര്‍ശനമാണ് പാടെ ഉയര്‍ന്നത്. ഇപ്പോള് എന്തുകൊണ്ടാണ് തങ്ങള് യോഗത്തില് പ്രതികരിക്കാതിരുന്നതെന്ന് വ്യക്തമാക്കി രംഗത്തെത്തിയിരിക്കുകയാണ് നടി റിമ കല്ലിങ്കല് റിമയുടെ വാക്കുകള് ഇങ്ങന\nഎന്തുകൊണ്ടാണ് ചോദിക്കേണ്ടിടത്ത് കാര്യങ്ങള് ചോദിച്ചില്ല എന്ന ചോദ്യമാണ് എല്ലാവരും ചോദിക്കുന്നത്. രണ്ട് കാര്യങ്ങളാണ് ചോദ്യത്തിന് മറുപടിയായി പറയാന് ഉള്ളത്. ഒന്ന് ഈ സംഭവം നടന്ന് ഒരു കൊല്ലമാകുന്നു. പല രീതിയില് അമ്മയുമായി ചര്‍ച്ചകള് തുടങ്ങി വയ്ക്കാന് ശ്രമിച്ചുകൊണ്ടിരിക്കുന്നത് നിങ്ങള് കണ്ടതാണ്.\nഅവസാനമായി നിങ്ങള് എല്ലാവരും കണ്ടതാണ് അമ്മ എന്ന സംഘടന എല്ലാവരും കൂടി ഒത്തുകൂടി നടത്തിയ ഒരു സ്വകാര്യ ചാനല് പരിപാടിയില് അവര് എന്ത് രീതിയിലാണ് ഞങ്ങള്‍ക്ക് മറുപടി തന്നത് എന്ന്. അതും ഒരു പബ്ലിക് പ്ലാറ്റ്ഫോമില് വെച്ച്. ഞങ്ങള് ഉന്നയിച്ച കാര്യങ്ങളോട് അവരുടെ പ്രതികരണം എങ്ങനാണെന്ന് നിങ്ങള് കണ്ടതാണ്.അത്തരം ആളുകളോട് അതുകൊണ്ട് തന്നെ ഇനിയും പോയി ഒരു ചര്‍ച്ചയ്ക്ക് തയ്യാറാവേണ്ട ആവശ്യം എന്താണ്.\nഅതുകൊണ്ട് തന്നെ ഇനിയും പോയി ഒരു ചര്‍ച്ചയ്ക്ക് ഇരുന്നു കൊടുക്കണമെന്ന് ദയവ് ചെയ്ത് ഞങ്ങളോട് ആരും പറയരുത്. അമ്മയില് പറഞ്ഞിട്ട് ഒരു കാര്യവുമില്ല. കാരണം അവര്‍ക്ക് നമ്മളോടുള്ള നിലപാട് ആ ഒരൊറ്റ സ്കിറ്റിലൂടെ ഞങ്ങള്‍ക്ക് ബോധ്യപ്പെട്ടതാണ്. മലയാള സിനിമയിലെ സീനിയയര് മോസ്റ്റ് ആയിട്ടുള്ള താരങ്ങള് വരെ അതിന്‍റെ ഭാഗമായിരുന്നു.\nഈ വിഷയത്തെ ഇത്രയും അപക്വമായി കാണുന്നവരോട് ഇനി എന്താണ് കൂടുതല് പറയേണ്ടത്. അതുകൊണ്ടാണ് എല്ലാവരോടും എന്ന നിലയില് ചോദ്യം പബ്ലിക് ആയി ഫേസ്ബുക്കിലൂടെ ചോദിച്ചത്.\nമൂന്ന് മാസം ജയിലില് കഴിഞ്ഞ, കുറ്റാരോപിതനായ, രണ്ട് പ്രാവിശ്യം ജാമ്യം നിഷേധിക്കപ്പെട്ട ഒരു വ്യക്തിയും അപമാനിക്കപ്പെട്ട ഇരയും അമ്മയുടെ ഭാഗമായി നില്‍ക്കവെ ഇത്തരമൊരു നിലപാട് അമ്മ എടുക്കുമ്പോള് എന്തുകൊണ്ടാണ് അങ്ങനെയൊരു നിലപാട് എടുത്തത് എന്ന് ബോധിപ്പിക്കാനുള്ള ഉത്തരവാദിത്തം അമ്മയ്ക്കുണ്ട്. അത് അംഗങ്ങളെ ബോധിപ്പിക്കേണ്ടത് അമ്മയുടെ ഉത്തരവാദിത്തമാണ്. ബോധ്യപ്പെടുത്താത്ത സാഹചര്യത്തില് സംഘടനയില് തുടരേണ്ടെന്ന നിലപാടാണ് ഉള്ളത്.\nഇനി അമ്മയില് തുടരുമോയെന്ന ചോദ്യത്തിന് ഡബ്യുസിസിയുടെ നിലപാട് പിന്നെ അറിയിക്കാമെന്നും അതേസമയം വ്യക്തിപരമായി തനിക്ക് ഇനി അത് വളരെ ബുദ്ധിമുട്ടാണെന്നുമാണ് റിമ പറഞ്ഞത്. പ്രത്യേക കാരണങ്ങള് കൊണ്ടാണ് താന് ഇപ്പോള് അമ്മയില് തുടരുന്നത്. വ്യക്തിപരമായ തിരുമാനം എടുത്താണ് ഞാന് യോഗത്തില് പങ്കെടുക്കാതിരുന്നത്.\nമുന്‍പ് നടന്ന അമ്മയുടെ പരിപാടിയില് താന് പങ്കെടുക്കാതിരുന്നത് വ്യക്തിപരമായ കാരണങ്ങള് കൊണ്ടാണ്. എന്നാല് അന്ന് പത്മപ്രിയയും പാര്‍വ്വതിയുമെല്ലാം പരിപാടിയില് പങ്കെടുത്തിരുന്നു. എന്നാല് അവരെ ഇരുത്തിക്കൊണ്ടാണ് തങ്ങളെ ആക്ഷേപിക്കുന്ന തരത്തിലുള്ള സ്കിറ്റ് അവര് അവതരിപ്പിച്ചത്. പാര്‍വ്വതിയോ പത്മപ്രിയയോ അങ്ങനെയൊരു സ്കിറ്റ് അവതരിപ്പിക്കുമെന്ന കാര്യം അറിഞ്ഞിരുന്നില്ല.\nവിളിച്ചുവരുത്തി അപമാനിക്കുകയായിരുന്നു അമ്മ ചെയ്തത്. അതുകൊണ്ട് തന്നെ ഇനി ഇങ്ങനെയുള്ള ആളുകളോടൊപ്പം സഹകരിച്ച് മുന്നോട്ട് പോകാന് താത്പര്യമില്ല. അമ്മയെന്ന സംഘടന ജനാധിപത്യ നിലപാട് സ്വീകരിച്ച് പ്രവര്‍ത്തിക്കുമെന്ന് വിശ്വസിക്കുന്നില്ല. ഇത്തവണ തിരഞ്ഞെടുക്കപ്പെട്ട അമ്മയുടെ പ്രസിഡന്‍റ് പോലും പരിപാടിയുടെ ഭാഗമായിരുന്നു. ഇനി ആ സംഘടനയില് ജനാധിപത്യമായ രീതിയിലുള്ള ഒരു മാറ്റം പെട്ടെന്ന് ഉണ്ടാകുമെന്നും ഞങ്ങള് വിശ്വസിക്കുന്നില്ല.\nകുറ്റാരോപിതര് തന്നെയാണ് ഇവിടെ സംരക്ഷിക്കപ്പെടുന്നത്. എന്ത് സംഭവിച്ചാലും നിലപാട് വ്യക്തമാക്കാനുള്ള ഒരു സ്പേസ് ക്രിയേറ്റ് ചെയ്ത് എടുക്കുകയാണ് വനിതാ കൂട്ടായ്മയുടെ ലക്ഷ്യം. എന്ത് ചതിക്കുഴി ആണെങ്കിലും ഇരയ്ക്കൊപ്പം തന്നെ നില്‍ക്കുമെന്ന് തന്നെയാണ് ഇപ്പോഴും പറയാന് ഉള്ളത്. ഇരയുടെ നിലപാട് തന്നെയാണ് വനിതാ സംഘടന ഫേസ്ബുക്കിലൂടെ വ്യക്തമാക്കിയത്.\nഇതൊക്കെ കണ്ടും കേട്ടും അവള് ഇരിക്കുകയാണ്. തങ്ങള് പറയുന്നതിനെ എതിര്‍ക്കുന്ന ഫാനുകളോട് പറയുന്നത് ഇതാണ്. നമ്മുക്ക് ആര്‍ക്ക് വേണമെങ്കിലും ഇത്തരം സാഹചര്യങ്ങള് ഉണ്ടായേക്കാം. അവള്‍ക്കെതിരായ നിലപാടുകളാണ് നിങ്ങള് ഇപ്പോഴും എടുക്കുന്നതെങ്കില് നിങ്ങള്‍ക്ക് അപകടം വന്നാലും ഈ ഉള്ളവര് ഇരയ്ക്കൊപ്പം നില്‍ക്കാതെ കുറ്റാരോപിതനൊപ്പം നില്‍ക്കുകയേ ഉള്ളൂ.\nആക്രമിക്കപ്പെട്ട നടിയോട് താന് വ്യക്തിപരമായി സംസാരിച്ചിരുന്നു. എന്നാല് അതിനെ കുറിച്ച് തനിക്ക് ഇപ്പോള് ഒന്നും പറയാനില്ല. വളരെ വൈകാതെ അവളുടെ മറുപടി നിങ്ങള്‍ക്ക് ലഭിക്കും. ഇനി എന്തൊക്കെ സംഭവിച്ചാലും അവള്‍ക്കൊപ്പം മാത്രം-റിമ പറ‍ഞ്ഞു.\nrima kallingal on ammas ne decision


കേന്ദ്രസർക്കാരിന്റെ പരോക്ഷ നികുതി വരുമാനം പുതുക്കിയ ലക്ഷ്യം മറികടന്നു - Live Newage\nന്യൂഡൽഹി: അറ്റ പ്രത്യക്ഷ നികുതി വരുമാനത്തിന് പിന്നാലെ കേന്ദ്രസർക്കാരിന്റെ പരോക്ഷ നികുതി വരുമാനവും 2020-21 സാമ്പത്തിക വർഷത്തിലെ പുതുക്കിയ ലക്ഷ്യം മറികടന്നു. കസ്‌റ്റംസ് നികുതി, ജി.എസ്.ടി തുടങ്ങിയവ ഉൾപ്പെടുന്ന പരോക്ഷ നികുതി വരുമാനം 2019-20ലെ 9.54 ലക്ഷം കോടി രൂപയെ അപേക്ഷിച്ച് 10.71 ലക്ഷം കോടി രൂപയായാണ് വർദ്ധിച്ചതെന്ന് ധനമന്ത്രാലയം വ്യക്തമാക്കി. വാർഷികാടിസ്ഥാനത്തിൽ 12.3 ശതമാനവും പുതുക്കിയ ബഡ്‌ജറ്റ് ലക്ഷ്യത്തെ അപേക്ഷിച്ച് ഒമ്പത് ശതമാനവും അധികമാണിത്.\n9.89 ലക്ഷം കോടി രൂപ പരോക്ഷ നികുതിയിനത്തിൽ നേടുകയായിരുന്നു ബഡ്‌ജറ്റിൽ കേന്ദ്രത്തിന്റെ പുതുക്കിയ ലക്ഷ്യം. ഇതിന്റെ 108.2 ശതമാനം സമാഹരിക്കാൻ കേന്ദ്രത്തിന് കഴിഞ്ഞു. കസ‌്റ്റംസ് നികുതിയിനത്തിൽ സമാഹരിച്ചത് 21 ശതമാനം വർദ്ധനയോടെ 1.32 ലക്ഷം കോടി രൂപയാണ്. 2019-20ൽ ഇത് 1.09 ലക്ഷം കോടി രൂപയായിരുന്നു. കേന്ദ്ര എക്‌സൈസ്, സേവന നികുതിയുടെ കുടിശിക ഇനത്തിൽ 3.91 ലക്ഷം കോടി രൂപ കേന്ദ്രം നേടി. മുൻവർഷത്തെ 2.45 ലക്ഷം കോടി രൂപയേക്കാൾ 59 ശതമാനമാണ് വർദ്ധന.\nഅതേസമയം, ജി.എസ്.ടി സമാഹരണം 5.99 ലക്ഷം കോടി രൂപയിൽ നിന്ന് 5.48 ലക്ഷം കോടി രൂപയായി കുറഞ്ഞു; നഷ്‌ടം എട്ട് ശതമാനം. എന്നാൽ, പുതുക്കിയ ലക്ഷ്യമായ 5.15 ലക്ഷം കോടി രൂപയുടെ 108 ശതമാനമാണിത്. കഴിഞ്ഞ സാമ്പത്തിക വർഷത്തിന്റെ ആദ്യ പകുതിയിലാണ് കൊവിഡ് മൂലം ജി.എസ്.ടി വരുമാനം കൂപ്പുകുത്തിയത്. പിന്നീട്, മെല്ലെ കരകയറിയ സമാഹരണം, മാർച്ചിൽ 1.24 ലക്ഷം കോടി രൂപയെന്ന എക്കാലത്തെയും ഉയരത്തിലുമെത്തി.\nകേന്ദ്രത്തിന്റെ അറ്റ പ്രത്യക്ഷ നികുതി വരുമാനം കഴിഞ്ഞവർഷം പുതുക്കിയ ലക്ഷ്യത്തിന്റെ അഞ്ച് ശതമാനം ഉയർന്ന് 9.45 ലക്ഷം കോടി രൂപയിൽ എത്തിയിരുന്നു. പുതുക്കിയ ലക്ഷ്യമായ 9.05 ലക്ഷം കോടി രൂപയുടെ 104.56 ശതമാനമാണ് സമാഹരിച്ചത്.\nപെട്രോൾ, ഡീസൽ എക്‌സൈസ് നികുതി ഉചിതമായ സമയത്ത് കുറയ്ക്കുമെന്ന് കേന്ദ്ര പരോക്ഷ, കസ്‌റ്റംസ് നികുതി ബോർഡ് ചെയർമാൻ എം. അജിത് കുമാർ പറഞ്ഞു. പെട്രോളിന് 32.90 രൂപയും ഡീസലിന് 31.80 രൂപയുമാണ് എക്‌സൈസ് നികുതി. പെട്രോൾ റീട്ടെയിൽ വിലയുടെ 36 ശതമാനവും ഡീസൽ വിലയുടെ 39 ശതമാനവും കേന്ദ്ര എക്‌സൈസ് നികുതിയാണ്.


തൂവെള്ള ഇതളുകളും നടുവില് മഞ്ഞവര്‍ണവും! നിത്യഹരിതം ചെമ്പകം വരുന്ന വഴി - Rashtradeepika : Rashtradeepika\nതൂവെള്ള ഇതളുകളും നടുവില് മഞ്ഞവര്‍ണവും പേറി നില്ക്കുന്ന ഈ പൂക്കള് ഇപ്പോള് ഉദ്യാനങ്ങളിലെ സൗന്ദര്യറാണികളാണ്. ശരാശരി ഉയരത്തില് പന്തലിച്ച് പൂക്കളുമായി നില്ക്കുന്ന പുഷ്പച്ചെടി പൂന്തോട്ടങ്ങളെ ആകര്‍ഷകമാക്കുന്നു. മലയാളികള് പൊതുവേ ചെമ്പകം എന്നു വിശേഷിപ്പിക്കുന്ന ചെമ്പക കുടുംബത്തില്‍പ്പെടുന്നു മനോഹരമായ ഈ നിത്യഹരിതചെമ്പകവും. ‘അപ്പോ സൈനേസിയ’ കുടുംബത്തില്‍പ്പെടുന്ന ഈ സസ്യത്തിന്റെ ശാസ്ത്ര നാമം ‘പ്ലുമേറിയ ഒബ്ട്യുസ’ എന്നാണ്.\nവെസ്റ്റ് ഇന്‍ഡീസ്, പടിഞ്ഞാറന് മെക്‌സിക്കോ, ഫ്‌ളോറിഡ തുടങ്ങിയവയാണ് സ്വദേശം. കേരളത്തില് പൊതുവെ വെള്ള നിറത്തിലെ പൂക്കളുള്ള ‘സിംഗപ്പൂര്‍വൈറ്റ്’ ഇനമാണ് പ്രചാരത്തിലുള്ളത്. പിങ്ക് നിറത്തിലെ പൂക്കളുള്ള സിംഗപ്പൂര് പിങ്ക് എന്ന ഇനവും വിദേശങ്ങളിലുണ്ട്. പ്ലൂമേറിയ ഇനങ്ങളില് വച്ചേറ്റവും സുഗന്ധമുള്ളത് പ്ലൂമേറിയ ഒബ്ട്യൂസയ്ക്കാണ്. മറ്റു ചെമ്പകപൂക്കളില് നിന്നു വ്യത്യസ്തമായി പൂക്കളുടെ അഗ്രം ഏതാണ്ട് വൃത്താകൃതിയിലാണ് കാണപ്പെടുന്നത്.\nനിറയെ ഇലച്ചാര്‍ത്തുള്ള സസ്യമാണ്. ഇലകളുടെ അറ്റവും വൃത്താകൃതിയിലാണ് എന്നതും ഒരു പ്രധാന സവിശേഷതയാണ്. ഏറെ പ്രത്യേകതകളുള്ള ഒന്നാണ് പ്ലുമേറിയ ഒബ്ട്യുസ. വര്‍ഷം മുഴുവന് നിര്‍ത്താതെ പുഷ്പിക്കും.\nസൂര്യപ്രകാശം അല്‍പം കുറഞ്ഞാലും ഒബ്ട്യുസ ഇനങ്ങള് പൂക്കള് വിടര്‍ത്തും. വലിയ പരിചരണമോ, വളമോ ഒന്നും കൂടാതെ നിത്യഹരിതമായി നില്ക്കുന്ന സസ്യമാണിത്. ഇതെല്ലാം കൊണ്ടുതന്നെ ലോകമെമ്പാടും ഇന്നിവ യഥേഷ്ടം പൂന്തോട്ടങ്ങളിലെത്തുന്നു. അടുത്തകാലത്താണ് നല്ല വെള്ള നിറത്തിലെ പ്ലൂമേറിയ ഒബ്ട്യുസ, ഉയര്‍ന്ന വശകൊമ്പുകളില് കുലകളായി കാണുന്ന പൂക്കളുമായി നില്ക്കുന്ന പ്ലൂമേറിയ പ്യുഡിക്ക, പ്ലൂമേറിയ ആല്‍ബ എന്നിവ കേരളത്തിലെ പൂന്തോട്ടങ്ങളില് സ്ഥാനം പിടിച്ചത്.


malayalam news-seema won in british parliamentary election\nലണ്ടന്: ബ്രിട്ടണിലെ ഹൗസ് ഓഫ് കോമണ്‍സിലേക്ക് നടന്ന ഉപതെരഞ്ഞെടുപ്പില് ഇന്ത്യന് വംശജ സീമ മല്‍ഹോത്ര വിജയിച്ചു . ലേബര് പാര്‍ട്ടി സ്ഥാനാര്‍ഥിയായി വെസ്റ്റ് ലണ്ടന് മണ്ഡലമായ ഫെല്‍തം ആന്റ് ഹെസ്റ്റണ് നിന്നുമാണ് സീമാ മല്‍ഹോത്ര പാര്‍ലമെന്റില് എത്തിയത്. ഇതോടെ സീമാ മല്‍ഹോത്ര സഭയിലെത്തുന്ന ഇന്ത്യന് വംശജരില് ഒന്‍പതാമത്തെയും ഇന്ത്യന് വനിതകളില് മൂന്നാമത്തെയാളുമായി.\n6203 വോട്ടുകളുടെ ഭൂരിപക്ഷത്തിലാണ് സീമയുടെ വിജയം. 2010ല് ഇവിടെ നടന്ന പാര്‍ലമെന്റ് തിരഞ്ഞെടുപ്പില് ഫെല്‍താം ആന്റ് ഹെസ്റ്റണില് വിജയിച്ചതും ലേബര് പാര്‍ട്ടിയാണ്. അതിനാല് തന്നെ പാര്‍ട്ടിയുടെ സുരക്ഷിതമണ്ഡലമായാണ് കണക്കാക്കുന്നത്.\nനിലവില് എം.പിയായിരുന്ന അലന് കീന് കഴിഞ്ഞ മാസം അന്തരിച്ചതിനെ തുടര്‍ന്നാണ് ഉപതെരഞ്ഞെടുപ്പ് നടത്തിയത് കണ്‍സര്‍വേറ്റീവ്, ലിബറല് ഡെമോക്രാറ്റിക് ഉള്‍പ്പെടെ ആറു കക്ഷികളാണ് തെരഞ്ഞെടുപ്പ് രംഗത്തുണ്ടായിരുന്നത്.


100 ഡിഗ്രി കനലിലിൽ വെറുംകാലിലുള്ള നടത്തം...തമിഴ്നാട്ടിലെ ഈ വിചിത്ര ആഘോഷം അറിയുമോ? | Thimithi- The Fire Walking Festival in Tamil Nadu - Malayalam Nativeplanet\n»100 ഡിഗ്രി കനലിലിൽ വെറുംകാലിലുള്ള നടത്തം...തമിഴ്നാട്ടിലെ ഈ വിചിത്ര ആഘോഷം അറിയുമോ?\nPublished: Tuesday, March 26, 2019, 11:32 [IST]\nകേരളത്തിലെ അമ്യൂസ്മെന്‍റ് പാർക്കുകളിലൂടെ\n9 hrs ago വിസ്മയ മുതൽ വണ്ടർലാ വരെ...കേരളത്തിലെ അമ്യൂസ്മെന്‍റ് പാർക്കുകളിലൂടെ\n12 hrs ago ഫ്രാൻസിലെ ബില്ലും സ്വിറ്റ്സർലൻഡിലെ ക്യാഷ് കൗണ്ടറും..അതിർത്തി രേഖയിലെ ആർബെസ് ഹോട്ടൽ\n15 hrs ago നരകത്തിലേക്കുള്ള പാലവും അതിനപ്പുറത്തെ നീലക്കൊടുവേലിയും...ഇല്ലിക്കൽ കല്ല് ഒളിപ്പിച്ച രഹസ്യങ്ങൾ\n1 day ago ദിനോസറുകളുടെ 'പ്ലേ ഏരിയ' അഥവാ ബാലസിനോര് ഡിനോസർ പാർക്ക്\nവിചിത്രമായ പല ആചാരങ്ങളെക്കുറിച്ചും നമ്മൾ കേട്ടിട്ടുണ്ട്. വില്ലിൽ അന്തരീക്ഷത്തിൽ കൊളുത്തിയിടുന്ന ഗരുഡൻ തൂക്കവും കാണാനെത്തുന്നവരുടെ ജീവൻ പോലും അപകടത്തിലാക്കുന്ന ജെല്ലിക്കെട്ടുംജീവനുള്ള നാഗങ്ങളെ വിളിച്ചുവരുത്തി ആരാധിക്കുന്ന നാഗ പഞ്ചമിയും ഒക്കെ ഇവിടുത്തെ കൂടുതൽ പേരുകേട്ടിട്ടുള്ള ആഘോഷങ്ങളാണ്. ഇതിലധികവം വിചിത്രമായ സംഭവങ്ങളും ആചാരങ്ങളും ഇവിടെ നടക്കുന്നുണ്ട് എന്നതിൽ സംശയമൊന്നുമില്ല. അത്തരത്തിൽ ഒന്നാണ് തീമിതി എന്നറിപ്പെടുന്ന വിചിത്രമായ ഒരാചാരം. ചുട്ടെരിയുന്ന കനലുകൾക്കു മുകളിലൂടെ നഗ്നപാദവുമായി നടക്കുന്ന വിചിത്രമായ തീമിതിയുടെ വിശേഷങ്ങളിലേക്ക്...!!!\nനമ്മുടെ രാജ്യത്ത് ഏകദേശം രണ്ടായിരം വർഷത്തിലധികമായി നടന്നു വരുന്ന ഏറ്റവും വിചിത്രമായ ആചാരങ്ങളിൽ ഒന്നായാണ് തീമിതി അറിയപ്പെടുന്നത്. കത്തിയെരിയുന്ന കനലുകൾക്ക് മുകളിലൂടെ വെറുംകാലിൽ നടക്കുന്ന ആചാരമാണിത്.\nഇന്ത്യയിൽ തമിഴ്നാട്ടിൽ മാത്രമാണ് തീമിതി നടക്കുന്നത്. ഇവിടുത്തെ മാരിയമ്മൻ ക്ഷേത്രങ്ങളിലെ ആചാരങ്ങളുടെ ഭാഗമായാണ് ഇത് നടക്കുക. തമിഴ്നാട്ടിലെ പ്രധാന ആഘോഷങ്ങളിൽ ഒന്നു കൂടിയാണിത്. തീയുടെ മീതെ അല്ലെങ്കിൽ തീയിൽ ചവിട്ടി നടക്കുന്നതിനാലാണ് ഇത് തീമിതി എന്നറിയപ്പെടുന്നത്.\nതീമിതിയുടെ ചരിത്രം അന്വേഷിച്ചാൽ എത്തി നിൽക്കുക മഹാഭാരത കഥകളിലാണ്. തന്നെ അപമാനിച്ച ദ്രൗപതിയെ ഒരു പാഠം പഠിപ്പിക്കാനൊരുങ്ങിയ ദുര്യോധനന്റെ പകയും പക വീട്ടാനായി ചൂതിൽ പാണ്ഡവരെ വിജയിച്ചതും സഭയിൽ പരസ്യമായി ദ്രൗപതിയെ വസ്ത്രാക്ഷേപം ചെയ്തതുമെല്ലാം പരിചിതമാണല്ലോ. തന്നെ കടന്നുപിടിച്ച് അപമാനിച്ച ദുശാശാസനന്റെ മാറ് ിപളർന്ന രക്തം കൊണ്ടുമാത്രമേ തന്റെ അഴിച്ചിട്ട മുടി ഇനി കെട്ടുകയുള്ളുവെന്ന് ദ്രൗപതി പ്രതിജ്ഞയുമെടുത്തു. അങ്ങനെ മഹാഭാരത യുദ്ധത്തിൽ തന്റെ ശപഥം പൂർത്തിയാക്കുവാൻ ദ്രൗപതിയ്ക്ക് സാധിച്ചു. പിന്നീട് എരിഞ്ഞു കൊണ്ടിരിക്കുന്ന കനലിലൂടെ ദ്രൗപതി പൊള്ളലേൽക്കാതെ എത്തുകയും തന്റെ നിരപരാധിത്വം വെളിവാക്കുകയും ചെയ്തു. ഈ വിശ്വാസത്തിലധിഷ്ഠിതമായാണ് തമിഴ്നാട്ടിൽ തീമിതി ആഘോഷിക്കുന്നത്.\nദ്രൗപതിയെ ദ്രൗപതി അമ്മനായാണ് തമിഴ്നാട്ടിൽ ആരാധിക്കുന്നത്. ഒരു പ്രത്യേക വിഭാഗക്കാർക്ക് തങ്ങളുടെ കുലദേവതയും ദ്രൗപതിയാണ്. തങ്ങളുടെ ഗ്രാമത്തിന്റെ ദേവതയായും അവർ ദ്രൗപതിയെ കണക്കാക്കുന്നു. അതുകൊണ്ടുതന്നെ ഈ ഉത്സവം അവർക്കിടയി്ൽ വളരെ പ്രധാനപ്പെട്ടതാണ്.\nഇങ്ങനെ ചെയ്താൽ തങ്ങളുടെ പാപങ്ങൾ ക്ഷമിക്കപ്പെടുമെന്നും ഐശ്വര്യം വരുമെന്നുമാണ് വിശ്വാസം. തങ്ങളുടെ കഷ്ടപ്പാടുകൾക്ക് പകരമായി ദ്രൗപതി ദേവി അനുഗ്രഹം നല്കുമത്രെ.\nതമിഴ്നാട്ടിൽ ദ്രൗപതി അമ്മൻ ക്ഷേത്രങ്ങളിലാണ് പ്രധാനമായും തീമിതി നടക്കുക. ചെങ്കല്‍പേട്ടിനടുത്തുള്ള മനപ്പാക്കം ദ്രാമത്തിലെ ക്ഷേത്രം, നാഗപട്ടണം ജില്ലയിലെ കൊണ്ടൽ ക്ഷേത്രം തുടങ്ങിയ സ്ഥലങ്ങളാണ് തീമിതിയ്ക്ക് പ്രശശ്തമായിരിക്കുന്നത്. ഇത് കൂടാതെ കർണ്ണാടക, തെക്കേ ഇന്ത്യക്കാർ കൂടുതലായി വസിക്കുന്ന ശ്രീലങ്ക, സിംഗപ്പൂർ, മലേഷ്യ, മൗറീഷ്യസ്, സൗത്ത് ആഫ്രിക്ക് തുടങ്ങിയ ഇടങ്ങളിലും തീമിതി ആഘോഷിക്കുവാറുണ്ട്.\nഎല്ലാ വർഷവും ദീപാവലി ആഘോഷങ്ങളുടെ ഭാഗമായാണ് തീമിതി നടക്കുക. ദീപാവലിയ്ക്ക് ഒരു മാസം മുൻപേ നടക്കുന്ന ഇത് തമിഴ് മാസമായ ഐപ്പാസിയൽ നടക്കും. ഇതിൽ പങ്കെടുക്കുന്നവർക്ക് ആപത്തൊന്നും ഉണ്ടാകാതിരിക്കുവാനായി വലിയ പ്രാർഥനാ ചടങ്ങാണ് ആദ്യം നടക്കുക. ചടങ്ങു നടക്കുന്നതിനു ഒരു രാത്രി മുൻപ് തന്നെ തീക്കനലുകൾ ഉണ്ടാക്കിയിരിക്കും. അന്ന േദിവസം അതിരാവിലെ4മണി മുതൽ 11 മണി വരെയാണ് തീയിലൂടെ ചവിട്ടി നടക്കുന്ന ചടങ്ങ് നടക്കുക. കടുത്ത വിശ്വാസികൾക്കു മാത്രമേ തീയിലൂടെ നടക്കുമ്പോൾ പൊള്ളാതിരിക്കു എന്നും വിശ്വസിക്കുന്നു.\nപ്രാർഥനകളുടെ അവസാനം കനലിലൂടെ നടക്കുന്ന ചടങ്ങിന് തുടക്കമാവും. 2.7 മീറ്റർ നീളത്തിലാണ് കനലിട്ടിരുക്കുന്ന കുഴി ഒരുക്കുക. ക്ഷേത്രത്തിനു മുന്നിൽതന്നെയായിരിക്കും ഇതുള്ളത്. ഇതിൻറെ അവസാനം മറ്റൊരു ചെറിയ കുഴി നിർമ്മിച്ച അതിൽ പാൽ നിറയ്ക്കും. അതിൽ ചന്ദനത്തടികളിൽ ദീപം തെളിയ്ക്കും. സമയമാകുമ്പോൾ ക്ഷേത്രത്തിലെ പ്രധാന പുരോഹിതൻ ആദ്യം തലയിൽ ഒരു കുടം വെച്ച് തീയിലൂടെ നടന്നു പോകും. അതിനു ശേഷമാണ് ഇതിൽ പങ്കെടുക്കുന്നവർക്ക് പോകുവാനുള്ള അവസരം. തീയിലൂടെ നടക്കുന്നവരുടെ കൈകളിൽ മഞ്ഞളിന്റെയും ആര്യവേപ്പിന്റെയും ഇലകൾ കൊടുത്തിരിക്കും. കനലിലൂടെ നടന്ന് അവസാനം പാലിൽ ചവിട്ടി കാലിനെ തണുപ്പിച്ച് ചടങ്ങ് അവസാനിപ്പിക്കും. ഇതേ പാലും ക്ഷേത്രക്കുളത്തിലെ വെള്ളവും ഉപയോഗിച്ച് കനലുകൾ കെടുത്തുന്നതോടെ ഈ ചടങ്ങിന് സമാപ്തിയാകും.\nഇത്രയും വായിച്ചിട്ട് ഒരിക്കലെങ്കിലും ഈ ചടങ്ങ് കാണമെന്നാണെങ്കിൽ തമിഴ്നൈട്ടിൽ പോകാം. പ്രധാന ക്ഷേത്രങ്ങളിൽ ദീപാവലിയുടെ ഭാഗമായാണ് ഇത് നടക്കുന്നതെങ്കിൽ മറ്റ് മാരിയമ്മൻ ക്ഷേത്രങ്ങളിൽ ക്ഷേത്രോത്സവത്തിന്റെ ഭാഗമായാണ് തീമിതി നടക്കുന്നത്.\nകല്ലായി മാറിയ വിചിത്ര മരങ്ങളുള്ള പാർക്ക്\nവഞ്ചിപ്പാട്ടിന്‍റെ താളത്തിനൊത്ത് 66 വിഭവങ്ങളുമായി ആറന്മുള വള്ളസദ്യ!\nഅടർന്നു കിട്ടിയ ഊര് അഥവാ അടൂർ...ക്ഷേത്രോത്സവങ്ങളുടെ നാടിന്റെ പ്രത്യേകതകളിതാ..\nകനലിലൂടെ നടക്കുന്ന തീമിതിയും പുരുഷന്മാരെ അടിച്ചിരുത്തുന്ന ലത് മാർ ഹോളിയും!തീർന്നിട്ടില്ല ആചാരങ്ങൾ!\nസൂര്യൻ വടക്കോട്ട് നീങ്ങുന്ന മകരസംക്രാന്തിയിലെ ആഘോഷങ്ങൾ ഇതാണ്\nRead more about: festivals tamil nadu temple


E Sreedharan Trolls BJP Candidature Palakkad 'കാൽ കഴുകൽ ശരിയായില്ല'; ട്രോളുകളിൽ മെട്രോമാൻ, ഒന്നും മിണ്ടാതെ ബിജെപി\n'കാൽ കഴുകൽ ശരിയായില്ല'; ട്രോളുകളിൽ മെട്രോ മാൻ, ഒന്നും മിണ്ടാതെ ബിജെപി\n‘കാൽ കഴുകൽ ശരിയായില്ല’; ട്രോളുകളിൽ മെട്രോ മാൻ, ഒന്നും മിണ്ടാതെ ബിജെപി\nകാൽ കഴുകലും ആദരിക്കലും ഭാരതീയ സംസ്‌കാരത്തിന്റെ ഭാഗമാണെന്നും തന്റെ കാല് കഴുകിയത് വിവാദമാക്കുന്നവർക്ക് സംസ്‌കാരമില്ലെന്നും ഇ.ശ്രീധരൻ\nUpdated: March 21, 2021 10:01:58 am\nമെട്രോമാൻ ഇ.ശ്രീധരന്റെ സ്ഥാനാർഥിത്വമാണ് ഇപ്പോൾ സോഷ്യൽ മീഡിയയിലെ പ്രധാന ചർച്ചാവിഷയം. പാലക്കാട് നിയോജക മണ്ഡലത്തിൽ ബിജെപി സ്ഥാനാർഥിയായാണ് ശ്രീധരൻ ജനവിധി തേടുന്നത്. തിരഞ്ഞെടുപ്പ് പ്രചാരണത്തിന്റെ ചൂടിലാണ് അദ്ദേഹം ഇപ്പോൾ. എന്നാൽ, അതിനിടയിൽ സോഷ്യൽ മീഡിയ ട്രോളുകളിലും താരമായിരിക്കുകയാണ് മെട്രോമാൻ. കാരണം മറ്റൊന്നുമല്ല, തിരഞ്ഞെടുപ്പ് പ്രചാരണത്തിനിടെ വോട്ടർമാർ കാൽ കഴുകിയതാണ് ശ്രീധരനെ ട്രോളൻമാർ ഏറ്റെടുക്കാൻ കാരണം.\nവോട്ടര്‍മാര് ശ്രീധരനെ മാലയിട്ട്, കാല് കഴുകി സ്വീകരിക്കുന്ന ചിത്രങ്ങള് സോഷ്യല് മീഡിയയില് വ്യാപകമായി പ്രചരിച്ചിരുന്നു. ഇടത്, കോൺഗ്രസ് പ്രവർത്തകരാണ് ശ്രീധരനെതിരെ രംഗത്തെത്തിയിരിക്കുന്നത്. പ്രാചീന കാലത്തെ സാംസ്‌കാരിക മൂല്യങ്ങളാണ് ചിത്രം ഉയര്‍ത്തുന്നതെന്നും ജാതീയതയും സവര്‍ണ മനോഭാവവുമാണ് പ്രകടമാകുന്നതെന്നും വിമർശനം ഉയർന്നിരിക്കുകയാണ്.\nസാമൂഹ്യമാധ്യമങ്ങളിൽ ട്രോളും വിമർശനങ്ങളും ഉയർന്നിട്ടുണ്ടെങ്കിലും ബിജെപി ഇതിനോടൊന്നും പ്രതികരിച്ചിട്ടില്ല. കാൽ കഴുകലും ആദരിക്കലും ഭാരതീയ സംസ്‌കാരത്തിന്റെ ഭാഗമാണെന്നും തന്റെ കാല് കഴുകിയത് വിവാദമാക്കുന്നവർക്ക് സംസ്‌കാരമില്ലെന്നും ഇ.ശ്രീധരൻ പറഞ്ഞു.\nഅതേസമയം, ശക്തമായ ത്രികോണ പോരാട്ടമാണ് ഇത്തവണ പാലക്കാട് മണ്ഡലത്തിൽ നടക്കുക. ഇ.ശ്രീധരൻ ബിജെപി സ്ഥാനാർഥിയായി മത്സരിക്കുമ്പോൾ സിറ്റിങ് എംൽഎയും കോൺഗ്രസ് നേതാവുമായ ഷാഫി പറമ്പിൽ തന്നെയാണ് യുഡിഎഫ് സ്ഥാനാർഥി. സിപിഎമ്മിൽ നിന്ന് സി.പി.പ്രമോദമാണ് ഇടത് സ്ഥാനാർഥിയായി മത്സരിക്കുന്നത്.\nRead Also: ഞാൻ മുട്ട പോലും കഴിക്കാറില്ല, ഇറച്ചി കഴിക്കുന്നവരെ ഇഷ്ടമല്ല: ഇ.ശ്രീധരൻ\nപാലക്കാട് നഗരത്തെ രണ്ടു വര്‍ഷത്തിനുള്ളില് കേരളത്തിലെ ഏറ്റവും മികച്ച നഗരമാക്കുമെന്നാണ് ഇ.ശ്രീധരൻ തിരഞ്ഞെടുപ്പ് പ്രചാരണത്തിനു തുടക്കം കുറിച്ച് പറഞ്ഞത്. അഞ്ചു വര്‍ഷത്തിനുള്ളില് ഇന്ത്യയിലെ ഏറ്റവും മികച്ച നഗരമാക്കി പാലക്കാടിനെ മാറ്റുമെന്നും ശ്രീധരൻ പറഞ്ഞിരുന്നു. “പാലക്കാട് മണ്ഡലത്തില് വിജയിക്കുമെന്ന് ഉറച്ച വിശ്വാസമുണ്ട്. പ്രായക്കൂടുതല് ഒരു പ്രശ്‌നമല്ല. കൂടുതല് പ്രായമെന്നാല് കൂടുതല് അനുഭവസമ്പത്താണ്,” ശ്രീധരൻ പറഞ്ഞു. പാലക്കാട് തനിക്ക് ഒരു അന്യപ്രദേശമല്ലെന്ന് ശ്രീധരൻ പറഞ്ഞു. പാലക്കാട് മുൻസിപ്പാലിറ്റി ഇപ്പോൾ ബിജെപിയുടെ കയ്യിലാണ്. നല്ല മിടുക്കന്മാരായ പ്രവര്‍ത്തകരുണ്ട്. താൻ പഠിച്ചതും വളര്‍ന്നതുമൊക്കെ പാലക്കാടാണെന്നും ശ്രീധരൻ പറഞ്ഞു.\nWeb Title: E sreedharan trolls bjp candidature palakkad


ആഗോള ബോക്‌സ്ഓഫീസില് 'സിംബ'യുടെ ഗര്‍ജ്ജനം; 'ദി ലയണ് കിംഗ്' ആദ്യദിനം നേടിയത്\nL A, First Published 20, Jul 2019, 9:38 PM IST\nഹോളിവുഡ് സിനിമകളുടെ പ്രധാന മാര്‍ക്കറ്റുകളില് ഒന്നാണ് ഇന്ന് ഇന്ത്യ. ജംഗിള് ബുക്കും അവഞ്ചേഴ്‌സ് സിരീസും അടക്കം കളക്ഷനില് അത് മുന്‍പ് തെളിയിച്ചതാണ്. 'ലയണ് കിംഗും' അതിന് തുടര്‍ച്ചയാവുകയാണ്.\nലോകമെങ്ങുമുള്ള ഒരു തലമുറയെത്തന്നെ സ്വാധീനിച്ച ചിത്രമാണ് 1994ല് പുറത്തിറങ്ങിയ 'ദി ലയണ് കിംഗ്'. 25 വര്‍ഷത്തിന് ശേഷം ഫോട്ടോറിയലിസ്റ്റിക് അനിമേഷനായി രൂപാന്തരപ്പെടുത്തി ഡിസ്‌നി വീണ്ടും എത്തിച്ച ചിത്രത്തിന് വലിയ പ്രീ-റിലീസ് പബ്ലിസിറ്റിയാണ് ലഭിച്ചിരുന്നത്. ആദ്യ ചിത്രത്തിന് ലോകമെമ്പാടും വലിയൊരു ആരാധകവൃന്ദം ഉണ്ടായിരുന്നതിനാല് സ്വാഭാവികമായും സമ്മിശ്ര പ്രതികരണമാണ് പുതിയ ചിത്രത്തിന് തുടക്കത്തില് ലഭിച്ചത്. എന്നാല് ആഗോള ബോക്‌സ്ഓഫീസില് ഈ അഭിപ്രായങ്ങള് വലിയ സ്വാധീനമൊന്നും ചെലുത്തിയിട്ടില്ല. അങ്ങനെയാണ് കണക്കുകള് പറയുന്നത്.\nയുഎസില് മാത്രം 4,725 സ്‌ക്രീനുകളിലാണ് ചിത്രം വെള്ളിയാഴ്ച പ്രദര്‍ശനത്തിനെത്തിയത്. യുഎസില് വ്യാഴാഴ്ച നടന്ന പെയ്ഡ് പ്രിവ്യൂ പ്രദര്‍ശനങ്ങളില് നിന്ന് മാത്രം 23 മില്യണ് ഡോളര് (158 കോടി രൂപ) ചിത്രം നേടി. ഞായര് വരെ നീളുന്ന ഈ വാരാന്ത്യത്തില് ചിത്രം 185 മില്യണ് ഡോളറിനടുത്ത് (1273 കോടി രൂപ) നേടുമെന്നാണ് ട്രേഡ് അനലിസ്റ്റുകളുടെ വിലയിരുത്തല്. ഇന്ത്യ ഉള്‍പ്പെടെയുള്ള മാര്‍ക്കറ്റുകളിലും ഈ വെള്ളിയാഴ്ച തന്നെയാണ് ചിത്രം എത്തിയതെങ്കില് ചൈനയില് ഒരാഴ്ച മുന്‍പേ എത്തി. ചൈനയിലെ തീയേറ്ററുകളില് നിന്ന് ഇതിനകം 76 മില്യണ് ഡോളറും (523 കോടി രൂപ) നേടി.\nഹോളിവുഡ് സിനിമകളുടെ പ്രധാന മാര്‍ക്കറ്റുകളില് ഒന്നാണ് ഇന്ന് ഇന്ത്യ. ജംഗിള് ബുക്കും അവഞ്ചേഴ്‌സ് സിരീസും അടക്കം കളക്ഷനില് അത് മുന്‍പ് തെളിയിച്ചതാണ്. 'ലയണ് കിംഗും' അതിന് തുടര്‍ച്ചയാവുകയാണ്. ഇംഗ്ലീഷിന് പുറമെ തമിഴ്, തെലുങ്ക്, ഹിന്ദി പതിപ്പുകളില് നിന്നുമായി ആദ്യദിനം 13.17 കോടിയാണ് ചിത്രത്തിന്റെ ഗ്രോസ്. 'സ്‌പൈഡര്‍മാര് ഫാര് ഫ്രം ഹോമി'നേക്കാള് മുകളിലാണ് ഈ കളക്ഷന്. 10.05 കോടിയായിരുന്നു സ്‌പൈഡര്‍മാന്റെ ആദ്യദിന ഇന്ത്യന് കളക്ഷന്.\n'പ്രൈഡ് ലാന്‍ഡ്‌സ്' എന്ന 'മൃഗരാജ്യ'ത്തെ രാജാവായ സിംഹം മുഫാസയുടെ മകന് 'സിംബ'യാണ് ചിത്രത്തിലെ കേന്ദ്ര കഥാപാത്രം. അമ്മാവന് 'സ്‌കാറി'നാല് അച്ഛന് കൊല്ലപ്പെടുന്നതോടെ 'സിംബ'യ്ക്ക് രാജ്യം വിടേണ്ടി വരുകയാണ്. പിന്നീട് യുവാവായ സിംബ തിരികെയെത്തുന്നതും ശത്രുക്കളെ നേരിടുന്നതുമാണ് ചിത്രത്തിന്റെ പ്രമേയം. നിര്‍മ്മാതാക്കളായ ഡിസ്‌നി ചിത്രത്തിന്റെ ബജറ്റ് ഔദ്യോഗികമായി പുറത്തുവിട്ടിട്ടില്ലെങ്കിലും ഉദ്ദേശം 250 മില്യണ് ഡോളറാണ് (1721 കോടി ഇന്ത്യന് രൂപ) അതെന്നാണ് അറിയുന്നത്. ഈ വാരാന്ത്യത്തിലെ ചിത്രത്തിന്റെ പ്രകടനത്തിലേക്കാണ് നിര്‍മ്മാതാക്കള് ഉറ്റുനോക്കുന്നത്.


Mani C Kappen: പാലായിൽ ഒത്തുതീർപ്പിന് തയാറായി കാപ്പൻ? ഇനി സമ്മർദം രാജ്യസഭാ സീറ്റിനു വേണ്ടി! എൻസിപിയും വിട്ടുവീഴ്ചയ്ക്ക് ഒരുങ്ങുന്നു - mla mani c kappen and ncp takes stand to hand over pala seat to kerala congress says report | Samayam Malayalam\nmla mani c kappen and ncp takes stand to hand over pala seat to kerala congress says report\nSamayam Desk | Lipi | Updated: 14 Jan 2021, 06:54:00 PM\nപാലാ സീറ്റ് വിട്ടുകൊടുക്കാമെന്ന നിലപാട് മാണി സി കാപ്പൻ സ്വീകരിച്ചതായി റിപ്പോർട്ട്. ഇനി കാപ്പൻ രാജ്യസഭാ സീറ്റിനു വേണ്ടി സമ്മർദം ചെലുത്തുമെന്നും സൂചനയുണ്ട്.\nജോസ് കെ മാണി, മാണി സി കാപ്പൻ\nപാലാ സീറ്റ് ഒടുവിൽ കൈവിടാനൊരുങ്ങി എൻസിപി.\nരാജ്യസഭാ സീറ്റിനായി എൻസിപി സമ്മർദം ചെലുത്തിയേക്കും.\nതർക്കം എൻസിപിയിലും വിള്ളലിനു ഇടയാക്കിയിരുന്നു.\nകോട്ടയം: വർഷങ്ങളോളം പരിശ്രമിച്ചു വിജയിച്ച പാലാ സീറ്റ് ഒടുവിൽ കൈവിടാനൊരുങ്ങി എൻസിപി. രാജ്യസഭാ സീറ്റ് പകരം നൽകിയാൽ പാലാ വിട്ടുകൊടുക്കാമെന്ന നിലപാടാണ് ഇപ്പോൾ മാണി സി കാപ്പൻ അടക്കമുള്ള എൻസിപി നേതൃത്വം സ്വീകരിച്ചിരിക്കുന്നതെന്നാണ് സൂചന. കഴിഞ്ഞ ദിവസം മുഖ്യമന്ത്രി പിണറായി വിജയൻ എൻസിപിയുടെ ഇരുവിഭാഗങ്ങൾ തമ്മിലുള്ള തർക്കത്തിൽ മധ്യസ്ഥത വഹിച്ച് ചർച്ച നടത്തിയിരുന്നു. ഇതിനു പിന്നാലെയാണ് ഇപ്പോൾ പാലാ സീറ്റിൻ്റെ കാര്യത്തിൽ എൻസിപി വിട്ടുവീഴ്ചയ്ക്ക് ഒരുങ്ങുന്നത്.\nനിലവിലെ സാഹചര്യത്തിൽ എൻസിപി നാലു സീറ്റിലാണ് മത്സരിക്കുന്നത്. ഇതിൽ ഏറെ നിർണായകമായ സീറ്റ് പാലായാണ്. അൻപത് വർഷത്തോളം കെ എം മാണി അനിഷേധ്യനായി മത്സരിച്ചു വിജയിച്ച സീറ്റാണ് പാലാ. എന്നാൽ മാണിക്കു ശേഷമുള്ള ആദ്യ തെരഞ്ഞെടുപ്പിൽ മാണി സി കാപ്പൻ പാലാ പിടിച്ചെടുക്കുകയായിരുന്നു. കേരള കോൺഗ്രസ് എം ഇടതു മുന്നണിയുടെ ഭാഗമായതോടെയാണ് എൻസിപിയിലും ഇടതു മുന്നണിയിലും തർക്കം ആരംഭിച്ചത്.\nപാലാ സീറ്റിനെച്ചൊല്ലി ഉടലെടുത്ത തർക്കം എൻസിപിയിലും വിള്ളലിനു ഇടയാക്കിയിരുന്നു. എൻസിപി പിളർപ്പിലേയ്ക്ക് എന്ന സൂചനയും ഇതിനിടെ പുറത്തുവന്നു. മന്ത്രി എ കെ ശശീന്ദ്രൻ പക്ഷവും മാണി സി കാപ്പൻ പക്ഷവും പ്രത്യേക യോഗവും ചേർന്നിരുന്നു. ഇതിനിടെയാണ് മുഖ്യമന്ത്രി പിണറായി വിജയനുമായി എൻസിപി നേതൃത്വം ചർച്ച നടത്തിയത്. എന്നാൽ മുഖ്യമന്ത്രി പിണറായി വിജയൻ പാലാ സീറ്റ് വിട്ടു നൽകുന്നതു സംബന്ധിച്ചുള്ള ഉറപ്പൊന്നും എൻസിപിയ്ക്കു നൽകിയില്ല. ഇതോടെയാണ് എൻസിപി വിഷമവൃത്തത്തിലായത്. തുടർന്നു പാലാ സീറ്റിൻ്റെ കാര്യത്തിലുള്ള അമിതമായ കടുപിടുത്തം ഉപേക്ഷിക്കാൻ എൻസിപി തീരുമാനിക്കുകയായിരുന്നുവെന്നാണ് സൂചന. മാണി സി കാപ്പനു രാജ്യസഭാ സീറ്റ് നൽകിയാൽ പാലായിലുള്ള അവകാശവാദം എൻസിപി ഉപേക്ഷിച്ചേക്കും.\nകുറിഞ്ഞിക്കാവിനുള്ളിലൂടെ ശബരി റെയില്‍പാത; വിശ്വാസികള്‍ക്ക് ആശങ്ക ആര്‍ട്ടിക്കിള് ഷോ\nമാണി സി കാപ്പൻ പാലാ എൻസിപി pala NCP Pala NCP mani c kappen pala Mani C Kappen Kottayam news Kerala Congress\nWeb Title : mla mani c kappen and ncp takes stand to hand over pala seat to kerala congress says report


UK Malayalam Pathram - tabon presert\nതാബോണിന് വയസ്സ് അമ്പത്തിയെട്ട്. ഇദ്ദേഹത്തിന് നൂറിലേറെ ഭാര്യമാരുണ്ട്. മക്കള് 28. ഇപ്പോള് പുതുതായി ഒരു കല്യാണം കഴിക്കാന് ഒരുങ്ങുകയാണ്. ബിസിനസ്, രാഷ്ട്രീയം ഇതൊക്കെയാണ് താബോണിന്റെ വരുമാന മാര്‍ഗങ്ങള്...\nആധുനിക കാസനോവ എന്നാണ് തായ്‌ലന്‍ഡിലെ ഒരു മനുഷ്യനെ വിളിക്കുന്നത്. കാരണം ഇയാള്‍ക്ക് 120 ഭാര്യമാര് ഉണ്ടെന്നത് തന്നെ. തായ്‌ലന്‍ഡില് ബഹുഭാര്യത്വം എന്നത് നിയമവിരുദ്ധമാണ്. എന്നാല് തായ്‌ലന്‍ഡിലെ നക്കോണ് നായോക് പ്രവിശ്യയിലെ താബോണ് പ്രസേര്‍ട്ട് എന്ന 58കാരനായ മനുഷ്യന് 100ലധികം സ്ത്രീകളെയാണ് വിവാഹം കഴിച്ചത്. ആണും പെണ്ണുമായി 28മക്കളും ഇയാള്‍ക്കുണ്ട്. ബിസിനസുകാരനും രാഷ്ട്രീയക്കാരനുമാണ് ഇദ്ദേഹം.\nതന്റെ 17മത്തെ വയസ്സിലാണ് താന് ആദ്യമായി വിവാഹം കഴിച്ചതെന്ന് പ്രസേര്‍ട്ട് പറയുന്നു. തന്നെക്കാള് ഒന്നോ രണ്ടോ വയസ്സിന് ഇളയതായിരുന്നു ഭാര്യയെന്നും തങ്ങള്‍ക്ക് മൂന്ന് കുട്ടികള് ഉണ്ടായിരുന്നുവെന്നും പ്രസേര്‍ട്ട് പറയുന്നു. തുടര്‍ന്ന് താന് നിരവധി പേരെ വിവാഹം കഴിച്ചെന്നും മിക്കവര്‍ക്കും 20ല് താഴെയായിരുന്നു പ്രായമെന്നും പ്രസേര്‍ട്ട് പറയുന്നു. ഓരോസ്ഥലത്തും കെട്ടിടം നിര്‍മ്മാണത്തിന് പോകുമ്പോള് അവിടെ ഒരാളെ വിവാഹം ചെയ്യുക എന്നതായിരുന്നു തന്റെ രീതിയെന്ന് പ്രസേര്‍ട്ട് പറയുന്നു. എല്ലാ സമയവും ഒരു പുതിയ ഭാര്യയെ താന് സ്വന്തമാക്കിയിരുന്നെന്ന് പ്രസേര്‍ട്ട് പറയുന്നു.\nഎന്നാല് ഓരോ വിവാഹം കഴിക്കുമ്പോഴും താന് വധുവിനോട് മുന്‍പ് വിവാഹം കഴിച്ചിരുന്നുവെന്ന് തുറന്ന് പറഞ്ഞിരുന്നുവെന്നും, ഇനിയും വിവാഹം കഴിക്കുമെന്നും പറയുമായിരുന്നുവെന്നും പ്രസേര്‍ട്ട് പറയുന്നു. തായ്‌ലന്‍ഡിലെ വിവിധ സ്ഥലങ്ങളിലാണ് തന്റെ ഭാര്യമാരും കുടുംബവും ഉള്ളതെന്ന് ഇയാള് പറയുന്നു. താന് പുതിയതായി ഒരു വിവാഹം കഴിക്കുകയാണ് എന്ന് പറയുമ്പോള് എല്ലാവരും ശരി' എന്നാണ് പറയാറുള്ളതെന്നും ആരും എതിര്‍ക്കാറില്ലെന്നും ഇയാള് പറയുന്നു. താന് എല്ലാവരെയും ബഹുമാനിക്കുന്നുവെന്നും, വിവാഹത്തിന്റെ എല്ലാ ചടങ്ങുകളോടെയാണ് താന് എല്ലാവരെയും വിവാഹം കഴിച്ചതെന്നും പ്രസേര്‍ട്ട് പറയുന്നു. ഇപ്പോള് പ്രസേര്‍ട്ടിന് 27കാരിയായ ഭാര്യയാണ് ഉള്ളത്. ഇവരുടെ പേര് ഫോന് എന്നാണ്. എന്നാല് തായ്‌ലന്‍ഡിലെ നിയമപ്രകാരം ഈ വിവരങ്ങള് പുറത്ത് വന്നതോടെ പ്രസേര്‍ട്ടിനെതിരെ നിയമനടപടികള് സ്വീകരിച്ചോ എന്നത് അവ്യക്തമാണ്.


ഞണ്ടുകളുടെ നാട്ടില് ഒരിടവേള അങ്ങനെ എല്ലാ റെക്കോര്‍ഡുകളും മറികടന്നു! താരരാജാക്കന്മാരെയും പൊട്ടിച്ചു | Njandukalude Naattil Oridavela Box Office: Crosses The 1-Crore Mark At The Kochi Multiplexes! - Malayalam Filmibeat\n» ഞണ്ടുകളുടെ നാട്ടില് ഒരിടവേള അങ്ങനെ എല്ലാ റെക്കോര്‍ഡുകളും മറികടന്നു! താരരാജാക്കന്മാരെയും പൊട്ടിച്ചു\nഞണ്ടുകളുടെ നാട്ടില് ഒരിടവേള അങ്ങനെ എല്ലാ റെക്കോര്‍ഡുകളും മറികടന്നു! താരരാജാക്കന്മാരെയും പൊട്ടിച്ചു\nUpdated: Monday, September 18, 2017, 18:09 [IST]\nലാൽ ജോസിന് ആർഎസ്എസ് ശാഖയുമായി ഒരു ബന്ധമുണ്ട്!! സംവിധായകൻ തന്നെ അത് വെളിപ്പെടുത്തുന്നു\nപ്രണയവും സ്നേഹവും കൊന്നുകളഞ്ഞ ക്ലൈമാക്സ്.. അനുരാഗിയില് പ്രാക്ടിക്കല് ക്ലൈമാക്സ് ആകാമായിരുന്നു\nവിജയിക്കാതെ പോയ സുരേഷ് ഗോപിയുടെ മുഷ്ടി ചുരുട്ടലും തളിപ്പറമ്പന് കഥകളും..\nതാരസംഘടനയിൽ നിന്ന് രാജിവെച്ച ശേഷമുള്ള അവസ്ഥ ഇങ്ങനെ!! വെളിപ്പെടുത്തലുമായി പ്രമുഖനടി\nമലയാള സിനിമയും മികച്ച സിനിമകള് കൊണ്ട് ശ്രദ്ധിക്കപ്പെട്ട് തുടങ്ങിയിരിക്കുകയാണ്. സിനിമകളെ ആളുകള് സ്‌നേഹിക്കുന്നുണ്ടെന്ന കാര്യത്തിലും ഉറപ്പ് വന്നിരിക്കുകയാണ്. ഇത്തവണത്തെ ഓണത്തിന് സിനിമകളുടെ ചാകരയായിരുന്നു. മോഹന്‍ലാല്, പൃഥ്വിരാജ്, മമ്മൂട്ടി, നിവിന് പോളി എന്നിങ്ങനെ പ്രമുഖ താരങ്ങളുടെ സിനിമകളായിരുന്നു അടുത്ത് അടുത്ത് ദിവസങ്ങളില് ഓണത്തിന് മുന്നോടിയായി തിയറ്ററുകളിലേക്ക് എത്തിയിരുന്നത്.\nജിമ്മിക്കി കമ്മല് കൊണ്ടുവന്ന ഭാഗ്യത്തെ തട്ടിയെറിഞ്ഞ് ഷെര്‍ലിന്, സിനിമയിലേക്കില്ല! കാരണം?\nനിവിന് പോളി നായകനായി അഭിനയിച്ച ഞണ്ടുകളുടെ നാട്ടില് ഒരിടവേള എന്ന സിനിമയാണ് കൂട്ടത്തില് സൂപ്പര് ഹിറ്റായി മുന്നേറ്റം തുടരുന്നത്. ചിത്രങ്ങളെല്ലാം കൊച്ചി മള്‍ട്ടിപ്ലെക്‌സിലും പ്രദര്‍ശനത്തിനെത്തിയിരുന്നെങ്കിലും ഇത്തവണ താരരാജാക്കന്മാരെ തോല്‍പ്പിച്ച് കോടികള് വാരിക്കൂട്ടിയത് നിവിനായിരുന്നു.\nഇത്തവണ മലയാളികളുടെ ഓണം നിവിന് പോളിയുടെ ഞണ്ടുകളുടെ നാട്ടില് ഒരിടവേള എന്ന സിനിമയ്‌ക്കൊപ്പമായിരുന്നെന്ന് പറയാം. കാരണം ചിത്രം മറ്റ് സിനിമകളോട് മത്സരിച്ച് ബോക്‌സ് ഓഫീസില് മികച്ച കളക്ഷന് നേടിയിരിക്കുകയാണ്.\nഓണത്തിന് പ്രദര്‍ശനത്തിനെത്തിയ നാല് സിനിമകളും കൊച്ചി മള്‍ട്ടിപ്ലെക്‌സില് പ്രദര്‍ശിപ്പിച്ചിരുന്നു. എന്നാല് മറ്റ് മൂന്ന് സിനിമകളെയും പിന്തള്ളി നിവിന്റെ ചിത്രം റെക്കോര്‍ഡ് കളക്ഷന് നേടിയിരിക്കുകയാണ്.\nകൊച്ചി മള്‍ട്ടിപ്ലെക്‌സില് വെറും 16 ദിവസം മാത്രമെ പ്രദര്‍ശനം നടത്തിയിരുന്നുള്ളു എങ്കിലും നിലവില് ഞണ്ടുകളുടെ നാട്ടില് ഒരിടവേള\n1.11 കോടി കളക്ഷന് നേടിയിരിക്കുകയാണ്.\nഞണ്ടുകളുടെ നാട്ടില് ഒരിടവേള ആദ്യദിനം കൊച്ചി മള്‍ട്ടിപ്ലെക്‌സില് നിന്നും നേടിയത് 9.12 ലക്ഷമായിരുന്നു. ശേഷം ആദ്യത്തെ ആഴ്ച 25.43 ലക്ഷമായിരുന്നു ചിത്രം നേടിയിരുന്നത്.\nരണ്ട് കോടി ലക്ഷ്യം\nഇനി കൊച്ചി മള്‍ട്ടിപ്ലെക്‌സില് നിന്നും ഞണ്ടുകളുടെ നാട്ടില് ഒരിടവേള2കോടി വരെ നേടുമെന്നാണ് പുറത്ത് വരുന്ന റിപ്പോര്‍ട്ടുകളില് പറയുന്നത്.\nആദം ജോണ് പിന്നിലുണ്ട്..\nനിവിന്റെ സിനിമയുടെ പിന്നാലെ പൃഥ്വിരാജ് നായകനായി അഭിനയിച്ച ആദം ജോണ് ആണുള്ളത്. ചിത്രം വിദേശത്ത് കൂടി ഈ ദിവസങ്ങളില് പ്രദര്‍ശനത്തിനെത്തിയിരിക്കുകയാണ്.\nRead more about: malayalam movie malayalam actors mohanlal mammootty prithviraj മലയാളം സിനിമ മമ്മൂട്ടി മോഹന്‍ലാല് നിവിന് പോളി പൃഥ്വിരാജ് ഞണ്ടുകളുടെ നാട്ടില് ഒരിടവേള nivin pauly\nMuch like the other Nivin Pauly movies of the recent past, Njandukalude Naattil Oridavela, has hadagood run at the Kochi multiplexes. The film recently touched the 1-Crore mark at the Kochi multiplexes.\nതന്റെ മുതുകത്ത് WWF പ്രാക്ടീസ് ചെയ്യുന്ന ഭാര്യ! പ്രിയയുടെ കുസൃതി പങ്കുവെച്ച് കുഞ്ചാക്കോ ബോബന്!!


ഒരൊറ്റ പകലിന്റെ 'ഭാഗ്യവാന്; നിയമ നടപടിക്ക് സെയ്തലവി; ടിക്കറ്റയച്ചത് തമാശയെന്ന് അഹമ്മദ് | Manorama Online\nഒരൊറ്റ പകലിന്റെ 'ഭാഗ്യവാന്; നിയമ നടപടിക്ക് സെയ്തലവി; ടിക്കറ്റയച്ചത് തമാശയെന്ന് അഹമ്മദ്\nമനോരമ ലേഖകൻ September 21, 2021 07:43 PM IST\nദുബായ് / കൽപറ്റ ∙ ഓണം ബംപര് അടിച്ചുവെന്നറിയിച്ച് സെയ്തലവിക്ക് ലോട്ടറി ടിക്കറ്റ് വാട്സാപ്പില് അയച്ചത് തമാശയ്ക്കായിരുന്നെന്ന് സുഹൃത്ത് അഹമ്മദ്. സെയ്തലവിക്കു ലോട്ടറി വാങ്ങി നല്‍കിയിട്ടില്ലെന്നും ഒന്നാം സമ്മാനമായ 12 കോടി രൂപയുടെ ടിക്കറ്റ് തന്റെ കയ്യിൽ ഇല്ലെന്നും അഹമ്മദ് പറഞ്ഞു. ഒരാള് സമൂഹമാധ്യമത്തിൽ ഇട്ട ടിക്കറ്റിന്റെ പടം സെയ്തലവിക്ക് അയച്ചു കൊടുത്തതാണ്. സുഹൃത്ത് വഴി ടിക്കറ്റെടുത്തെന്ന് സെയ്തലവി നുണ പറയുകയാണെന്നും അഹമ്മദ് പറയുന്നു.\nഎന്നാൽ, ടിക്കറ്റെടുക്കാൻ അഹമ്മദിന് പണം നൽകിയതിന് തെളിവുണ്ടെന്ന് സെയ്തലവി പറഞ്ഞു. ടിക്കറ്റ് എടുത്ത ശേഷം ആദ്യം അയച്ച മെസേജ് ഡിലീറ്റായി. 12–ാം തീയതിയാണ് ടിക്കറ്റ് എടുത്തതെന്നും അദ്ദേഹം പറഞ്ഞു. തന്നെ ചിലർ ചേർന്നു പറ്റിച്ചതാണെന്നും സെയ്തലവി ആരോപിച്ചു. യഥാർഥ ഭാഗ്യവാനെ കണ്ടെത്തിയതിന് പിന്നാലെയാണ് സെയ്തലവിയുടെ പ്രതികരണം.\nദുബായിൽ ഹോട്ടൽ ജീവക്കാരനായ വയനാട് സ്വദേശിയായ സെയ്തലവി, പതിവായി ലോട്ടറി ടിക്കറ്റെടുക്കാറുണ്ടായിരുന്നെന്നും അടുത്ത ബന്ധുവായ ഒരാൾ സമ്മാനം ലഭിച്ചതായി അറിയിച്ചുവെന്നും പറഞ്ഞിരുന്നു. അതേസമയം, കുറ്റക്കാർക്കെതിരെ നിയമ നടപടി സ്വീകരിക്കുന്ന കാര്യം ആലോചിക്കുന്നതായി സെയ്തലവിയുടെ സഹപ്രവർത്തകനും സുഹൃത്തുമായ ബഷീർ പറഞ്ഞു.\nവ്യാജ ലോട്ടറി ടിക്കറ്റുണ്ടാക്കി ആളുകളെ പറ്റിച്ച കാര്യം പരാതിയിൽ ഉൾപ്പെടുത്തും. ഇത്തരത്തിൽ പ്രവാസികൾക്ക് അടക്കം ഒട്ടേറെ പേർക്ക് വ്യാജ ടിക്കറ്റ് ലഭിച്ചിരുന്നു. കൂട്ടത്തിലൊരാളെ ഇത്തരത്തിൽ പറ്റിച്ചതിൽ വിഷമം ഉണ്ട്. ഇത് ക്രൂരമായി പോയി. ഒപ്പമുണ്ടായിരുന്ന ഒരാൾക്ക് ഈ ഭാഗ്യം ലഭിച്ചെന്നു കേട്ടപ്പോൾ സന്തോഷം തോന്നിയെന്നും ബഷീർ വ്യക്തമാക്കി.\nതിരുവോണം ബംപര് സമ്മാനം കിട്ടിയത് എറണാകുളം മരട് സ്വദേശിയും ഓട്ടോ ഡ്രൈവറുമായ ജയപാലനാണ്.\nEnglish Summary: Saithalavi to take action against friend


മുകേഷ് അംബാനിയുടെ വീടിന് മുന്നില് ബോംബ് നിറച്ച കാര്; ഉത്തരവാദിത്തം ഏറ്റെടുത്ത് ജെയ്ഷ് ഉല് ഹിന്ദ്, മക്കളെ കൊല്ലുമെന്ന് ഭീഷണി\n2021-02-28 10:24:17 am IST\nമുംബൈ: വ്യവസായി മുകേഷ് അംബാനിയുടെ വീടിന് മുന്നില് ബോംബ് നിറച്ച കാര് പാര്‍ക്ക് ഉപേക്ഷിച്ചതിന്റെ ഉത്തരവാദിത്തം ജെയ്ഷ് ഉല് ഹിന്ദ് ഏറ്റെടുത്തു. സംഘടനയ്ക്ക് പണം നല്‍കിയില്ലെങ്കില് മക്കളെ കൊല്ലുമെന്നും ജെയ്ഷ് ഉല് ഹിന്ദ് ഭീക്ഷണി മുഴക്കി.\nബി.ജെ.പിക്കും ആര്.എസ്.എസിനും ആത്മാവ് വിറ്റ കോര്‍പ്പറേറ്റുകളാണ് തങ്ങളുടെ ശത്രുക്കള്. ഇപ്പോള് നടന്നത് ട്രെയലാണ്. ഇസ്രായേല് എമ്പസിക്ക് മുന്നില് ബോബ് വച്ചിട്ടും അന്വേഷണ ഏജന്‍സിക്ക് പിടിക്കാനായില്ലെന്നും സംഘടന അവകാശപ്പെട്ടു.\nകഴിഞ്ഞ ദിവസമാണ് മുകേഷ് അംബാനിയുടെ മുംബൈയിലെ വസതിക്ക് സമീപം ബോംബ് നിറച്ച കാര് ഉപേക്ഷിക്കപ്പെട്ട നിലയില് കണ്ടെത്തിയത്. 20 ജലാറ്റിന് സ്റ്റിക് നിറച്ച സ്‌കോര്‍പിയോ കാര് ആണ് കണ്ടെത്തിയത്. വീടിന് മുന്നിലുണ്ടായിരുന്ന സുരക്ഷാ ഉദ്യോഗസ്ഥരാണ് ദുരൂഹ സാഹചര്യത്തില് കാര് ആദ്യം കണ്ടത്.\nപൊലീസിനെ വിവരം അറിയിച്ചതിന് പിന്നാലെ ബോംബ് സ്‌ക്വാഡ് സ്ഥലത്തെത്തി പരിശോധന നടത്തി. ജലാസ്റ്റിന് സ്റ്റിക്കുകള് എക്‌സ്‌പ്ലോസീവ് ഡിവൈസുമായി ബന്ധിപ്പിച്ചിരുന്നില്ല. സംഭവത്തില് മുംബൈ പൊലീസ് ക്രൈംബ്രാഞ്ച് അന്വേഷണം തുടരുകയാണ്.\nJaish-Ul-Hind Mukesh Ambani Mumbai


മത്സരത്തിനിടെ അപകടത്തില് പെട്ട മലയാളി നാവികന് കമാന്‍ഡര് അഭിലാഷ് ടോമിയുടെ ‘വി.എസ്.തുരിയ’ പായ്‌വഞ്ചി പെര്‍ത്തില് നിന്ന് 1800 നോട്ടിക്കല് മൈല് അകലെ കണ്ടെത്തിയതായി രക്ഷാദൗത്യ സംഘം. ശക്തമായ കാറ്റും ഉയര്‍ന്ന തിരമാലകളും രക്ഷാപ്രവര്‍ത്തനത്തിന് തടസ്സമാകുന്നുവെന്നാണ് നിരീക്ഷണ സംഘം അറിയിച്ചത്. നാവികസേനയുടെ പി8 ഐ നിരീക്ഷണ വിമാനമാണ് ആസ്‌ട്രേലിയയിലെ പെര്‍ത്തില് നിന്ന് 1800 നോട്ടിക്കല് മൈല് (3333.6 കിലോമീറ്റര്) പടിഞ്ഞാറ് ഭാഗത്തുള്ള പായ് വഞ്ചിയുടെ മുകളിലെത്തിയത്. വിമാനത്തില്‍നിന്നെടുത്ത പായ്‌വഞ്ചിയുടെ ചിത്രങ്ങള് വാര്‍ത്താ ഏജന്‍സി പുറത്തുവിട്ടിട്ടുണ്ട്.\nറേഡിയോ സന്ദേശങ്ങളോട് അഭിലാഷ് ടോമി പ്രതികരിക്കുന്നുണ്ടെന്നും അടിയന്തര മരുന്നുകളും ഭക്ഷണവും വഞ്ചിയിലെത്തിക്കാനാണ് പ്രഥമ മുന്‍ഗണനയെന്നും ജിജിആര് അധികൃതരില് നിന്ന് വിവരം ലഭിച്ചു. ആസ്‌ട്രേലിയന് റെസ്‌ക്യൂ കോര്‍ഡിനേറ്റിങ് കേന്ദ്രത്തിന്റെ വിമാനവും പായ് വഞ്ചിയുടെ മുകളിലൂടെ പറന്നതായി ജിജിആര് ട്വീറ്റ് ചെയ്തു.\nഇന്ത്യന് മഹാസമുദ്രത്തിലെ അപകടം നടന്ന മേഖലയില് കനത്ത മഴയും മണിക്കൂറില് 30 നോട്ടിക്കല് മൈല് വേഗത്തില് ശക്തമായ കാറ്റുമാണുള്ളത്. ഇതു കാരണം ഇന്ത്യയുടെയും ആസ്‌ട്രേലിയന് പ്രതിരോധ വകുപ്പിന്റെയും യുദ്ധകപ്പലുകള്‍ക്ക് പായ് വഞ്ചിയുടെ സമീപം എത്താന് സാധിച്ചില്ലെന്നാണ് റിപ്പോര്‍ട്ട്. കന്യാകുമാരിയില് (കെയ്പ് കാമറൂണ്) നിന്ന് 2700 നോട്ടിക്കല് മൈല് (5020 കിലോമീറ്റര്) അകലെയാണിത്.\nമത്സരത്തില് മൂന്നാം സ്ഥാനത്ത് മുന്നേറുന്നതിനിടെ വെള്ളിയാഴ്ചയാണ് അപ്രതീക്ഷിതമായുണ്ടായ കാലാവസ്ഥ വ്യതിയാനത്തില് പായ് വഞ്ചിക്ക് തകരാര് സംഭവിച്ചത്. മണിക്കൂറില് 110 കിലോ മീറ്റര് വേഗതയില് വീശിയടിച്ച ശക്തമായ കാറ്റിലും 14 മീറ്റര് ഉയര്‍ന്ന തിരമാലയിലും പായ്മരം ഒടിയുകയായിരുന്നു. കരയുമായി ബന്ധപ്പെടുന്ന റേഡിയോ സംവിധാനത്തിന് തകരാര് സംഭവിച്ചതോടെ അഭിലാഷുമായുള്ള സംഘാടകരുടെ ആശയവിനിമയം തടസപ്പെട്ടു. താന് സുരക്ഷിതനാണെന്നും എന്നാല്, എഴുന്നേല്‍ക്കാന് സാധിക്കുന്നില്ലെന്നും വഞ്ചിയില് കിടക്കുകയാണെന്നും അഭിലാഷ് റേഡിയോ സന്ദേശത്തിലൂടെ കണ്‍ട്രോള് റൂമിനെ അറിയിച്ചു.\nവിവരം ലഭിച്ച ഉടന് തന്നെ ഇന്ത്യന് നാവികസേന തെക്കേ ഇന്ത്യന് മഹാസമുദ്രത്തില് വിന്യസിച്ചിരുന്ന ഐഎന്‍എസ് സത്പുര യുദ്ധകപ്പല് രക്ഷാപ്രവര്‍ത്തനത്തിന് നിയോഗിച്ചു. കൂടാതെ കടലില് നിരീക്ഷണം നടത്താന് സാധിക്കുന്ന പി-8ഐ വിമാനം, ചേതക് ഹെലികോപ്റ്റര്, ടാങ്കര് ഐഎന്‍എസ് ജ്യോതി എന്നിവയുടെ സഹായവും ഉറപ്പാക്കി. കാന്‍ബറയിലെ ആസ്‌ട്രേലിയന് റെസ്‌ക്യൂ കോര്‍ഡിനേറ്റിങ് കേന്ദ്രത്തിന്റെ മേല്‍നോട്ടത്തിലുള്ള രക്ഷാപ്രവര്‍ത്തനവും ആരംഭിച്ചു.\nജൂലൈ ഒന്നിന് ഫ്രാന്‍സിലെ ലെ സാബ്ലേ ദൊലാന് തുറമുഖത്ത് നിന്നാണ് ഗോള്‍ഡന് ഗ്ലോബ് റേസ് ആരംഭിച്ചത്. അഭിലാഷ് ടോമിക്കൊപ്പം വിവിധ രാജ്യങ്ങളില് നിന്നുള്ള 18 പേരാണ് പായ്‌വഞ്ചികളില് സാഹസിക യാത്ര തുടങ്ങിയത്. ഇതില് ഏഴു പേര് വിവധ കാരണങ്ങളാല് യാത്രാമധ്യേ പിന്മാറി. ഫിലിഷിങ് പോയിന്റിലെത്താന് 16,113.3 നോട്ടിക്കല് മൈല് മാത്രം ഉള്ളപ്പോഴാണ് അപ്രതീക്ഷിത അപകടം സംഭവിച്ചത്. മല്‍സരത്തിലുള്ള മറ്റ് പായ് വഞ്ചിയിലെ യാത്രക്കാരോട് അഭിലാഷിന്റെ സമീപത്തെത്താന് നിര്‍ദേശം നല്‍കിയിട്ടുണ്ട്. ഏറ്റവും സമീപമുള്ള ഗ്രിഗറി മക്ബുക്കിന് തിങ്കളാഴ്ച മാത്രമേ അപകട സ്ഥലത്തെത്താന് സാധിക്കൂ.\nഗോള്‍ഡന് ഗ്ലോബ് റേസില് പരിക്കേറ്റ മലയാളി നാവികന് അഭിലാഷ് ടോമിയെ ഫ്രഞ്ച് കപ്പല് രക്ഷപ്പെടുത്തി; വിദഗ്ധ ചികിത്സയ്ക്കായി ഐഎന്‍എസ് സത്‌പുരയിലേക്ക് മാറ്റും


അവള്‍ക്ക് തലചായ്ക്കാനൊരു വീട് വേണം! അച്ഛനെ ചികിത്സിക്കണം; ദുരിതത്തിലായ കുടുംബത്തിന് സഹായമഭ്യര്‍ത്ഥിച്ച് നടനും മിമിക്രി താരവുമായ ഷാജു ശ്രീധര് - RashtraDeepika\nഅവള്‍ക്ക് തലചായ്ക്കാനൊരു വീട് വേണം! അച്ഛനെ ചികിത്സിക്കണം; ദുരിതത്തിലായ കുടുംബത്തിന് സഹായമഭ്യര്‍ത്ഥിച്ച് നടനും മിമിക്രി താരവുമായ ഷാജു ശ്രീധര്\nSaturday July 22, 2017 Saturday July 22, 2017 Support\nപത്താം ക്ലാസ്സുകാരിയായ പെണ്‍കുട്ടിയ്ക്കും അവളുടെ കുടുംബത്തിനും സാമ്പത്തിക സഹായമഭ്യര്‍ത്ഥിച്ച് നടന് ഷാജു ശ്രീധര് രംഗത്ത്. തലചായ്ക്കാന് ഒരിടമില്ലാതെ കഷ്ടപ്പെടുന്ന ഗോപിക എന്ന പെണ്‍കുട്ടിയുടെ കുടുംബത്തെ സഹായിക്കണമെന്ന അഭ്യര്‍ഥനയുമായാണ് ഫേസ്ബുക്കിലൂടെ ഷാജു രംഗത്തെത്തിയത്. ഗോപികയുടെ പിതാവ് സന്തോഷ്, പ്രമേഹം ബാധിച്ച് തളര്‍ന്നുകിടക്കുകയാണ്. ഓടുമേഞ്ഞ കൊച്ചുവീട്ടില് പിന്നെയുള്ളത് വിദ്യാര്‍ത്ഥിയായ മറ്റൊരു മകനും ഒരു സഹോദരിയുമാണ്. സ്‌കൂളിലെ ഉച്ച സമയത്തെ ഇടവേളകളില് വീട്ടിലെത്തിയാണ് ഗോപിക അച്ഛന് ഭക്ഷണവും മരുന്നും കൊടുക്കുക.\nഎന്നാല് പലപ്പോഴും ഭക്ഷണത്തിന് പോലും ആ കുടുംബത്തിന് വകയുണ്ടാകാറില്ല എന്നതാണ് വാസ്തവം. ഈ ദുരിതത്തിനിടയ്ക്കാണ് കഴിഞ്ഞ ദിവസം ശക്തമായ മഴയിലും കാറ്റിലും വീടിന്റെ മേല്‍ക്കൂര തകര്‍ന്ന് ഗോപികയുടെ തലയ്ക്ക് പരിക്കേറ്റത്. വീട് തകര്‍ന്ന ഗോപികയും കുടുംബവും ഇന്ന് തലചായ്ക്കാന് ഒരിടമില്ലതെ കഷ്ടപ്പെടുകയാണ്. ഈ കഷ്ടപ്പാടില് നിന്ന് കുടുംബത്തെ കരകയറ്റാന് ഒരു കൈ സഹായിക്കണമെന്ന് അപേക്ഷിക്കുകയാണ് നടന് ഷാജു. ഗോപികയുടെ കഥ സ്‌കൂളിലെ ഒരു ടീച്ചറാണ് ഷാജുവിനോട് പറയുന്നത്. തുടര്‍ന്ന് അദ്ദേഹം ആ കുടുംബത്തെ നേരിട്ട് കാണുകയും സഹായങ്ങള് വാഗ്ദാനം ചെയ്യുകയും ചെയ്തു. ഇതിനായാണ് സുമനസുകളുടെ സഹായം തേടി ഷാജു ഫേസ്ബുക്കില് പോസ്റ്റ് ചെയ്തത്.\n‘ഒരു പെണ്‍കുട്ടിയെ സഹായിക്കുന്നതിന് വേണ്ടിയാണ് ഞാന് ഇപ്പോള് രംഗത്ത് വന്നിരിക്കുന്നത്. ആ കുട്ടിയുടെ അച്ഛന് പ്രമേഹം ബാധിച്ച് തളര്‍ന്ന് കിടക്കുകയാണ്, അമ്മയില്ല. ഒരു സഹോദരനുണ്ട്. വളരെ മോശമായ അവസ്ഥയിലാണ് അവര് ജീവിക്കുന്നത്. അച്ഛന് രോഗമായതിനാല് ഒരു നേരത്തേ ഭക്ഷണം കഴിക്കാനുള്ള സാഹചര്യമില്ല. ആ പെണ്‍കുട്ടി ഉച്ചക്ക് സ്‌കൂളില് നിന്ന് വന്നാണ് അച്ഛന് ഭക്ഷണം കൊടുക്കുന്നത്. ഇന്നലെ കാറ്റിലും മഴയിലും വീടിന്റെ മേല്‍ക്കൂര തകര്‍ന്ന് ആ കുട്ടിയുടെ തലക്ക് പരിക്ക് പറ്റി. ആ കുട്ടിയെയും കുടുംബത്തെയും സഹായിക്കാന് എന്നാലാകുന്നത് ചെയ്യും. നിങ്ങളും അവരെ സഹായിക്കുമെന്ന് പ്രതീക്ഷിക്കുന്നു’-ഷാജു പറയുന്നു.\nസത്യസന്ധനായ കള്ളന്! പണം മാത്രമെടുത്ത് പേഴ്സിലെ രേഖകളെല്ലാം ഉടമയ്ക്ക് അയച്ചുകൊടുത്ത് പോക്കറ്റടിക്കാരൻ\nതക്കാളിക്കൊപ്പം മത്തിക്കും പൊന്നും വില!


Covid 19 Kerala Numbers latest update with stats-5537 പേർക്കുകൂടി കോവിഡ്; സംസ്ഥാനത്ത് ഇന്ന് രോഗമുക്തി നേടിയത് 6119 പേർ\n5537 പേർക്കുകൂടി കോവിഡ്; സംസ്ഥാനത്ത് ഇന്ന് രോഗമുക്തി നേടിയത് 6119 പേർ\nകഴിഞ്ഞ 24 മണിക്കൂറിനിടെ 57,202 സാമ്പിളുകളാണ് പരിശോധിച്ചത്\nUpdated: November 12, 2020 6:05:15 pm\nതിരുവനന്തപുരം: കേരളത്തിൽ ഇന്ന് 5537 പേര്‍ക്കുകൂടി കോവിഡ്-19 സ്ഥിരീകരിച്ചു. അതേസമയം ചികിത്സയിലായിരുന്ന 6119 പേർ രോഗമുക്തി നേടി. ഇതോടെ 77,813 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,28,529 പേര് ഇതുവരെ കോവിഡില് നിന്നും മുക്തി നേടി.\nകഴിഞ്ഞ 24 മണിക്കൂറിനിടെ 57,202 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.68 ആണ്. റുട്ടീന് സാമ്പിള്, എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനല്, സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജന് അസ്സെ എന്നിവ ഉള്‍പ്പെടെ ഇതുവരെ ആകെ 53,07,067 സാമ്പിളുകളാണ് പരിശോധനയ്ക്കായി അയച്ചത്.\nതൃശൂര് – 727\nകോഴിക്കോട് – 696\nമലപ്പുറം – 617\nആലപ്പുഴ – 568\nഎറണാകുളം – 489\nപാലക്കാട് – 434\nകൊല്ലം – 399\nതിരുവനന്തപുരം – 386\nകണ്ണൂര് – 346\nകോട്ടയം – 344\nഇടുക്കി – 185\nപത്തനംതിട്ട – 138\nകാസര്‍ഗോഡ് – 108\nവയനാട് – 100\nസംസ്ഥാനത്ത് കോവിഡ് മരണസംഖ്യ 1796 ആയി; ഇന്ന് സ്ഥിരീകരിച്ചത് 25 മരണം\n25 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 1796 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്. തിരുവനന്തപുരം അതിയന്നൂര് സ്വദേശി രാജേന്ദ്രന് (68), തിരുവനന്തപുരം സ്വദേശിനി നീസാമ്മ (85), കൊടുങ്ങാനൂര് സ്വദേശിനി പ്രഭ (48), കൊല്ലം പത്തനാപുരം സ്വദേശി ലാസര് ഡേവിഡ് (66), നോര്‍ത്ത് പരവൂര് സ്വദേശി ഒ.പി. സുനി (48), ആലപ്പുഴ ചേര്‍ത്തല സ്വദേശി കുഞ്ഞുമാണി (70), കടുവിനാല് സ്വദേശി താഹകുഞ്ഞ് (53), ആലപ്പുഴ സ്വദേശി ബേബി (72), കോട്ടയം കുറുമ്പനാട് സ്വദേശി വി.സി. ചെല്ലപ്പന് (70), എറണാകുളം ഒക്കല് സ്വദേശി ഗുപ്തന് നമ്പൂതിരി (70), ഫോര്‍ട്ട്‌കൊച്ചി സ്വദേശി സജീവന് (48), കെലന്‍തറ സ്വദേശി അഗസ്റ്റീന് (67), തൃശൂര് പുല്ലാഴി സ്വദേശി സൈമണ് (72), എരവക്കാട് സ്വദേശി വാസു (60), പാമ്പൂര് സ്വദേശി ഗോവിന്ദന്‍കുട്ടി (67), പാലക്കാട് കുനിശേരി സ്വദേശി സോമസുന്ദരന് (66), ശേകരിപുരം സ്വദേശിനി ഭാര്‍ഗവി അമ്മ (86), ആട്ടശേരി സ്വദേശി കുഞ്ഞരാമു (80), മലപ്പുറം താനൂര് സ്വദേശിനി ഫാത്തിമ (52), കോഴിക്കോട് ഒളവണ്ണ സ്വദേശി ആമിന (70), വടകര സ്വദേശി രാജന് (59), പുതിയ കടവ് സ്വദേശിനി ജാനകി (34), കോഴിക്കോട് സ്വദേശിനി ആമിന (77), ഇരിങ്ങാനൂര് സ്വദേശി അബ്ദു റഹ്മാന് (67), കണ്ണൂര് കടലായി സ്വദേശിനി നഫീസ കക്കാറയില് (65) എന്നിവരാണ് മരണമടഞ്ഞത്.\n4683 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെ\n6119 പേർക്ക് രോഗമുക്തി\nരോഗം സ്ഥിരീകരിച്ച് ചികിത്സയിലായിരുന്ന 6119 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 304, കൊല്ലം 578, പത്തനംതിട്ട 165, ആലപ്പുഴ 371, കോട്ടയം 394, ഇടുക്കി 250, എറണാകുളം 1008, തൃശൂര് 1062, പാലക്കാട് 299, മലപ്പുറം 569, കോഴിക്കോട് 786, വയനാട് 83, കണ്ണൂര് 214, കാസര്‍ഗോഡ് 36 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്.\n3,15,583 പേർ നിരീക്ഷണത്തിൽ\nസംസ്ഥാനത്തെ വിവിധ ജില്ലകളിലായി 3,15,583 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,96,773 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 18,810 പേര് ആശുപത്രികളിലും നിരീക്ഷണത്തിലാണ്. 1993 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന് നാല് പുതിയ ഹോട്ട്സ്പോട്ടുകൾ\nഏറ്റവും കൂടുതൽ രോഗബാധ തൃശൂരിൽ; കുറവ് വയനാട് ജില്ലയിൽ\nലോക്ക്ഡൗൺ; കൂടുതൽ ഭാഗ്യക്കുറികൾ റദ്ദാക്കി\nസംസ്ഥാനത്ത് 21 അംഗ മന്ത്രിസഭ; സിപിഎമ്മിനു 12, സിപിഐക്കു നാല് മന്ത്രിമാർ\nഅന്യസംസ്ഥാന ലോട്ടറി വിൽപന തടയരുതെന്ന സിംഗിൾ ബെഞ്ച് ഉത്തരവ് ഡിവിഷൻ ബെഞ്ച് റദ്ദാക്കി\nCovid-19 Highlights: മഹാരാഷ്ട്രയില് 26,000 പുതിയ കേസുകള്, 516 മരണം\nഎൽഡിഎഫ് നേതൃയോഗം ഇന്ന്; മന്ത്രിസഭാ പ്രാതിനിധ്യം സംബന്ധിച്ച തീരുമാനമെടുക്കും


പ്രണയത്തിന്റെ കൊടുമുടികളും സൗഹൃദത്തിന്റെ താഴ്‌വരകളും | Peaks of love and valleys of friendship- Sufi Chinthakal\nFeb 18, 2020, 02:25 PM IST\nപ്രണയം ആത്മനിഷ്ഠമായ ഒരു വിശുദ്ധരഹസ്യമാണ്. അപൂര്‍വ്വവുമാണ്. പ്രണയം തന്റെ ആത്മസത്തയിലേക്ക് കൊണ്ടുപോകുന്ന തീക്ഷ്ണപ്രകാശമാണ്. ആത്മപ്രപഞ്ചത്തിന്റെ ആഴങ്ങളിലേക്ക് കടന്നുചെന്ന് ഇരുള്‍വഴികളെ വിശുദ്ധീകരിച്ചു പ്രകാശമാക്കാന് താപവും തീക്ഷ്ണതയും അത്യന്താപേക്ഷിതമാണ്. അവിടെ അത്യപൂര്‍വ്വവും നിഗൂഢവും ദൈവികവുമാണ് പ്രണയം.'\nസൗഹൃദം പ്രണയത്തോട് ചോദിച്ചു:\n' നീ വന്നെത്തുമ്പോള് എന്തേ ഞാന് അറിയാതെ തപിച്ചുരുകുന്നു? എന്റെ ശക്തി ചോര്‍ന്ന് ഞാന് ബാഷ്പമായ് മാറുന്നു. നിന്റെ ഈ ചൂടിന്റെയും ശക്തിയുടെയും രഹസ്യം എന്താണ്? എന്തിനു വേണ്ടിയാണ് നീ ഹൃദയങ്ങളെ ഇത്രമേല് തപിപ്പിയ്ക്കുന്നത്?'\nപ്രണയത്തിനു പ്രതിവചിക്കാന് വാക്കുകള് ഒന്നുമുണ്ടായിരുന്നില്ല. പ്രണയമായ് പുണരുകയല്ലാതെ പ്രണയത്തിന് മറ്റൊന്നുമറിയില്ല. പ്രണയമല്ലാതെ പ്രണയത്തിന് വേറൊരു ലക്ഷ്യവുമില്ല. ഒരു നറുപുഞ്ചിരിയായ് പ്രണയമായ് പ്രവഹിക്കുക മാത്രം.\nഅപ്പോള് ചോദ്യം ശ്രവിച്ച ഒരു അനുരാഗി മറുപടിയുമായി മന്ദഹസിച്ചുകൊണ്ട് അവര്‍ക്കിടയില് പ്രത്യക്ഷനായി.\nഒരു പ്രണയിക്ക് മാത്രമേ പ്രണയത്തെ മൊഴിയാനാവൂ. ആ പ്രണയഭാഷ ഗ്രഹിക്കാനും മറ്റൊരു പ്രണയിക്കേ കഴിയൂ.\n' ഞാന് പറയാം, 'ചോദ്യം സസൂക്ഷ്മം ശ്രവിച്ച ആ അനുരാഗി പറഞ്ഞു തുടങ്ങി:\n' പ്രണയം കൊടുമുടിയാണ്. സൗഹൃദം താഴ്‌വരകളും. പ്രണയം തീവ്രവും തപിപ്പിയ്ക്കുന്നതുമാണ്. എന്നാല്, സൗഹൃദം ശാന്തവും തണുപ്പുമാണ്. സൗഹൃദം ജീവിപ്പിക്കുമ്പോള് പ്രണയം നിഷ്‌കാസനം ചെയ്യുന്നു. കണ്ണുതുറന്നു നടക്കാന് സൗഹൃദം പഠിപ്പിക്കുമ്പോള്, പ്രണയം കണ്ണടച്ച് എടുത്തുചാടാന് പ്രേരിപ്പിക്കുന്നു. സൗഹൃദം കൂട്ടത്തിലേക്കും കൂട്ടായ്മയിലേക്കും കൊണ്ടുപോകുമ്പോള് പ്രണയം നിന്നെ തികച്ചും ഏകനാക്കുന്നു.\nസൗഹൃദം സാമൂഹികമാണ്. സുലഭവുമാണ്. എന്നാല്, പ്രണയം ആത്മനിഷ്ഠമായ ഒരു വിശുദ്ധരഹസ്യമാണ്. അപൂര്‍വ്വവുമാണ്. പ്രണയം തന്റെ ആത്മസത്തയിലേക്ക് കൊണ്ടുപോകുന്ന തീക്ഷ്ണപ്രകാശമാണ്. ആത്മപ്രപഞ്ചത്തിന്റെ ആഴങ്ങളിലേക്ക് കടന്നുചെന്ന് ഇരുള്‍വഴികളെ വിശുദ്ധീകരിച്ചു പ്രകാശമാക്കാന് താപവും തീക്ഷ്ണതയും അത്യന്താപേക്ഷിതമാണ്. അവിടെ അത്യപൂര്‍വ്വവും നിഗൂഢവും ദൈവികവുമാണ് പ്രണയം.'\nപിടിച്ചുനിര്‍ത്താന് കഴിയാത്ത വിധം അനുരാഗിയില് നിന്ന് വാക്കുകളുടെ പ്രവാഹം തുടര്‍ന്നു:\n' സൗഹൃദം ഉപരിതലത്തിലൂടെ കൈപിടിച്ചു നടക്കുമ്പോള്, പ്രണയം നിന്നെ ആഴങ്ങളില് വിസ്മയിപ്പിക്കുന്നു. സര്‍വ്വം സമര്‍പ്പിതനാക്കി\nസ്വത്വത്തിന്റെ അഗാധതകളില് പ്രണയം നിന്നെ വഴിനയിക്കുമ്പോള്, സൗഹൃദം സൂക്ഷ്മത പുലര്‍ത്തുകയും, വിട്ടുവീഴ്ചകളില് ചേര്‍ത്തു പിടിച്ചു സംസ്‌കാരം പ്രകടിപ്പിക്കുകയും ചെയ്യുന്നു. പ്രണയം എല്ലാം കവരുന്നു. സര്‍വ്വം ഇല്ലായ്മ ചെയ്യുന്നു. നീ നിന്നെത്തന്നെ കൈവിടുവോളം പ്രണയത്തിന് നിന്റെ ആത്മസത്തയെ സ്പര്‍ശിക്കാനാവില്ല. അതുകൊണ്ട് തന്നെ സാമൂഹിക കാഴ്ചയില്, യഥാര്‍ത്ഥ പ്രണയം അത്രമേല് അപകടകരവും ആത്മഹത്യാപരവുമാണ്. എന്നാല്, പ്രണയത്തോളം നിന്റെ ആത്മസ്വരൂപത്തിലെ ദൈവികപ്രകാശത്തെ ചൈതന്യവത്താക്കുന്ന മറ്റൊരു ശക്തി വേറെയില്ലെന്ന് ആത്മദൃഷ്ടി തെളിഞ്ഞവര്‍ക്ക് അറിയാന് കഴിയുന്നു. അതുകൊണ്ടാണ് ധ്യാനപൂര്‍ണ്ണിമയുടെ അന്ത്യഘട്ടത്തില് ഭവിയ്ക്കുന്ന ആന്തരികമാറ്റം, പ്രണയപൂര്‍ണ്ണതയുടെ ആദ്യനിമിഷങ്ങളില് തന്നെ സംഭവിക്കുന്നു എന്ന് ഗുരുക്കന്മാര് പറയുന്നത്.'\nറൂമി പ്രണയമായ് പകരുന്നു:\n' മുള്ളിനെ പനിനീര്‍പ്പൂവാക്കുന്നു പ്രണയം.\nവേദനയെ ആനന്ദമാക്കുന്നു പ്രണയം.\nകല്ലിനെ മുത്താക്കുന്നു പ്രണയം. '\nക്രിയാത്മകമായ സര്‍വ്വവിധ സര്‍ഗ്ഗസിദ്ധികളും പൂവിരിയുന്നത് പ്രണയപൂര്‍ണ്ണതയുടെ കൊടുമുടികളിലാണ്. അതുകൊണ്ടാണ് അത്തരം സൃഷ്ടികള് കാലത്തെ അതിജയിച്ചു അനശ്വരതയെ രുചിപ്പിക്കുന്നത്. പ്രണയത്തിന്റെ കൊടുമുടികള് അതീവ സാഹസികര്‍ക്ക് മാത്രമുള്ളതാണ്. ഒരു ബുദ്ധന് മാത്രമേ ശരിയായ പ്രണയം സാധ്യമാവൂ എന്ന് ഗുരുക്കന്മാര് പറയുന്നതും അതുകൊണ്ടാണ്.\n' ഒരു യഥാര്‍ത്ഥ അനുരാഗിയെങ്കില്,\nസര്‍വ്വവും ചൂതാടുക നീ.\nഅല്ലെങ്കില്, പ്രണയികളുടെ ഈ കൂട്ടത്തെ\nContent Highlights: Peaks of love and valleys of friendship- Sufi Chinthakal


അപ്പോള് മമ്മൂട്ടി പറഞ്ഞ വാക്കുകള് സത്യമാണോ സ്വപ്നമാണോ എന്ന് ഇന്നും എനിക്ക് സന്ദേഹം ഉണ്ട് | script writer Bipin Chandran about Dennis Joseph book\nഅപ്പോള് മമ്മൂട്ടി പറഞ്ഞ വാക്കുകള് സത്യമാണോ സ്വപ്നമാണോ എന്ന് ഇന്നും എനിക്ക് സന്ദേഹം ഉണ്ട്\nOct 8, 2020, 01:04 PM IST\nഅതേ ആഹ്ലാദത്തോടെ അതേ ആരാധനയോടെ ഞാനെന്റെ കസേരയില് ഇരിക്കുകയാണ്. മുന്നിലെ മേശപ്പുറത്ത് ഡെന്നീസ് ജോസഫിന്റെ 'നിറക്കൂട്ടുകളില്ലാതെ ' എന്ന ആത്മകഥ.\nഡെന്നീസ് ജോസഫ്, ബിപിന് ചന്ദ്രന്, മമ്മൂട്ടി| ഫോട്ടോ: മാതൃഭൂമി\nജീവിതത്തില് ഏറ്റവും കുളിരടിച്ചു പൊങ്ങിപ്പോയ സന്ദര്‍ഭങ്ങളില് ഒന്നിനെക്കുറിച്ച് പറയാം. ചിമ്മിനി ഡാമിന് അടുത്ത് ജവാന് ഓഫ് വെള്ളിമലയുടെ ഷൂട്ടിങ് നടക്കുന്ന സമയം. പ്ലേഹൗസ് ആയിരുന്നു നിര്‍മ്മാണം. എന്തോ ആവശ്യത്തിന് മമ്മൂട്ടിയെ കാണാന് മാര്‍ട്ടിന് പ്രക്കാട്ട് ആ ലൊക്കേഷനിലേക്ക് പോയപ്പോള് ചുമ്മാ ഒരു കമ്പനിക്ക് എന്നെയും കൂട്ടി. ചെന്നു, മമ്മൂക്കയെ കണ്ടു, മാര്‍ട്ടിന് കാര്യം പറഞ്ഞു, അഞ്ചു മിനിറ്റില് ആവശ്യം കഴിഞ്ഞു. സലാം പറഞ്ഞ് പോരാന് തുടങ്ങുമ്പോള് മമ്മൂട്ടി മാര്‍ട്ടിനോട് പറഞ്ഞു.\n' പോയിട്ട് എന്താ അത്യാവശ്യം? രാത്രി ഞാനും കൊച്ചിക്ക് ഉണ്ട്. ഷൂട്ട് കഴിഞ്ഞു പോകാം.'\nപലതും പറഞ്ഞിരുന്നു നേരം വൈകിയപ്പോള് അദ്ദേഹം ചോദിച്ചു.\n' നിങ്ങള് വല്ലതും കഴിച്ചോ?'\nഅരികിലിരുന്ന നിര്‍മാതാവ് ആന്റോ ജോസഫിനോട് തമാശ മട്ടില് തലൈവര് പറഞ്ഞു.\n'ആന്റോ, ഇവര്‍ക്ക് കൂടി ഭക്ഷണം എടുക്കാന് പറയ്. കമ്പനി അങ്ങോട്ട് കുത്തുപാള എടുത്താലും വേണ്ടില്ല. പട്ടിണിയ്ക്കിട്ടെന്ന് നാളെ പരാതി പറയരുതല്ലോ.'\nപുള്ളി അത് പറഞ്ഞുതീര്‍ന്നതും എന്റെ നാക്കില് ഒരു മറുപടി പൊട്ടി.\n'ഞങ്ങള് രണ്ടു ചപ്പാത്തി കഴിച്ചതുകൊണ്ടൊന്നും കമ്പനി കുത്തുപാള എടുക്കില്ല മമ്മൂക്കാ. അങ്ങനെ തുമ്മിയാല് തെറിക്കുന്ന മൂക്കാണെല് അങ്ങോട്ട് തെറിക്കട്ടെ.'\nപറഞ്ഞു കഴിഞ്ഞപ്പോഴാണ് അങ്ങനെ ചാടിക്കേറി ഡയലോഗ് അടിച്ചത് ഇച്ചിരി ഫൗള് ആയോ എന്നൊരു സംശയം തോന്നിയത്. വായില് നിന്ന് വീണു പോയത് പിന്നെ വാരി എടുക്കാന് പറ്റില്ലല്ലോ. രണ്ടു സെക്കന്‍ഡ് മിണ്ടാതെ ഇരുന്നിട്ട് മമ്മൂട്ടി ചോദിച്ചു.\n'താന് ഡെന്നീസ് ജോസഫിനെ കണ്ടിട്ടുണ്ടോ?'\nചപ്പാത്തിയും ഡെന്നീസ് ജോസഫും ആയിട്ടെന്താണ് ബന്ധം എന്ന് ഡൗട്ട് അടിച്ചെങ്കിലും ഞാന് മറുപടി പറഞ്ഞു.\n'ബെസ്റ്റ് ആക്ടര് ലൊക്കേഷനില് പുള്ളി വന്നപ്പോള് കണ്ടിട്ടുണ്ട്.'\n'ഇല്ല മമ്മൂക്കാ. കണ്ടതുതന്നെ ദൂരെ നിന്നാ.'\nഅപ്പോള് മമ്മൂട്ടി പറഞ്ഞ വാക്കുകള് സത്യമാണോ സ്വപ്നമാണോ എന്ന് ഇന്നും എനിക്ക് സന്ദേഹം ഉണ്ട്.\n'ഡെന്നീസ് ജോസഫിന്റെ പോലാ തന്റെ വര്‍ത്തമാനത്തിന്റെ സ്‌റ്റൈല്. വര്‍ത്തമാനം മാത്രമല്ല കുറേ മാനറിസങ്ങളും അതു പോലാ.'\nഹോ... എന്റെ അമ്മച്ചീ...\nഅങ്ങേയറ്റത്തെ അഭിമാനവും ഒടുക്കത്തെ സന്തോഷവും എല്ലാംകൂടി ഇരച്ചു കുത്തി വന്നിട്ട് ഞാനാ കാരവാന്റെ മച്ചും തകര്‍ത്തു മുകളിലോട്ട് തെറിച്ചു പോകും എന്ന് തോന്നി.\nഅതേ ആഹ്ലാദത്തോടെ അതേ ആരാധനയോടെ ഞാനെന്റെ കസേരയില് ഇരിക്കുകയാണ്. മുന്നിലെ മേശപ്പുറത്ത് ഡെന്നീസ് ജോസഫിന്റെ 'നിറക്കൂട്ടുകളില്ലാതെ ' എന്ന ആത്മകഥ. അദ്ദേഹം സഫാരി ചാനലില് ഇതേ കാര്യങ്ങള് സംസാരിച്ച എപ്പിസോഡുകള് മുഴുവന് തച്ചിനിരുന്ന് കണ്ടതാണ്. ഇതേ ആത്മകഥ സീരിയലൈസ് ചെയ്തുവന്ന ആഴ്ചപ്പതിപ്പിന്റെ ലക്കങ്ങള് എല്ലാംതന്നെ കയ്യിലുണ്ട്. എങ്കിലും അത് പുസ്തകരൂപത്തില് ഇറങ്ങുമ്പോള് വാങ്ങാതെ ഇരിക്കുന്നത് എങ്ങനെ. ഒറ്റപ്പിടിയ്ക്കത് വായിക്കാതെ ഇരിക്കുന്നത് എങ്ങനെ. തനിക്ക് സംവിധാനം ചെയ്യാനുള്ള പടം എഴുതിത്തരുമോ എന്ന് പ്രേംനസീര് ചോദിച്ച മനുഷ്യന്റെ ജീവിതമെഴുത്തിനു മുന്നില്, എഴുത്തുജീവിതത്തിന് മുന്നില് വണ്ടര് വേള്‍ഡില് എത്തിയ ആലീസുകുട്ടിയെ പോലെ അന്തം വിട്ട് അമ്പരന്നു നില്‍ക്കുകയാണ് പഴയൊരു ഫാന് ബോയ് ഒരിക്കല്‍കൂടി. ഒന്നോ അരമുറിയോ സിനിമ ചെയ്ത ഹുങ്കില് അഹങ്കാരത്തിന്റെ എവറസ്റ്റില് സ്ഥിരതാമസമാക്കിയ ചിലരൊക്കെ ഈ പുസ്തകം ഒന്ന് വായിച്ചിരുന്നെങ്കില് എത്ര നന്നായിരുന്നു.\nഡെന്നീസ് ജോസഫ് തിരയില് വിരിച്ചിട്ട വിസ്മയങ്ങള് കണ്ടു പള്ളിക്കൂടത്തില് പഠിക്കുന്ന കാലത്തേ വായും പൊളിച്ച് നിന്നിട്ടുള്ളവനാണ് ഞാന്. സിനിമയുടെ ലോകത്തിലേക്ക് എന്നെ വലിച്ചടുപ്പിച്ചതില് അവയ്ക്കുള്ള സ്വാധീനം ചില്ലറയൊന്നുമല്ല. കഥയും തിരക്കഥയും കവിതയും കുറിപ്പുകളുമൊക്കെയായി കാളമൂത്രം പോലെ പലതും എഴുതിയിട്ടുണ്ട് ഞാന്. അതില് കരളിനോട് ചേര്‍ന്നു നില്‍ക്കുന്നവ വളരെ കുറച്ചേ കാണാന് സാധ്യതയുള്ളൂ.എന്തായാലും അതില് ഒന്നായിരിക്കും ഡെന്നീസ് ജോസഫിനെക്കുറിച്ച് എഴുതിയ ഹിറ്റുമാനൂരപ്പന് എന്ന ലേഖനം. ആ ലേഖനം ഉള്ളതുകൊണ്ടാണ് ഇരട്ടച്ചങ്ക് എന്നൊരു പുസ്തകം തന്നെ പുറത്തിറക്കാനുള്ള ധൈര്യം വന്നത്. അദ്ദേഹത്തോടുള്ള ഇഷ്ടത്തെക്കുറിച്ച് എഴുതിയത് കൊണ്ട് മാത്രം എത്രയോ പേരുടെ ഇഷ്ടം എനിക്ക് കിട്ടി.\n'എത്ര മനോഹരമായ നടക്കാത്ത സ്വപ്നം'എന്ന തകര്‍പ്പന് പ്രയോഗം ശ്രീനിവാസന് എന്ന മാസ്റ്റര് റൈറ്ററുടേതാണ്. ഡെന്നീസ് ജോസഫ് എന്ന എഴുത്തുകാരന്റെ ജീവിതം വായിച്ചിട്ട് ഞാന് കാണുന്ന സുന്ദര സ്വപ്നം എന്താണെന്ന് ഊഹിക്കാമോ? രജനീകാന്തിനെ പോലൊരു താര നടനോ മണിരത്‌നത്തിനെ പോലൊരു മുട്ടന് സംവിധായകനോ പുള്ളിക്കാരന്റെ മുറിയില് ചെന്ന് തിരക്കഥ ചോദിച്ചത് പോലെ ഒരു സംഭവമാണെന്ന് കരുതിയാല് തെറ്റി. അങ്ങനെയൊക്കെയുള്ള മാജിക്കുകള് നടന്നാല് മുടിഞ്ഞ സന്തോഷം കൊണ്ട് ഞാന് ചിലപ്പോള് ചത്തു പോയെന്നിരിക്കും. ഒരു ഊപ്പ തിരക്കഥാകൃത്ത് അങ്ങനെയൊക്കെ സ്വപ്നം കാണുന്നതില് തെറ്റൊന്നുമില്ല. സ്വപ്നത്തിന് ടാക്‌സ് ഒന്നും കൊടുക്കേണ്ടല്ലോ. എന്നാലും എന്റെ അള്‍ട്ടിമേറ്റ് ലക്ഷ്യം അതൊന്നുമല്ല. 'ഒരു മനുഷ്യനോടുള്ള കടപ്പാട് ഇളകി പോകാതെ ജീവിക്കണം എന്നതാണ് എന്റെ ആഗ്രഹം' എന്നു നിങ്ങള് എഴുതിയില്ലേ പ്രിയപ്പെട്ട എഴുത്തുകാരാ. അതുതന്നെയാണ് എന്റെയും അങ്ങേയറ്റത്തെ ലക്ഷ്യം. ഒരു മനുഷ്യനോട് അല്ല, നിങ്ങള് അടക്കം നേരിട്ടും അല്ലാതെയും അറിഞ്ഞും അറിയാതെയും ഉതവിയുടെ ചില്ലകള് നീട്ടി തണലായി നിന്ന ഒരായിരം മനുഷ്യരോടുള്ള കടപ്പാട് ഇളകിപ്പോകാതെ കഴിയാനാകണം. വീട്ടാക്കടമേ മമ ജന്മമെന്ന കുറ്റബോധമില്ലാതെ പുലരാനാകണം.അത്തരം ഒരു ആഗ്രഹവണ്ടിയുടെ ഇന്ധനടാങ്കിലേക്ക് എത്ര ഊര്‍ജ്ജമാണ് നിങ്ങളുടെ പുസ്തകം നിറച്ചു തന്നതെന്ന് പറഞ്ഞറിയിക്കാനാകില്ലല്ലോ.\nഎന്നെങ്കിലുമൊരിക്കല് ഒന്ന് നേരിട്ട് കാണാന് ഇത്തിരി സമയം തരണം ഡെന്നിച്ചായാ. മനസ്സുകൊണ്ടെങ്കിലും ആ കൈ ഒന്ന് നിറുകം തലയില് വയ്ക്കണം. ഗുരുത്വ പ്രകടനങ്ങളുടെ അലമ്പ് സീനുകള് ആവര്‍ത്തിക്കാന് തീരെ താല്‍പര്യമില്ലാത്ത ഒരാളാണ് ഞാന്. പക്ഷേ നിങ്ങളെപ്പോലെ ഒരാളുടെ കരുതലിന്റെ കൈ തലയ്ക്കു മുകളില് നില്‍ക്കുമ്പോള് എന്നെപ്പോലെ ഒരുത്തന് അത് വലിയ ഉള്‍ബലം നല്‍കും. ദുര്‍ബലമായ എഴുത്തു ശ്രമങ്ങള്‍ക്ക് വലിയ ഉത്തരവാദിത്വബോധവും നല്‍കും. പ്രിയപ്പെട്ട ഡെന്നിച്ചായാ, നിങ്ങളെ ഞാന് ഒന്ന് ഇറുക്കിപ്പിടിച്ചോട്ടെ?\nഅമിത സ്വാതന്ത്ര്യം കൊണ്ടല്ല കേട്ടോ.പിളര്‍ന്ന വായില് പതിനാല് ലോകങ്ങള് കണ്ടൊരമ്മ പണ്ട് കറങ്ങി നിന്നു പോയില്ലേ. അതേപോലെ, നിങ്ങളുടെ പുസ്തകത്തില് നിറഞ്ഞു പരന്നു കിടക്കുന്ന അനുഭവ ലോകങ്ങള് കണ്ടു ഞാന് തലകറങ്ങിപ്പോയതുകൊണ്ടാണ് അങ്ങനെ ചോദിച്ചത്. കൂടുതലൊന്നും പറയാന് ആവതില്ലാതെ ഞാനിവിടെ കുഴഞ്ഞു പോകുന്നു.\n'പറിച്ചുനട്ടൂ നീ കൃഷ്ണാ\nവെറുതെ നടന്നൊരു ചെറുക്കനെ ചലച്ചിത്രത്തിലേക്ക് വശീകരിച്ച് വലിച്ചടുപ്പിച്ചത് നിങ്ങളുടെ മാരകമായ എഴുത്താണ്. അങ്ങനെ വന്നുകയറിയ ഒരുത്തനെ വീഴാതെ താങ്ങേണ്ടത് നിങ്ങളുടെ ഉത്തരവാദിത്വമാണ് ചേട്ടാ. ഒന്നും നോക്കണ്ട. എന്തും വരട്ടെ. ചുമ്മാതെന്നെ താങ്ങിപ്പിടിച്ചോ.\nതിരക്കഥാകൃത്ത് ബിപിന് ചന്ദ്രന് ഫെയ്‌സ്ബുക്കില് പങ്കുവെച്ച കുറിപ്പ്\nContent Highlights: script writer Bipin Chandran about Dennis Joseph book


വാങ്കറിലെ ഓഹരികള് ഏറ്റെടുക്കുന്നത് ഒവിഎല് പൂര്‍ത്തിയാക്കി – Future Kerala :\nന്യൂഡെല്‍ഹി: റഷ്യയിലെ വാങ്കര് എണ്ണപ്പാടത്തിലെ 11 ശതമാനം ഓഹരികള് ഏറ്റെടുക്കുന്ന നടപടികള് പൂര്‍ത്തിയാക്കിയെന്ന് ഒവിഎല് (ഒഎന്‍ജിസി വിദേശ് ലിമിറ്റഡ്) അറിയിച്ചു. 11 ശതമാനം ഓഹരികള് വാങ്ങുന്നതിനുവേണ്ടി വിദേശ ബാങ്കുകളില് നിന്ന് 930 മില്ല്യണ് ഡോളര് സമാഹരിച്ചു-ഒവിഎല് സിഇഒയും മാനേജിംഗ് ഡയറക്റ്ററുമായ നരേന്ദ്ര കെ വെര്‍മ പറഞ്ഞു.\nറഷ്യന് എണ്ണക്കമ്പനിയായ റോസ്‌നെഫ്റ്റില് നിന്ന് വാങ്കറിലെ 15 ശതമാനം ഓഹരികള് ഒവിഎല് നേരത്തെ സ്വന്തമാക്കിയിരുന്നു. പുതിയ ഏറ്റെടുക്കലും കൂടി പൂര്‍ത്തിയാകുമ്പോള് വാങ്കറിലെ 7.3 മില്ല്യണ് ടണ് എണ്ണ ഒവിഎല്ലിന് ലഭിക്കും. വായ്പകള് തിരിച്ചടയ്ക്കുക ലക്ഷ്യമിട്ട് വരുന്ന ഒന്‍പത് മാസത്തിനുള്ളില് ദീര്‍ഘകാല സാമ്പത്തിക ഉടമ്പടികളില് കമ്പനി ഏര്‍പ്പെടുമെന്ന് വെര്‍മ വ്യക്തമാക്കി. ഒവിഎല്ലിന് പുറമെ ഒായില് ഇന്ത്യ, ഇന്ത്യന് ഓയില് കോര്‍പ്പറേഷന്, ഭാരത് പെട്രോ റിസോഴ്‌സസ് എന്നിവയുടെ കണ്‍സോര്‍ഷ്യവും വാങ്കറിലെ 23.9 ശതമാനം ഓഹരികള് നേടിയെടുത്തിട്ടുണ്ട്. വാങ്കര് നെഫ്റ്റില് 50.1 ശതമാനം ഓഹരികള് കൈവശംവെയ്ക്കുന്നത് റോസ്‌നെഫ്റ്റാണ്.\nഉല്‍പ്പാദനത്തിന്റെ കാര്യമെടുത്താല് റോസ്‌നെഫ്റ്റിന്റെ രണ്ടാമത്തെ വലിയ എണ്ണപ്പാടമാണ് വാങ്കറിലേത്. റഷ്യയുടെ ആകെ എണ്ണ ഉല്‍പ്പാദനത്തിന്റെ നാലു ശതമാനം കൈയാളുന്നത് വാങ്കറാണ്. പ്രതിദിനം 4,10,000 ബാരല് ക്രൂഡോയില് വാങ്കറില് ഉല്‍പ്പാദിപ്പിക്കുന്നു. ഇതില് 1,07,000 ബാരല് ക്രൂഡോയില് ഒവിഎല്ലിന് ലഭിക്കും.\nTags:\tgets govt nod, in Russian oil field, ONGC Videsh, to up stake


ആമസോണ് മേധാവിക്കെതിരെ പ്രതിഷേധത്തിന് വ്യാപാരികള് | Dhanam\nHome Industry ആമസോണ് മേധാവിക്കെതിരെ പ്രതിഷേധത്തിന് വ്യാപാരികള്\nജെഫ് ബെസോസ് ഈയാഴ്ച ഇന്ത്യ സന്ദര്‍ശിക്കും\nആമസോണ് മേധാവി ജെഫ് ബെസോസ് ഇന്ത്യ സന്ദര്‍ശിക്കുന്നതിനിടെ ജനുവരി 15 ന് രാജ്യ വ്യാപകമായി പ്രതിഷേധ പ്രകടനം നടത്താന് വ്യാപാരി സമൂഹം ഒരുങ്ങുന്നു.ഇ-റീട്ടെയിലിംഗിലെ അവിഹിത കിഴിവുകളിലൂടെ ആമസോണ് രാജ്യത്തെ റീട്ടെയില് മേഖലയെ തകര്‍ക്കുന്നുവെന്നാണ് ആരോപണം. 300 സ്ഥലങ്ങളിലായി 500,000 വ്യാപാരികള് പ്രതിഷേധം സംഘടിപ്പിക്കുമെന്ന് കോണ്‍ഫെഡറേഷന് ഓഫ് ഓള് ഇന്ത്യ ട്രേഡേഴ്‌സ് (സിഐടി) അറിയിച്ചു.\nഇ-കൊമേഴ്സിലെ എഫ്ഡിഐ മാര്‍ഗ്ഗനിര്‍ദ്ദേശങ്ങള് പാലിക്കാന് ആമസോണ് തയ്യാറാകുന്നില്ലെന്ന് സിഐടി പറയുന്നു. ജനുവരി 15-16 തീയതികളില് തലസ്ഥാന നഗരയില് നടക്കുന്ന പരിപാടികളില് ജെഫ് ബെസോസ് പങ്കെടുക്കുമെന്നാണ് വാര്‍ത്ത. അതേസമയം, എന്നാല് ജെഫ് ബെസോസിന്റെ സന്ദര്‍ശനവുമായി ബന്ധപ്പെട്ട് ആമസോണ് ഔദ്യോഗിക പ്രതികരണം നടത്തിയിട്ടില്ല. പ്രധാനമന്ത്രിയ നരേന്ദ്ര മോദിയെ അദ്ദേഹം സന്ദര്‍ശിക്കുമെന്നും അനൗദ്യോഗിക റിപ്പോര്‍ട്ടുണ്ട്.\nരാജ്യത്തെ ഇ-കൊമേഴ്സ് വിപണിയില് ശക്തമായ സാന്നിധ്യമുള്ള ഇ-കൊമേഴ്സ് കമ്പനിയാണ് ആമസോണ്. നടപ്പുവര്‍ഷം കമ്പനിയുടെ ഇ-കൊമേഴ്സ് ശൃംഖല വികസിപ്പിക്കുകയെന്നതാണ് ഇപ്പോള് ലക്ഷ്യമിടുന്നത്. ആമസോണ്, ഫ്ളിപ്പ് കാര്‍ട്ട് അടക്കമുള്ള കമ്പനികള് വന് വിലക്കിഴിവ് പ്രഖ്യാപിക്കുന്നത് രാജ്യത്തെ സാധാരണ വ്യാപാരികളെ ബാധിക്കുന്നുണ്ടെന്ന ആക്ഷപം വര്‍ദ്ധിച്ചുവരികയാണ്.\nഅതേസമയം ഇന്ത്യയില് ഓണ് ഭക്ഷണ വിതരണമടക്കമുള്ള സംരംഭങ്ങളിലേക്ക് പ്രവേശിച്ച് തങ്ങളുടെ ഇ-കൊമേഴ്സ് വിപണിയെ ശക്തിപ്പെടുത്താനാണ് കമ്പനി ലക്ഷ്യമിടുന്നത്. സര്‍ക്കാര് ഉദ്യോഗസ്ഥരുമായുള്ള കൂടിക്കാഴ്ചയില് ബെസോസ് റെഗുലേറ്ററി പ്രശ്നങ്ങള് ചര്‍ച്ചചെയ്യാന് സാധ്യതയുണ്ട്. നിലവില് ഇന്ത്യന് ബിസിനസ് മേഖലയില് പുതിയ ബിസിനസ് ശൃംഖല വളര്‍ത്തിയെടുക്കുകയെന്നതാണ് കമ്പനിയുടെ ലക്ഷ്യം.\nബിസിനസ് രംഗത്ത് ആമസോണും ഇന്ത്യയില് കൂടുതല് പരിഷ്‌കരണം നടപ്പിലാക്കിയാണ് ഇപ്പോള് മുന്നേറ്റം നടത്തുന്നത്. റിലയന്‍സ് റീട്ടെയ്ല് വികസിപ്പിക്കുകയും, മത്സരം കൂടുതല് ശക്തമാക്കുകയും ചെയ്യുന്ന സാഹചര്യത്തില് തങ്ങളുടെ സാന്നിധ്യം ശക്തിപ്പെടുത്തുകയും ചെയ്യാനുള്ള നീക്കത്തിലാണിപ്പോള് ആമസോണ്. കിഷോര് ബിയാനിയുടെ നേതൃത്വത്തിലുള്ള ഫ്യൂച്ചര് ഗ്രൂപ്പിന്റെ റീട്ടെയ്ല് സ്ഥാപനവുമായി സഹകരിച്ചാണ് ആമസോണ് തങ്ങളുടെ പുതിയ ബിസിനസ് ശൃംഖല വികസിപ്പിച്ച് റിലയന്‍സ് ശക്തമായ മത്സരവുമായി മുന്‍പോട്ട് പോകാന് തീരാുമാനിച്ചിട്ടുള്ളത്.\nആമസോണ് പ്ലാറ്റ് ഫോമിലൂടെ ഫ്യൂച്ചര് റീട്ടെയ്‌ലറിന്റെ ഉത്പ്പന്നങ്ങളും, ഉപഭോക്തൃ അടിത്തറയും വികസിപ്പിക്കാനുമാണ് കമ്പനി ശ്രമിക്കുന്നത്. പലചരക്ക്, പാദരക്ഷകള്, മറ്റ് ഉത്പ്പന്നങ്ങള് തുടങ്ങിയവ വിറ്റഴിക്കുക എന്നതും ലക്ഷ്യമിടുന്നു. നിലവില് ബിഗ് ബസാര്, ഫുഡ് ഹാള് അക്കമുള്ള സ്റ്റോറുകള് രാജ്യത്തുടനീളം ഫ്യൂച്ചര് റീട്ടെയ്‌ലറിന് സ്റ്റോറുകളുണ്ടെന്നാണ് റിപ്പോര്‍ട്ട്. രാജ്യത്തെ 25 ഗരങ്ങളില് പുതിയ ബിസിനസ് ശൃംഖല ഏറ്റെടുത്തിരുന്നു.\nPrevious articleഇന്ന് നിങ്ങളറിയേണ്ട5പ്രധാന ബിസിനസ് വാര്‍ത്തകള്; ജനുവരി 13\nNext articleതളര്‍ച്ച നീക്കാന് ‘റെറ’യിലും പുതു ബജറ്റുകളിലും കണ്ണു നട്ട് റിയല് എസ്റ്റേറ്റ് മേഖല\nഈ സമയത്ത് ഉപഭോക്താവിന്റെ വിശ്വാസം എങ്ങനെ നേടാം? ആമസോണ് ഇന്ത്യ തലവന് അമിത് അഗര്‍വാള്...


Malayalam Story - കഥകൾ- മലയാളം ചെറുകഥകൾ\nഈ ബ്ലോഗ് ഞാൻ അനാമികയ്ക്ക് സമർപ്പിക്കുന്നു…\nഅനാമിക ആരാണെന്ന് ചോദിച്ചാൽ, എന്റെ ക്ലാസ്സ് മേറ്റ്… എന്റെ ബെസ്റ്റ് ഫ്രണ്ട്…\n“നുണ… നിന്റെ ലൈനല്ലേടാ അവൾ…?”\nപത്ത് വർഷം മുൻപ് ഞാൻ ഇതേ ഉത്തരം പറഞ്ഞതിന് സുഹൃത്തിന്റെ പ്രതികരണം… അല്ലെന്ന് വീണ്ടും പറഞ്ഞപ്പോൾ ദീപൻ എന്റെ കുത്തിന് പിടിച്ച് കറക്കിയെറിഞ്ഞു… ഗ്രൗണ്ടിലെ പുല്ലിലേക്ക് മലക്കമടിച്ചു വീണു ഞാൻ…\n“കൈ താടാ…” എഴുന്നേൽക്കാനായി ഞാൻ ജിന്റോയുടെ നേർക്ക് കൈ നീട്ടി…\nഅവൻ അതിലും വലിയ ദേഷ്യത്തിലായിരുന്നു… “അവൾ വരും, കാത്തു കിടന്നോ…”\nഎന്റെ ആത്മാർത്ഥസുഹൃത്തുക്കളുടെ പ്രതികരണം…\nഇന്നങ്ങിനെ പ്രതികരിക്കാൻ ആരുമില്ല… അനാമികയ്ക്കൊപ്പം ഞാനെന്റെ പ്രിയപ്പെട്ട രണ്ടു സുഹൃത്തുക്കളേയും ഇവിടെ ഓർമിക്കാൻ ഇങ്ങിനെയൊരു സംഭവം തന്നെ തിരഞ്ഞെടുത്തതിന് കാരണമുണ്ട്. അതിലേക്ക് വരും മുൻപ് ഞാൻ അനാമികയെ പരിചയപ്പെടുത്താം…\nഡിഗ്രിക്ക് പഠിക്കുമ്പോൾ അനാമിക എന്റെ ക്ലാസിലായിരുന്നു. ഒരു മിടുക്കിക്കുട്ടി. അനാമികയെ അങ്ങിനെ പരിചയപ്പെടുത്തുവാനായിരുന്നു അന്നെനിക്കിഷ്ടം. പള്ളിയിൽ അവളുടെ പേര് അന്ന എന്നായിരുന്നു.\n“അരാഡേ തനിക്കീ പേരിട്ടത്…?” ഒരിക്കൽ ഒരു കുസൃതിയോടെ ഞാൻ ചോദിച്ചു…\n“എന്താ…?” എന്താണങ്ങിനെ ചോദിക്കാൻ എന്നാണ് അവൾ ഉദ്ദേശിച്ചത്… അവളുടെ സംസാരം ഒരു പ്രത്യേക രീതിയിലായിരുന്നു. വാക്കുകൾ മുഴുമിപ്പിക്കാതെ ചോദ്യങ്ങളൊക്കെ ഒരു മൂളലിലും ഭാവത്തിലുമൊതുക്കി കൊഞ്ചലോടെയുള്ള ഒരു സംസാരശൈലി\n“ന്റെ പപ്പ…” അവൾ ഉത്തരം പറഞ്ഞു.\nപപ്പയെന്നുള്ള ഉച്ഛാരണത്തിൽ തന്നെ ആ മനുഷ്യനോടുള്ള ബഹുമാനവും ആഴത്തിലുള്ള സ്നേഹവും സ്ഫുരിച്ചിരുന്നു.\n“കൊള്ളാം… എന്തായാലും നന്നായി…” എന്റെ മറുപടിയിലെ നീട്ടലിൽ ഒരു ദ്വയാർത്ഥമുണ്ടായിരിന്നതു മനസിലാക്കിയിട്ട് അവളുടെ സ്വതസിദ്ധമായ ശൈലിയിൽ ‘എന്താടാ…?’ എന്നർത്ഥത്തിൽ എന്നെ നോക്കി മൂളി…\n“ഇതിങ്ങനെയൊക്കെ ആയിത്തീരുമെന്ന് അങ്ങേരറിഞ്ഞിരുന്നോ എന്നോർത്തു പോയതാ…”\nഅനാമിക കൈയിലിരുന്ന നോട്ടു ബുക്കു കൊണ്ട് കൈത്തണ്ടയിൽ ഒരടി തന്നിട്ടാണ് മറുപടി പറഞ്ഞത്, “നല്ല കാർന്നോൻമാർക്ക് മക്കളെങ്ങിനെയാകൂന്ന് നിശ്ചയുണ്ടാകും…”\nഞാനതു കേട്ട് വെറുതെ ചിരിച്ചു… അതായിരുന്നു അനാമിക. എല്ലാവരോടും ആ കുട്ടി അങ്ങിനെയായിരുന്നു. പക്ഷേ ഞാൻ എല്ലാവരേക്കാളുമധികം അനാമികയോടു അടുത്തിടപെട്ടിരുന്നു. അതാണ് എന്റെ കൂട്ടുകാർ ചോദിച്ച ചോദ്യം പലരും എന്നോട് ആവർത്തിച്ചത്.\nമൂന്ന് വർഷത്തെ പഠന കാലയളവിൽ ഒരുപാട് സൗഹൃദം പങ്കിടലുകളും തമാശകളും ഉണ്ടായി…\nഒരു നീണ്ടകഥ പറയാനുള്ള മനസില്ലാത്തതിനാൽ ഞാനതൊന്നും വിവരിക്കുന്നില്ല. ഇതിനിടയിൽ ഞാനോർത്തിരിക്കുന്ന ഗൗരവമുള്ള ഒന്നെന്നു പറഞ്ഞാൽ അക്കാലത്ത് ഒരു ആഴ്ചപ്പതിപ്പിൽ എന്റെ ഒരു കഥ അച്ചടിച്ചു വന്നപ്പോൾ അനാമിക എനിക്കൊരു പേന സമ്മാനിച്ചു എന്നതാണ്. പക്വതയുള്ള ഒരാൾ തരുന്നതു പോലെ സമ്മാനം തന്നിട്ട് ഭാവം മാറ്റി കൊഞ്ചലോടെ ചോദിച്ചു, “നീ എന്നെങ്കിലും ഒരു പുസ്തകമെഴുതിയാൽ അതെനിക്ക് ഡെഡിക്കേറ്റ് ചെയ്യുമോ…?”\n“തീർച്ചയായും… നിന്നെയല്ലാതെ വേറെയാരെയാ ഞാൻ ഓർമിക്കുക…?” രണ്ടാമതൊന്നാലോചിക്കാതെയായിരുന്നു എന്റെ മറുപടി. ഇന്ന് ഈ ബ്ലോഗ് അവൾക്കു സമർപ്പിക്കുന്നതും ആ വാക്കിന്റെ നേരോർത്തിട്ടാണ്.\n“നേരാ…?” ചോദ്യഭാവത്തിൽ നോക്കിക്കൊണ്ട് അവൾ തുടർന്നു, “അപ്പോ നിന്റെ അമ്മയെ ഓർക്കില്ലേ…?” അമ്മയോട് ഞാൻ മനസിൽ സൂക്ഷിച്ചിരുന്ന അടുപ്പം മനസിലാക്കിയിരുന്ന അവളുടെ ആ ചോദ്യത്തിനു മുന്നിൽ ചമ്മി നിൽക്കുമ്പോൾ അനാമിക എന്നെ നോക്കി പൊട്ടിച്ചിരിച്ചു.\n‘അനാമികയും ഞാനും പ്രണയത്തിലാണ്’ എന്നൊരു വർത്തമാനം എന്റെ കൂട്ടുകാരിൽ പലർക്കിടയിലുമുണ്ടായിരുന്നു. ഒരു തരം നീരസത്തോടെയായിരുന്നു ഞാൻ ആ ചോദ്യത്തെ നേരിട്ടത്. അത് ആരോപണത്തിന്റ തീവ്രത കൂട്ടിയതേയുള്ളൂ. വിദ്യാർത്ഥികളോട് അളവിൽ കവിഞ്ഞ് സൗഹൃദം പുലർത്തിയിരുന്ന ചാക്കോ സാറും ഒരിക്കൽ എന്നോടതേക്കുറിച്ച് ചോദിച്ചു.\nപിന്നീടൊരു വട്ടം കൂട്ടുകാരന്റെ കളിയാക്കലിൽ നീരസം കൊണ്ടു നിന്ന എന്നോട് അനാമിക ഇങ്ങിനെ പറഞ്ഞു, “ഈ ചെക്കനെന്താ…? അവരെന്തെങ്കിലും പറയട്ടേ… അങ്ങിനൊരു വർത്തമാനമുള്ളത് കൊണ്ട് വേറാരും എന്റെ പിന്നാലെ വന്ന് ശല്യം ചെയ്യുമെന്ന് എനിക്കും പേടിക്കണ്ടല്ലോ…”\nഅത്തരത്തിൽ ലാഘവത്തോടെ സുഹൃത്തുക്കളുടെ കളിയാക്കലിനെ നേരിടാൻ കഴിയാതിരുന്നതിൽ എനിക്ക് ലജ്ജ തോന്നാതിരുന്നില്ല. അതോടെ ഒരു വിധമുള്ള പരിഹാസത്തിന് ഞാൻ ചെവി കൊടുക്കാതായി.\nഅവസാന വർഷ ക്ലാസുകൾ തീരാൻ ഏതാനും മാസങ്ങൾ ശേഷിക്കേയാണ് അനാമിക ആ വർത്തമാനവുമായി വന്നത്. അതവൾ പറഞ്ഞ ഭാഷയിൽ തന്നെ ഞാനിന്നും ഓർമ്മിക്കുന്നു…\n“അനാമിക എന്ന അന്നയെ, വരുന്ന ഫെബ്രുവരി മാസം 14-ാം തീയതി ഒരുത്തന്റെ കൂടെ കെട്ടിച്ചയക്കാൻ ഇവളുടെ പ്രിയ പപ്പ തീരുമാനിച്ചിരിക്കുന്ന വിവരം അഭിനവ കാമുക നിന്നെ ഇതാ വ്യസനസമേതം അറിയിക്കുന്നു…”\nഞാൻ അവളുടെ അവതരണ ശൈലിയും ഭാഷയും ആസ്വദിച്ച് ചിരിച്ചു. അവളുടെ കൂട്ടുകാരികളും ആ ചിരിയിൽ പങ്ക് കൊണ്ടു. ഞങ്ങളുടെ സുഹൃത്ത് കാർത്തിക എന്നെ കളിയാക്കി, “കുറഞ്ഞ പക്ഷം ഒരു തമാശ സെന്റിമെന്റസെങ്കിലും ഞാൻ പ്രതീക്ഷിച്ചു. അതുമില്ലേടാ…? “\n“ എന്തിന്…? ” ഞാൻ തിരക്കിയപ്പോൾ കാർത്തിക ഒരു നിരാശ മുഖത്തു വരുത്തി ചിരിയവസാനിപ്പിച്ചു.\n“ പപ്പയുടെ തീരുമാനമാടാ… ഒന്നും മുൻകൂട്ടി പറഞ്ഞിരുന്നില്ല… അതാ ആരേയും ഒന്നും അറിയിക്കാൻ കഴിയാതെ പോയത്… ” അവൾ ഒരു ക്ഷമാപണം പോലെ പറഞ്ഞു.\nകാർത്തിക എന്നെ പ്രകോപിക്കാൻ വീണ്ടും അടുത്തു വന്ന് ചോദിച്ചു, “അപ്പോ ഒന്നും നേരല്ലായിരുന്നോടാ…? ”\nഞാൻ അവളെ ദേഷ്യത്തിൽ ഒന്നു നോക്കി… അവൾ വീണ്ടും പൊട്ടിച്ചിരിച്ചു…\nപിന്നീടുള്ള ദിവസം തുടങ്ങി കളിയാക്കൽ കമ്പനികൾക്ക് ഉത്സവ കാലമായിരുന്നു. മതിലിലിരുന്നും ക്യാമ്പസിന്റെ ഇടനാഴികളിൽ നിന്നും മാനസ മൈനയും, കാത്തു വച്ച കസ്തൂരി മാമ്പഴവും ഈണത്തിൽ പാടി അവർ എന്നെ പരിഹസിച്ചു. ഞാൻ അവരുടെ മണ്ടത്തരമോർത്ത് ഉള്ളിൽ ചിരിച്ചു.\nഅനാമികയുടെ മുഖത്ത് ദിവസം ചെല്ലുംതൊറും ഗൗരവം കൂടുന്നതു ഞാൻ ശ്രദ്ധിച്ചു.\n“ ഇപ്പോഴേ ഒരു ഹൗസ് വൈഫിന്റെ ഉത്തരവാദിത്വം വരുത്തി നോക്കു ന്നതാടാ…” അവളുടെ വാക്കുകളിലും ഒരു ഗൗരവം നിഴലിച്ചിരുന്നു. ദിവസങ്ങൾ കഴിഞ്ഞു. ഞങ്ങളെയെല്ലാം വിവാഹത്തിന് ക്ഷണിച്ച് അനാമിക റഗുലർ ക്ലാസിൽ നിന്ന് ബ്രേക്കെടുത്തു.\nഎല്ലാവരും അവസാന ദിവസങ്ങൾ അടിച്ചു പൊളിക്കുന്നതിന്റെ ത്രില്ലിലായി…\nഅങ്ങിനെ ഒരു ഞായറാഴ്ച രാവിലെ ദീപൻ ചാക്കോ സാറിന്റെ സ്കൂട്ടറുമായി വീട്ടിലേക്ക് വന്നു. “എടാ പെട്ടെന്ന് വേഷം മാറി വാ… ഒരാവശ്യമുണ്ട്…” അവന്റെ മുഖത്ത് എന്തെന്നില്ലാത്ത ഒരു ടെൻഷൻ. ഞാൻ വേഷം മാറുന്നതിനിടയിൽ അമ്മ അവനോട് കുശലം ചോദിക്കുന്നുണ്ടായിരുന്നു.\n“കോളേജിലൊരു സെമിനാർ, ഇത്തിരി പണിയുണ്ട്… ചാക്കോ സാർ ഇവനേം കൂട്ടി വരാൻ പറഞ്ഞു…” അവൻ പറയുന്നുണ്ടായിരുന്നു.\nസ്കൂട്ടറിനു പിന്നിലിരിക്കുമ്പോഴും അവൻ ഒന്നും പറഞ്ഞില്ല. ചാക്കോ സാർ വീടിന്റെ പുറത്ത് സിറ്റൗട്ടിൽ ഞങ്ങളെയും കത്തു നിന്നിരുന്നു. എനിക്കെന്തോ ഒരു പന്തികേട് തോന്നി.\nസാർ എന്നെ അകത്തേക്ക് വിളിച്ചു കൊണ്ടു പോയി. എന്നെ ഒരു കസേരയിരുത്തി എതിർവശത്തെ ഇരുപ്പിടത്തിലിരുന്നു കൊണ്ട് അദ്ദേഹം ഒരു മുഖവുരയോടെ തുടങ്ങി…\n“ഇത്തിരി ഗൗരവമുള്ള ഒരു കാര്യം സംസാരിക്കാനാണ് ഇപ്പോൾ നിന്നെ വിളിപ്പിച്ചിരിക്കുന്നത്…” സർ തുടർന്നു പറയാൻ ബുദ്ധിമുട്ടുന്നതു പോലെ തോന്നി…\n“എന്റെ വിദ്യാർത്ഥികൾക്ക് ഒരു പ്രശ്നമുണ്ടാകാതിരിക്കാനാണ് ഞാൻ ശ്രമിക്കാറുള്ളത്… നിന്റെ കാര്യത്തിലും ഇപ്പോൾ അങ്ങിനെ ചിന്തിച്ചിട്ടാണ് ഇങ്ങോട്ട് വിളിപ്പിച്ചത്…”\nപിന്നെ സർ എന്റെ മുഖത്തു നോക്കി പറഞ്ഞു, “നീ പരിഭ്രമിക്കരുത്…. കഴിഞ്ഞ രാത്രി നിന്റെ ക്ലാസ്സ്മേറ്റ് അനാമിക… “\nപതിഞ്ഞ ശാബ്ദത്തിലാണ് അദ്ദേഹം അത് മുഴുമിച്ചത്,” അവൾ ആത്മഹത്യ ചെയ്തു…\nഞാൻ അറിയാതെ ഒരു ഞെട്ടലോടെ എഴുന്നേറ്റു…\n“ നീയിരിക്ക്…” ഒരു ധൈര്യം തരാനെന്ന പോലെ സാർ എന്റെ കൈയിൽ പിടിച്ച് സെറ്റിയിൽ ഇരുത്തി.\n“ കഴിഞ്ഞ ദിവസങ്ങളിൽ നിങ്ങൾ തമ്മിൽ കാണുകയോ സംസാരിക്കുകയോ മറ്റോ ഉണ്ടായോ…?”\nആ ചോദ്യത്തിന്റെ അർത്ഥം എനിക്ക് മനസിലായിരുന്നു… മുറിയാകെ കറങ്ങുന്നതായി എനിക്ക് തോന്നി…\n“ സാർ…” അറിയാതെ നിലവിളിക്കുന്ന സ്വരത്തിൽ ഞാൻ വിളിച്ചു പോയി…\n“ താൻ വിഷമിക്കേണ്ട… പ്രത്യേകിച്ച് കാരണമൊന്നും ഇതു വരെ ആർക്കും അറിയില്ല… നിങ്ങൾ സുഹൃത്തുക്കളായിരുന്നല്ലോ… അതു കൊണ്ട് നിന്നോട് ഒന്ന് ചോദിക്കാം എന്നേ കരുതിയിള്ളൂ…”\nഅദ്ദേഹം സംസാരിക്കാൻ നന്നേ ബുദ്ധിമുട്ടുന്നുണ്ടായിരുന്നു…\n“ തനിക്ക് അവളെ ഒന്ന് കാണെണ്ടേ…? ”\n“ വേണമെന്നോ, വേണ്ടെന്നോ…? ”\n“ വേണം…” ശബ്ദം പുറത്തു വന്നോ എന്നെനിക്കോർമയില്ല… എന്റെ കണ്ണു നിറഞ്ഞിരുന്നു.\nദീപൻ അകത്തേക്ക് വന്നു. അവൻ എന്നെ ആശ്വസിപ്പിച്ചപ്പോഴാണ് ഞാൻ കരയുന്നുണ്ടെന്ന് എനിക്കു മനസിലായത്.\nകുറച്ചു നേരം കൂടി സാറിന്റെ വീട്ടിലിരുന്ന ശേഷം ഞങ്ങൾ മരണ വീട്ടിലേക്ക് പോയി. ഗേറ്റിൽ കാർ നിർത്തിയപ്പോൾ സാർ എന്നെയും ദീപനെയും ഓർമിപ്പിച്ചു, “നമ്മൾ ഒരു മരണ വീട്ടിലാണ്… നമ്മളേക്കാളധികം വേദനിക്കുന്നവർ ഇവിടുണ്ട്… അതു കൊണ്ട്‍് നമ്മൾ കൂടുതൽ ദുഖം പുറത്തെടുക്കേണ്ട…”\nഞങ്ങൾ കാറിൽ നിന്നിറങ്ങുമ്പോൾ ഒരു പോലീസുകാരൻ വന്ന് ചാക്കോ സാറിനെ മാറ്റി നിർത്തി എന്തോ സംസാരിച്ചു. എന്നിട്ട് അയാളും ഞങ്ങൾക്കൊപ്പം അകത്തേക്ക് നടന്നു. ആ പൊലീസ് കോൺസ്റ്റബിൾ എന്നെ വല്ലാതൊന്നു നോക്കിയതു പോലെ തോന്നി. അകത്ത് നിന്ന് ആരുടെയൊക്കേയോ നിലവിളി ഉയരുന്നുണ്ടായിരുന്നു.\nഎന്റെ കണ്ണുകൾ നിറഞ്ഞോ…? ദീപൻ എന്റെ കൈയിലെ പിടിത്തം ഒന്ന് മുറുക്കി. അതിന്റെ അർത്ഥം എനിക്ക് മനസിലായി. ഒന്നേ എനിക്കു നോക്കാൻ കഴിഞ്ഞുള്ളൂ, മനോഹരമായ കൈകൾ ഗ്ലൗസിൽ മൂടി, അതിൽ ഒരു കുരിശ് വച്ച് മാലാഖയെപ്പോലെ അനാമിക… അവൾക്കിരുവശവും കൂട്ടുകാരികൾ ഇരിക്കുന്നുണ്ടായിരുന്നു. അങ്ങിനെ അൽപ നേരം ഇരിക്കാൻ തോന്നി, പക്ഷേ…\nപുറത്തു വന്നപ്പോൾ ആരോ പറയുന്നതു കേട്ടു, “വിവാഹ വസ്ത്രം വാങ്ങിയിട്ട് അതു മഞ്ചയിലേക്കെടുത്തൂന്നു പറഞ്ഞാൽ മതീല്ലോ…”\nഅധിക നേരം അവിടെ നിന്നില്ല… തിരികെ പോരുമ്പോൾ ചാക്കോ സാർ കാർ ഇടക്ക് നിർത്തി ഒരു സിഗരറ്റിന് തീ കൊടുത്തിയിട്ട് ഞങ്ങളോടായി പറഞ്ഞു…\n“ ആ കുട്ടിയുടെ മുറിയിലെ വേദ പുസ്തകത്തിൽ നിന്ന് ഒരു കത്ത് കിട്ടിയിട്ടുണ്ട്…”\n“ അവളുടെ കാർന്നോർക്ക് മലഞ്ചരക്ക് വ്യാപാരത്തിലെന്തോ നഷ്ടം പറ്റിയിരുന്നു… കുറേ നാളായി എല്ലാം കടത്തിലായിരുന്നു…”\nഎന്താണു സാർ പറഞ്ഞു വരുന്നതറിയാതെ പകച്ചിരിക്കുമ്പോൾ അദ്ദേഹം തുടർന്നു, “ കടം കൊടുത്തവര് വീട് കയ്യേറുമെന്ന് വന്നപ്പോൾ ഉള്ള വീടും സ്ഥലവും വിറ്റ് കടം വീട്ടി അവളുടെ കല്യാണവും നടത്താമെന്ന് അയാൾ തീരുമാനിക്കുകയാരുന്നു… അങ്ങിനെ അയാൾ കടം മേടിച്ചിരുന്നവരിലാർക്കോ വീട് ആധാരം ചെയ്തിരുന്നത്രേ… ഇതൊന്നും ആ കുട്ടിക്കറിയില്ലായിരുന്നു… അറിയിച്ചിരുന്നില്ല എന്നതാണ് ശരി… ”\n“ അവളുടെ വിവാഹം കഴിയുന്നതിന്റെ പിറ്റേന്ന് പപ്പയും മമ്മിയും ആങ്ങളയും കൂടി വാടക വീട്ടിലേക്ക് പോകുമെന്നറിഞ്ഞതിന്റെ വിഷമത്തിൽ… അവൾ… ”\nസാറതു പറഞ്ഞു തീർന്നതും ഞാൻ പൊട്ടിക്കരഞ്ഞു.\nദീപൻ എന്നെ ആശ്വസിപ്പിക്കാൻ ശ്രമിക്കുന്നുണ്ടായിരുന്നു…\n“ നിനക്ക് പള്ളിയിലേക്ക് പോണോ…? സാർ ചോദിച്ചു… ”\nവേണം എന്ന അർത്ഥത്തിൽ ഞാൻ തലയാട്ടി.\nസെമിത്തേരിയിൽ അവളുടെ മഞ്ചയിൽ ഒരു പിടി മണ്ണു വാരിയിടാൻ എനിക്ക് കഴിഞ്ഞില്ല… പക്ഷേ ഞാൻ എന്തൊക്കെയോ പ്രാർത്ഥിച്ചു…\nഅനാമിക അന്ന് അവിടെ അവസാനിച്ചു… ഇന്നുള്ളത് അവളുടെ ഓർമകൾ മാത്രം…\nഒരിക്കൾ അവളേക്കുറിച്ചു പറഞ്ഞപ്പോൾ എന്റെ സുഹൃത്ത് പറഞ്ഞു, അനാമികയുടെ അർത്ഥം ‘നാമമില്ലാത്തവൾ’ എന്നാണെന്ന്…\nഅതെ, അനാമിക ഒരു പെൺകുട്ടിയായിരുന്നു… പേരിനപ്പുറം ജീവിതത്തിൽ പ്രത്യേകതകളൊന്നുമില്ലാതിരുന്ന ഒരു സാധാരണ പെൺകുട്ടി.\n-2010 ആഗസ്ത് 08-


മലപ്പുറം ജില്ല സെവൻസ്; സബാൻ കോട്ടക്കൽ മികച്ച ടീം, സഫീർ മികച്ച കളിക്കാരൻ - Fanport - Sports News Malayalam\nSunday, Dec 8, 2019 07:02 AM\nമലപ്പുറം ജില്ല സെവൻസ്; സബാൻ കോട്ടക്കൽ മികച്ച ടീം, സഫീർ മികച്ച കളിക്കാരൻ\nകഴിഞ്ഞ സെവൻസ് സീസണിലെ മലപ്പുറം ജില്ലയിലെ പുരസ്കാരങ്ങൾ പ്രഖ്യാപിച്ചു. സബാൻ കോട്ടക്കലിനെ കഴിഞ്ഞ സീസണിൽ മികച്ച ടീമായും മെഡിഗാഡ് അരീക്കോടിന്റെ താരം സഫീറിനെ മികച്ച കളിക്കാരനായും തിരഞ്ഞെടുത്തു. കഴിഞ്ഞ സീസണിൽ7കിരീടം ഉയർത്തിയ മിന്നും പ്രകടനമാണ് സബാൻ കോട്ടക്കലിനെ മികച്ച ടീമിനുള്ള പുരസ്കാരത്തിന് അർഹരാക്കിയത്.\nസബാൻ കോട്ടക്കൽ ആണ് അവാർഡുകളിൽ അധികവും സ്വന്തമാക്കിയത്. സബാന്റെ താരം ബെഞ്ചമിന് കഴിഞ്ഞ സീസണിലെ മികച്ച വിദേശ താരമായി തിരഞ്ഞെടുക്കപ്പെട്ടു. സബാന്റെ തന്നെ ഗോൾകീപ്പർ ആയ നാഷിദ് മികച്ച ഗോൾകീപ്പറും ആയി. ബെസ്റ്റ് ഡിഫൻഡർ ആയി തിരഞ്ഞെടുക്കപ്പെട്ട നാസിലും സബാൻ കോട്ടക്കലിന്റെ താരമാണ്.\nകഴിഞ്ഞ സീസണിൽ കെ എഫ് സി കാളികാവിനായി കളിച്ച ഷാഫി പ്രോമിസിംഗ് പ്ലയർ ഓഫ് ദി ഇയർ പുരസ്കാരത്തിന് അർഹനായി. തുറക്കൽ ബാപ്പൂട്ടി മെമ്മോറിയൽ ടൂർണമെന്റ് മികച്ച ടൂർണമെന്റായും തിരഞ്ഞെടുക്കപ്പെട്ടു.\nPrevious article ഷാക്കിബ് മൂന്ന് മാസത്തേക്ക് ക്രിക്കറ്റിനു പുറത്ത്\nNext article തന്റെ ഗോളായിരുന്നു മികച്ചതെന്ന് ക്രിസ്റ്റ്യാനോ റൊണാൾഡോ


മൈക്രോസോഫ്റ്റില് നിന്ന് ചൂടന് വാര്‍ത്തകള് | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nമൈക്രോസോഫ്റ്റില് നിന്ന് ചൂടന് വാര്‍ത്തകള്\nPublished on Wed, 06/20/2012 - 18:29 ( 47 weeks3days ago) റഫീഖ് മുഹമ്മദ്\t(+)(-) Font Size\nലോകത്തെ ഏതാണ്ടെല്ലാ ഹാര്‍ഡ്വേയര് നിര്‍മാതാക്കള്‍ക്കും വേണ്ടി സമ്പര്‍ക്കമുഖങ്ങള് (സോഫ്റ്റ്വെയര്) നിര്‍മിച്ചുനല്‍കിയിട്ടുള്ള കമ്പനിയാണ് മൈക്രോസോഫ്റ്റ്. സ്വന്തം സോഫ്റ്റ്വേയറുകള് പ്രവര്‍ത്തിപ്പിക്കാന് സ്വന്തം കമ്പ്യൂട്ടര് വേണമെന്ന് ബില്‍ഗേറ്റ്സിനും കൂട്ടുകാര്‍ക്കും തോന്നിയിട്ടില്ല. അങ്ങനെ തോന്നേണ്ട കാര്യവുമില്ല.ന്മമൈക്രോസോഫ്റ്റിന്റെ ചരിത്രം അറിയുന്നവര്‍ക്ക് അത് മനസിലാകും. എന്നാല് പുതിയ കാലം അങ്ങനെയല്ല, ലോകത്തിലെ ഒന്നാം നമ്പര് കമ്പനിയില് നിന്ന് മൈക്രോസോഫ്റ്റ് പടിയിറങ്ങികഴിഞ്ഞു. ഗൂഗിളടക്കം പുതിയ കമ്പനികള് ഉയര്‍ത്തുന്ന വെല്ലുവിളി നേരിടാന് പുതുവഴികള് തേടുന്ന തിരക്കിലാണ് മൈക്രോസോഫ്റ്റ്. ഒന്നാമനാകാന് മൈക്രോസോഫ്റ്റ് സ്വന്തമായി ടാബ്ലെറ്റ് കമ്പ്യൂട്ടര് പുറത്തിറക്കിയിരിക്കുന്നുവെന്നതാണ് ചൂടന് വാര്‍ത്ത. കടുത്ത മല്‍സരം അരങ്ങേറുന്ന ടാബ്ലെറ്റ് കമ്പ്യൂട്ടര് വിപണിയിലേക്ക് 'സര്‍ഫസ്' എന്ന ടാബ്ലെറ്റുമായാണ് ഈ മുന്‍കാല ഭീമന്റെ വരവ്.\nടാബ്ലെറ്റ് കമ്പ്യൂട്ടറുകളില് ബഹുഭൂരിപക്ഷത്തിന്റെയും ഏറ്റവും വലിയ ന്യൂനത അതിന് കീബോര്‍ഡ് ഇല്ലെന്നതാണ്. അതുകൊണ്ട് തന്നെ ഇന്റര്‍നെറ്റ് ബ്രൗസിംഗ്, സോഷ്യല്‍നെറ്റ്വര്‍ക്കിംഗ്, സിനിമ, പാട്ടുകേള്‍ക്കല് തുടങ്ങിയ ആവശ്യങ്ങള്‍ക്കാണ് ടാബ്ലെറ്റുകള് പ്രധാനമായും ഉപയോഗിക്കാറ്. ടാബ്ലെറ്റുകള്‍ക്ക് കീബോര്‍ഡ് വെച്ചാലോ? അത് ഉപഭോക്താക്കളുടെ മനമിളക്കുമെന്ന തിരിച്ചറിവില് വിവിധ നിറങ്ങളിലുള്ള രണ്ട് കീബോര്‍ഡുകളാണ് 'സര്‍ഫസിന്' ഉള്ളത്. ടൈപ്പ് ചെയ്യുന്നത് സ്ക്രീനിന് പിടിച്ചെടുക്കാന് കഴിയുന്ന മൂന്ന് എം.എം കനമുള്ള ടച്ച് കവറും പൂര്‍ണ കീബോര്‍ഡായി പ്രവര്‍ത്തിപ്പിക്കാവുന്ന ടൈപ്പ് കവറും 'സര്‍ഫസി'നൊപ്പം ലഭിക്കും. ഇതോടൊപ്പം ലഭിക്കുന്ന 'ബില്‍റ്റ് ഇന് കിക്ക് സ്റ്റാന്‍ഡ്' ഉപയോഗിച്ചാല് ടാബിനെ പി.സി പോലെ ഉപയോഗിക്കാനുമാകും.\nലോസ് ആഞ്ചലസില് നടന്ന ചടങ്ങില് പുറത്തിറക്കിയ 'സര്‍ഫസി'ന് 10.6 ഇഞ്ച് ഡിസ്പ്ലേ ആണുള്ളത്. വിന്‍ഡോസ് എട്ട് ആണ് ഓപ്പറേറ്റിംഗ് സിസ്റ്റം. എ.ആര്.എം, ഇന്റല് പ്രോസസറുകള് ഉപയോഗിച്ചുള്ള നാല് മോഡലുകളാകും വിപണിയിലിറക്കുക. മൈക്രോസോഫ്റ്റ് ഓഫീസ് 15 അടക്കം നിരവധി സോഫ്റ്റ്വെയറുകള് ഇതില് ഇന്‍ബില്‍റ്റായി ഇന്‍സ്റ്റാള് ചെയ്തിരിക്കും.\nവിലക്കുറവ്, മെച്ചപ്പെട്ട ബാറ്ററി ലൈഫ് എന്നിവ വാഗ്ദാനം ചെയ്യുന്ന എ.ആര്.എം പ്രോസസര് ഉപയോഗിച്ചുള്ള സര്‍ഫസ് വിദ്യാര്‍ഥികളെയും പ്രൊഫഷനലുകളെയുമാണ് ലക്ഷ്യമിടുന്നത്. 9.3 മി.മി കട്ടിയും 676 ഗ്രാമുമാണ് ഇതിന്റെ ഭാരം. ആപ്പിള് ഐപാഡിന്റെ ഭാരം 652 ഗ്രാമാണ്. 16.9 വൈഡ്സ്ക്രീന് എച്ച്.ഡി ഡിസ്പ്ലേയാണ് ഉള്ളത്. 32 ജി.ബി,64 ജി.ബി മോഡലുകള് ഉണ്ടാകും. മൈക്രോ എസ്.ഡി കാര്‍ഡ് ഉഎയോഗിക്കാനും കഴിയും. യു.എസ്.ബി 2.0 മൈക്രോ എച്ച്.ഡി വീഡിയോ പാര്‍ട്ട് എന്നിവയും ഉണ്ടാകും.\nഇന്റല് 22 എന്.എം ഐ.വി പ്രോസസര് ഉപയോഗിച്ചുള്ള പതിപ്പിന് 13.5 എം.എം കനവും 903 ഗ്രാം ഭാരവുമാണ് ഉള്ളത്. ഉയര്‍ന്ന റെസല്യൂഷനുള്ള സ്ക്രീനും മികച്ച ബാറ്ററി ലൈഫും ഇതിലുണ്ടാകുമെന്ന് കമ്പനി വാഗ്ദാനം ചെയ്യുന്നു. യു.എസ്.ബി 3.0, മിനി ഡിസ്പ്ലേ പോര്‍ട്ട് വീഡിയോ തുടങ്ങിയവയുമുള്ള ഇതിലും മൈക്രോ എസ്.ഡി കാര്‍ഡ് ഉപയോഗിക്കാനാകും. 64 ജി.ബി,128 ജി.ബി എന്നിങ്ങനെയായിരിക്കും മോഡലുകളുടെ സംഭരണ ശേഷി. ഗൊറില്ല ഗ്ളാസ് ഉപയോഗിച്ചിരിക്കുന്നതിനാല് സ്ക്രീനില് പോറല് വീഴില്ല. സ്റ്റീരിയോ സ്പീക്കറുകള്, ഡ്യുവല് മൈക്രോഫോണ്, വീഡിയോ കോളിംഗിനായി കാമറ എന്നിവയാണ് മറ്റ് സവിശേഷതകള്. മൂന്ന് മാസന്മിനുള്ളില് വിലക്കുറവുള്ള എ.ആര്.എം പ്രോസസര് ഉപയോഗിച്ചുള്ള മോഡല് വിപണിയിലെത്തുമെന്ന് പറഞ്ഞ മൈക്രോസോഫ്റ്റ് അധികൃതര് വിലയെ കുറിച്ച സൂചനകളൊന്നും നല്‍കിയിട്ടില്ല.


ടൊറൻറ് സൈറ്റിൽ കയറിയാൽ മൂന്ന് വർഷം തടവുശിക്ഷ | Madhyamam\ndate_range 22 Aug 2016 3:39 PM GMT\nടൊറൻറ് സൈറ്റിൽ കയറിയാൽ മൂന്ന് വർഷം തടവുശിക്ഷ\nന്യൂഡൽഹി: ഇന്ത്യയിൽ നിരോധിക്കപ്പെട്ട ടൊറൻറ് സൈറ്റ് സന്ദർശിക്കുന്നവർ രണ്ട് വട്ടം ആലോചിക്കണം. മൂന്ന് കൊല്ലം ജയിൽ വാസവും മൂന്ന് ലക്ഷം രൂപ പിഴയുമാണ് ഇക്കൂട്ടരെ കാത്തിരിക്കുന്നത്. നിരോധിക്കപ്പെട്ട സൈറ്റുകൾ ലോഗിൻ ചെയ്യുേമ്പാൾ ശിക്ഷ ലഭിക്കുന്ന ക്രിമിനൽ കുറ്റമാണെന്ന മുന്നറിയിപ്പുകൾ ഇനി മുതൽ സൈറ്റുകളിൽ ലഭിക്കും. നേരത്തെ നിയമ വിരുദ്ധവും പകർപ്പവകാശം ലംഘിച്ചതുമായ നിരവധി സൈറ്റുകൾ ടെലികമ്യൂണിക്കേഷൻ വിഭാഗം ബ്ലോക് ചെയ്തിരുന്നെങ്കിലും അതിെൻറ പുതിയ പകർപ്പുകൾ വീണ്ടും പ്രത്യക്ഷപ്പെട്ടിരുന്നു. ഇൗ സന്ദർഭത്തിലാണ് സർക്കാറിെൻറ പുതിയ നടപടി.\nസൈറ്റിൽ പ്രവേശിക്കുന്നവർക്കും ഡൗൺലോഡ് ചെയ്യുന്നവർക്കും പകർപ്പെടുക്കുന്നവർക്കുമെതിരെ 1957ലെ കോപ്പിറൈറ്റ് ആക്ട് പ്രകാരമാണ് കേസെടുക്കുക. ആദ്യമായി സൈറ്റിൽ പ്രവേശിക്കുന്നവർക്ക് കോപ്പീ റൈറ്റ് ലംഘന പ്രകാരം ആറു മാസം മുതൽ മൂന്ന് വർഷം വരെ തടവും 50000 രൂപവരെ പിഴയും ലഭിക്കും. വീണ്ടും കുറ്റം ആവർത്തിച്ചാൽ ഒരു വർഷം മുതൽ മൂന്ന് വർഷം വരെ തടവും ഒരു ലക്ഷം മുതൽ മൂന്ന് ലക്ഷം രൂപ വരെ പിഴയുമാണ് ഇൗടാക്കുക.\n2003ല് സ്ഥാപിതമായതും ലോകത്തെ ഏറ്റവും പ്രചാരമുള്ള ടോറൻറ് സൈറ്റുകളിലൊന്നായ ടോറൻറ്സ് ഇ.യുവിന് പ്രതിദിനം 10 ലക്ഷത്തിലേറെ സന്ദര്‍ശകരാണുള്ളത്. അതേസമയം ചില ടൊറൻറ് സൈറ്റുകൾ നിരോധത്തിെൻറ പരിധിയിൽ വന്നിട്ടില്ല.


unnao case mystery continues | ഉന്നാവോ സംഭവത്തില് ദുരൂഹത അവസാനിക്കുന്നില്ല.... നമ്പര് പ്ലെയ്റ്റില് വിവാദം കത്തുന്നു - Malayalam Oneindia\nPublished: August32019, 23:25 [IST]\nദില്ലി: ഉന്നാവോ പീഡനത്തിലെ ഇരയ്‌ക്കേറ്റ അപകടത്തിലെ ദുരൂഹത അവസാനിക്കുന്നില്ല. വാഹനത്തിലെ നമ്പര് പ്ലേറ്റ് മറച്ചുവെച്ചത് ലോണ് അടയ്ക്കാത്തത് കൊണ്ടാണെന്ന ഡ്രൈവറുടെ വാദത്തെ ഫിനാന്‍സര് തള്ളിയിരിക്കുകയാണ്. താന് വാഹനം പിടിച്ചെടുക്കുമെന്ന് ഡ്രൈവര് ദേവേന്ദര് കിഷോര് പാലിനെ ഭീഷണിപ്പെടുത്തിയിട്ടില്ലെന്ന് ഇയാള് പറഞ്ഞിട്ടുണ്ട്. പിന്നെ എന്തിനാണ് ഇയാള് നമ്പര് പ്ലേറ്റ് മറച്ചുവെച്ചത് എന്നത് ദുരൂഹമാണ്. താന് വായ്പാ അടവ് കുറച്ച് തവണ വൈകിയിരുന്നു എന്നാണ് പറഞ്ഞത്.\nഎന്നാല് ഇയാള് അടവ് മുടക്കിയിരുന്നെങ്കിലും വൈകാതെ തന്നെ തിരിച്ചടച്ചു എന്നാണ് പറയുന്നത്. ഒറിക്‌സ് ഫിനാന്‍സ് കമ്പനിയില് നിന്നാണ് ഇയാള് വായ്പ എടുത്തത്. കാണ്‍പൂരിലാണ് കമ്പനി ഉള്ളത്. താന് ട്രക്ക് ഡ്രൈവറെ ഭീഷണിപ്പെടുത്തിയിട്ടില്ലെന്ന് കമ്പനി ഉടമ ശശികുമാര് പറയുന്നു. ജൂണില് ഇയാളെ കണ്ടിരുന്നുവെന്നും, എത്രയും പെട്ടെന്ന് അടവ് അടച്ച് തീര്‍ക്കാന് പറഞ്ഞെന്നും ഇയാള് പറയുന്നു. അതുകൊണ്ട് വാഹനം ബലമായി പിടിച്ചെടുക്കാന് കമ്പനിക്ക് ആഗ്രഹമില്ലായിരുന്നുവെന്നും ശശികുമാര് പറഞ്ഞു.\nഓടിക്കൊണ്ടിരിക്കുന്ന ഒരു വാഹനവും തന്റെ കമ്പനി ഇതുവരെ പിടിച്ചെടുത്തിട്ടില്ല. അതിന്റെ ആവശ്യവുമില്ലെന്ന് ശശികുമാര് വ്യക്തമാക്കി. ദേവേന്ദര് മാസം 80000 രൂപയോളം മാസത്തില് അടവ് അടയ്ക്കുന്നുണ്ട്. കഴിഞ്ഞ കുറച്ച് മാസങ്ങളില് ഇത് മുടങ്ങിയിരുന്നു. അദ്ദേഹം ഞങ്ങളുടെ കമ്പനിയുടെ വര്‍ഷങ്ങളായുള്ള ഉപഭോക്താവാണ്. അദ്ദേഹത്തിന് പല ഉപകാരങ്ങളും മുമ്പ് ചെയ്ത് കൊടുത്തിട്ടുണ്ട്. വാഹനം പിടിച്ചെടുക്കുന്ന കാര്യം തന്നെ വരുന്നില്ല. അത് ഡ്രൈവര്‍ക്ക് തന്നെ അറിയാമെന്നും അദ്ദേഹം വ്യക്തമാക്കി.\nഇതോടെ യഥാര്‍ത്ഥത്തില് എന്താണ് സംഭവിച്ചതെന്ന കാര്യത്തിലുള്ള ദുരൂഹത വര്‍ധിക്കുകയാണ്. പെണ്‍കുട്ടിയെ കൊലപ്പെടുത്താന് ഗൂഢാലോചന നടന്നു എന്ന് തന്നെയാണ് ഇത് സൂചിപ്പിക്കുന്നത്. ഡ്രൈവറെ കൂടുതല് ചെയ്യുമെന്നും ഇതിലൂടെ സൂചനയുണ്ട്. നമ്പര് പ്ലേറ്റ് സംബന്ധിച്ച വ്യത്യസ്ത മൊഴികള് അന്വേഷിക്കുമെന്ന് സിബിഐ സൂചിപ്പിക്കുന്നു. ശശികുമാര് പറഞ്ഞത് ശരിയാണെങ്കില് കൊലപാതക ശ്രമമാണ് നടന്നതെന്ന് ഉറപ്പിക്കാനാവും. എന്തിനാണ് ഇയാള് നമ്പര് പ്ലേറ്റ് മായ്ച്ചത് എന്നത് ഇപ്പോഴും വലിയൊരു ചോദ്യമാണ്.\nകൂടുതൽ truck വാർത്തകൾ\nഇതര സംസ്ഥാനങ്ങളിൽ നിന്നുള്ള ലോറികൾ പാലക്കാടിലെ ലോറികൾക്ക് വെല്ലുവിളി\nആരിക്കാടിയില് ഓട്ടോയും ലോറിയും കൂട്ടിയിടിച്ച് ഡ്രൈവര് മരിച്ചു\ntruck bjp mla case cbi ട്രക്ക് ബിജെപി എംഎല്‍എ കേസ് സിബിഐ\nunnao case mystery continuse


SSK KASARAGOD: Sep 21, 2018\nഅഡ‌ൂരിന്റെ അഭിമാനം എ.ബി. ഇബ്രാഹിം ഐഎഎസ് കർണാടക വഖഫ് ബോർഡിന്റെ അഡ്‌മി‌നിസ്‌ട്രേറ്റര്\nPosted: 20 Sep 2018 10:44 AM PDT\nകർണാടക വഖഫ് ബോർഡ് അഡ്മിനിസ്ട്രേറ്ററുടെ ചുമതലയിൽ അഡ‌ൂര് ഗവ.ഹയര് സെക്കന്ററി സ്‌ക‌ൂളിലെ ഒര‌ു പ‌ൂര്‍വ്വവിദ്യാര്‍ത്ഥി. കാസർകോട് അഡൂർ സ്വദേശിയായ എ.ബി. ഇബ്രാഹിംആണ് ചുമതലയേറ്റത്. കർണാടക അർബൻ വികസന കോർപറേഷൻ കമീഷണറായി പ്രവർത്തിക്കവെയുള്ള അധികചുമതലയാണിത്. മംഗളുരു സിറ്റി കോർപറേഷൻ കമീഷണറായും ദക്ഷിണ കാനറ ജില്ല ഡെപ്യൂട്ടി കമീഷണറായും പ്രവർത്തിച്ചു. കര്‍ണാടക അഡ്‌മിനിസ്‌ട്രേറ്റീവ് സർവീസില് വിവിധ തസ്‌തികകളിലെ ദീര്‍ഘകാലസേവനത്തിന് ശേഷം 2013 ആഗസ്‌തിലാണ് യൂണിയന് പബ്ലിക് സർവീസ് കമീഷന് അദ്ദേഹത്തിന് ഐഎഎസ് കേഡറിലേക്ക് സ്ഥാനക്കയറ്റം നല്‍കിയത്. 1986 ല് സിവില് സർവീസ് പരീക്ഷ പാസായ ഇബ്രാഹിം ഗോവയില് ഡെപ്യൂട്ടി കലക്ടറായി. 1990ല് കര്‍ണാടക ഭരണ സർവീസില് ചേർന്നു.\n1990 മുതല് 92 വരെ പ്രൊബേഷണറി കെഎഎസ് ഓഫീസറായി കാർവാറിലും തുടര്‍ന്ന് 94 വരെ കൊങ്കണ് റയിൽവേ ഭൂമിയേറ്റെടുക്കല് ഓഫീസറായും പ്രവര്‍ത്തിച്ചു. ഉഡുപ്പി ഭട്കല് മേഖലയില് സമയബന്ധിതമായി ഭൂമി ഏറ്റെടുക്കാന് നടത്തിയ പ്രവര്‍ത്തനം ശ്രദ്ധേയമായിരുന്നു. തുടര്‍ന്ന് അസിസ്‌റ്റന്റ് കമീഷണറായി. 1994മുതല് 1995വരെ സകലേശ്‌പുര സബ്ഡിവിഷനിലും 1995മുതല് 1996വരെ ഹാസന സബ്ഡിവിഷനിലും സേവനമനുഷ്‌ഠിച്ചു. ഈ പ്രദേശങ്ങളിൽ വയോജന വിദ്യാഭ്യാസത്തെ ജനകീയമാക്കുന്നതില് നിര്‍ണായക പങ്കുവഹിച്ചു. 1996ല് മംഗളൂരു സിറ്റി കോര്‍പ്പറേഷന് കമീഷണറായി. കര്‍ണാടയിലെ മികച്ച കോര്‍പ്പറേഷന് കമീഷണറായി തെരഞ്ഞെടുക്കപ്പെട്ടിട്ടുണ്ട്. കെയോണിക്‌സ് മാനേജിങ് ഡയറക്ടര്, മൈസൂര് ലാമ്പ്‌സ് എംഡി, മൈസൂര് സിറ്റി കോര്‍പ്പറേഷന് കമീഷണര് ചുമതലകളും വഹിച്ചു. മൈസൂര് യൂണിവേഴ്‌സിറ്റി രജിസ്‌ട്രാറായും പ്രവര്‍ത്തിച്ചു. 2005ല് രാജീവ്ഗാന്ധിപരിസ്ഥിതി അവാര്‍ഡ് ലഭിച്ചിട്ടുണ്ട്. ഇബ്രാഹിം കമീഷണറായിരിക്കെ 2006ല് പരിസ്ഥിതി സൗഹൃദപ്രവര്‍ത്തനങ്ങളുടെപേരില് ഐക്യരാഷ്ട്രസഭ അംഗീകാരം മൈസൂര് കോര്‍പ്പറേഷന് ലഭിച്ചു, മലയാളം നന്നായി വഴങ്ങുന്ന ഇബ്രാഹിമാണ് കേരള മുഖ്യമന്ത്രിയടക്കമുള്ളവരുടെ കർണാടക സന്ദർശനത്തിൽ അവർക്കൊപ്പം അനുഗമിക്കുന്നത്.\nഅഡൂര് ടൗണിനടുത്തുള്ള ബളക്കിലയിലെ പുതിയപുര വീട്ടിൽ പരേതരായ ബി എസ് മുഹമ്മദ് ഹാജിയുടെയും കുഞ്ഞാലിമ്മയുടെയും മകനാണ്. 1976ല് അഡൂര് സ്‌കൂളില് നിന്നും കന്നഡ മീഡിയത്തില് എസ്എസ്എല്‍സി പാസായ അദ്ദേഹം കര്‍ണാടകയിൽ ഉന്നത ഉന്നതവിദ്യാഭ്യാസം നേടി. അഡൂർ സ്‌കൂളിന് അകമഴിഞ്ഞ സഹായങ്ങളാണ് ഈ കുടുംബം നൽകിയിട്ടുള്ളത്. സ്‌കൂള് ലൈബ്രറിയും മള്‍ട്ടിമീഡിയറൂമും പ്രവര്‍ത്തിക്കുന്നത് പിതാവിന്റെ സ്‌മരണാര്‍ത്ഥം നിര്‍മിച്ച കെട്ടിടത്തിലാണ്. രണ്ട‌ര ലക്ഷത്തോളം ര‌ൂപ ചെലവഴിച്ച് ലൈബ്രറിയില് ആധ‌ുനിക സ‌ൗകര്യങ്ങള് ഏര്‍പ്പെട‌ുത്തി. നടാഷ എന്ന പേര് നൽകിയ സ്‌കൂൾ സ്‌റ്റേജ് കെട്ടിടം ഇബ്രാഹിമിന്റെ മൂത്ത സഹോദരനും അമേരിക്കയില് ഡോക്‌ടറുമായ അമാനുള്ള അദ്ദേഹത്തിന്റെ മകളുടെ സ്മരണയ്ക്കായി നിര്‍മ്മിച്ചു നല്‍കി. സ്‌കൂളിന് ആദ്യമായി കമ്പ്യൂട്ടര് നല്‍കിയത് ഇബ്രാഹിമിന്റെ അനുജനും കര്‍ണാടക സെയില്‍സ് ടാക്‌സ് അഡീഷണല് കമ്മീഷണറായി വിരമിച്ച എ ബി ഷംസുദ്ദീന്. മറ്റൊരു സഹോദരൻ എ ബി മുഹമ്മദ് അലി അഡൂരിലെ അറിയപ്പെട‌ുന്ന കർഷകനാണ്.


മോഷ്ടിച്ച ബൈക്കുകളിൽ കറങ്ങി നടന്ന് വ്യാപകമോഷണം, സ്ത്രീ ഉൾപ്പടെ അഞ്ചംഗ സംഘം പിടിയിൽ » Newsthen\nയുവതിയടക്കം അഞ്ചു പേരെയാണ് കവർച്ചാ കേസിൽ കഴിഞ്ഞ ദിവസം അറസ്റ്റ് ചെയ്തത്. ബൈക്കിൽ ചുറ്റിനടന്ന് സ്വർണമാലയും മറ്റും മോഷ്ടിക്കുന്ന ഈ സംഘം നിരവധി കേസുകളിലെ പ്രതികളാണെന്ന് പൊലീസ് പറയുന്നു. മോഷ്ടിക്കുന്ന ബൈക്കുകള്‍ക്ക് രൂപമാറ്റം വരുത്തിയശേഷം അതിൽ കറങ്ങി നടന്നാണ് വ്യാപകമായ മോഷണങ്ങൾ നടത്തിയിരുന്നത്\nവർക്കല: കടയ്ക്കാവൂരില് യുവതിയടക്കം അഞ്ചു പേർ കവർച്ചാ കേസിൽ അറസ്റ്റിൽ. നിലമേല് വളയിടം രാജേഷ്ഭവനില് ജെര്‍നിഷ(22), കണിയാപുരത്തിനു സമീപം പള്ളിപ്പുറം ഷഫീക് മന്‍സിലില് ഷമീര്(21), കടയ്ക്കാവൂര് വയല്‍തിട്ടവീട്ടില് അബിന്(21), വക്കം മരുതന്‍വിളാകം സ്കൂളിനു സമീപം അഖില്‍പ്രേമന്(20), ചിറയിന്‍കീഴ് തൊടിയില്‍വീട്ടില് ഹരീഷ്(19) എന്നിവരാണ് പൊലീസ് വലയിൽ കുടുങ്ങിയത്. പോലീസിനെ ആക്രമിച്ച രക്ഷപ്പെടാൻ ശ്രമിച്ച പ്രതികളെ സഹാസികമായാണ് പിടികൂടിയത്.\nകഴിഞ്ഞ ശനിയാച്ച പുലര്‍ച്ചെ കടയ്ക്കാവൂര് അങ്കിളിമുക്കിനു സമീപം 80വയസുള്ള വയോധികയെ ബൈക്കിലെത്തിയ ഷമീര്, അബിന് എന്നിവർ അക്രമിച്ചു സ്വര്‍ണമാല പൊട്ടിച്ചെടുത്തു കടന്നിരുന്നു. ഈ കേസിന്റെ അന്വേഷണത്തിനിടെയാണു സംഘം അറസ്റ്റിലായത്. ഷമീറും അബിനുമാണ് ആദ്യം പിടിയിലായത്. പ്രതികളില് നിന്നു കണ്ടെത്തിയ ബൈക്ക് തിരുവനന്തപുരം മെഡിക്കല് കോളജ് ആശുപത്രി പരിസരത്തുനിന്നു മോഷ്ടിച്ചതാണെന്നും കണ്ടെത്തി. പിടിച്ചുപറിക്കുന്ന സ്വര്‍ണാഭരണങ്ങള് വില്‍ക്കാന് സഹായിക്കുന്ന സംഘാംഗമായ ജെര്‍നിഷ എന്ന യുവതി ചാലക്കുടിയിലെ സ്വകാര്യ സ്ഥാപനത്തില് അസിസ്റ്റന്റ് മാനേജരാണ്.\nഷമീറും അബിനും മുപ്പതിലേറെ വാഹനമോഷണക്കേസുകളിലെ പിടികിട്ടാപ്പുള്ളികളും കന്യാകുമാരി, തിരുവനന്തപുരം, കൊല്ലം ജില്ലകളില്6മാസത്തിനുള്ളില് നടന്ന ഒട്ടേറെ മാലപിടിച്ചുപറിക്കല് കേസുകളിലെ പ്രതികളുമാണെന്നു പൊലീസ് അറിയിച്ചു. 2021 നവംബറില് വക്കം സ്വദേശിയുടെ വീടിനുനേരെ ബോംബെറിഞ്ഞു ഭീകരാന്തരീക്ഷം സൃഷ്ടിച്ച ശേഷം വീട്ടുകാരെ അക്രമിച്ച കേസിലേയും പ്രതികളാണ്.\nവക്കം സ്കൂളിനു സമീപം ആളൊഴിഞ്ഞ വീട്ടിലാണ് സ്വര്‍ണാഭരണങ്ങളടക്കം മോഷണവസ്തുക്കള് സൂക്ഷിച്ചിരുന്നത്. മോഷ്ടിക്കുന്ന ബൈക്കുകള് ഇവിടെയെത്തിച്ചു രൂപമാറ്റം വരുത്തിയശേഷമാണു കവര്‍ച്ചയും പിടിച്ചുപറിയും നടത്തിവന്നത്.


വീട് ബഡ്ജറ്റിൽ ഒതുങ്ങുമോ?... - Home Pictures\nബജറ്റിൽ ഒതുങ്ങിയ വീട്- ആർക്കിടെക്റ്റ്/ ഡിസൈനറെ സമീപിക്കുേമ്പാൾ മിക്കവരും ആദ്യം ഉന്നയിക്കുന്നത് ഇതായിരിക്കും. വീട് കടത്തിൻമേൽ പണിതുയർത്താൻ ആരും ആഗ്രഹിക്കില്ല. അവരവരുടെ അഭിരുചിക്കനുസരിച്ച്, ജീവിതരീതികൾക്ക് അനുയോജ്യമായി, സാമ്പത്തികശേഷി കൂടി പരിഗണിച്ചുകൊണ്ടായിരിക്കണം വീട് നിർമ്മാണം തുടങ്ങേണ്ടത്.\nആർഭാടത്തിനു വേണ്ടി അമിത വിസ്തീർണമുള്ള വീടോ എക്റ്റീരിയറിൽ കൂടുതൽ ഡിസൈനും വർക്കുകളും വരുന്നവയോ തെരഞ്ഞെടുക്കരുത്. വീട് നിങ്ങളുടെ ആവശ്യങ്ങൾക്കുള്ളതാണ്, ആഢംബരത്തിനുള്ളതോ മറ്റുള്ളവരെ കാണിക്കുന്നതിനോ വേണ്ടിയുള്ളതാവരുത്. സാമ്പത്തിക ഞരുക്കത്തിനിടയിലും ഭവന വായ്പകളും കഴുത്തറുപ്പൻ പലിശ നിരക്കിലുള്ള കടങ്ങളും വാങ്ങി വേണ്ടാത്ത ആർഭാടങ്ങൾക്ക് പിറകെ പോകരുത്.\nബജറ്റ് ഹോം ഒരുക്കാൻ പ്രധാനമായും ശ്രദ്ധിക്കേണ്ട കാര്യങ്ങൾ…\nവീട് പ്ലാനിങ് ഘട്ടത്തിൽ തന്നെ ബജറ്റ് നിശ്ചയിക്കണം\nബജറ്റ് കുറവാണെങ്കിൽ ബിൽഡ് അപ്പ് ഏരിയ കുറഞ്ഞ രീതിയിലുള്ള പ്ലാൻ തെരഞ്ഞെടുക്കണം.\nനിർമാണം നീട്ടികൊണ്ടു പോകാതിരിക്കുക.\nനിർമാണം തുടങ്ങിയ ശേഷം പ്ലാനിലോ ഡിസൈനിലോ മാറ്റങ്ങൾ വരുത്താതിരിക്കുക. പൊളിച്ച് പണി ചെലവ് കൂട്ടും.\nവീടിനായി നിങ്ങൾ മാറ്റിവെച്ച തുകയും തിരിച്ചടയ്ക്കാൻ പറ്റുന്ന വായ്പ, കിട്ടാൻ സാധ്യതയുള്ള ചിട്ടി, മറ്റു വരുമാനം എന്നിങ്ങനെ എല്ലാം കൂട്ടി ചെലവാക്കാൻ സാധിക്കുന്ന ആകെ തുക നിശ്ചയിക്കുക.\nആഢംബരത്തോടെ ഫർണിഷ് ചെയ്യേണ്ടതായ ഡിസൈൻ തെരഞ്ഞെടുക്കാതിരിക്കുക.\nബജറ്റിനേക്കാൾ അൽപം കൂടി കരുതാം\nവീട് നിർമിക്കുന്നതിന് നിങ്ങൾ സമീപിക്കുന്ന ആർക്കിടെക്റ്റ്/ ഡിസൈനർ വീടിെൻറ വിസ്തൃതിയും ഡിസൈനുമെല്ലാം നോക്കി നിർമാണ ചെലവ് കൃത്യമായി പറയാറുണ്ട്. നിർമാണം നീണ്ടുപോകുമ്പോൾ പ്രതീക്ഷിച്ചതിൽ കൂടുതൽ ചിലവ് വരാൻ സാധ്യത ഉണ്ടെന്ന് ഓർമ്മപ്പെടുത്താനും മറക്കാറില്ല.കാരണം ഉദ്ദേശിക്കുന്ന തുകയിൽ പണി പൂർണമായും തീരണമെന്നില്ല.\nനിർമാണസാമഗ്രികളുടെ വിലയിൽ വരുന്ന മാറ്റവും പണിക്കാരുടെ വേതന വർധനവും ഉദ്ദേശിച്ച ഡിസൈനിൽ വരുത്തുന്ന ചെറിയ മാറ്റങ്ങളുമെല്ലാം ചെലവിനെ ബജറ്റിെൻറ ലക്ഷ്മണരേഖ കടത്തും. അതിനാൽ ബജറ്റിനേക്കാൾ അൽപം കൂടി കൈയിൽ കരുതുന്നതാണ് ഉചിതം.\nകരാറുകാരനെ നിങ്ങൾ വീട് ഏൽപിച്ചാൽ സ്ക്വയർഫീറ്റിന് 2000 രൂപ നിരക്കിൽ ആയിരിക്കും അയാൾ കരാർ എടുക്കുന്നത്. അതായത് 1000 സ്ക്വയർഫീറ്റ് വീട് കരാറുകാരൻ നിർമ്മിച്ചുതരാൻ വാങ്ങുന്ന തുക ഇരുപത് ലക്ഷം രൂപയാണ്. ഇതിൽ മോഡുലാർ കിച്ചനും, മറ്റു അകത്തള സജീകരണങ്ങൾ കൂടി ആകുമ്പോൾ വീണ്ടും പണം ചെലവാക്കേണ്ടിവരും. ചുറ്റുമതിൽ, കിണർ, ലാൻഡ്സ്കേപ്പ് തുടങ്ങിയചെലവുകൾ വേറെ.\nകരാറുകാരനെ സംബന്ധിച്ച് അവസാനം വന്നുചേരുന്ന പല ചെലവുകളെ സംബന്ധിച്ചും നല്ല ധാരണ ഉണ്ടാകില്ല. ഡിസൈനർ വീടിെൻ്റ ചുമരിൽ വെക്കുന്ന ചിത്രങ്ങൾ പോലും മനസ്സിൽ കണ്ടുകൊണ്ടാണ് പ്ലാൻ തയാറാക്കുന്നത്. അതിനാൽ പണം ചെലവഴിക്കുന്നതിൽ കൃത്യത പാലിക്കുക.\nവിസ്തീർണവും ഡിസൈനും തീരുമാനിക്കാം\nഎത്ര സ്ക്വയർ ഫീറ്റുള്ള വീടാണ് നിങ്ങൾക്ക് വേണ്ടതെന്ന് ആദ്യമേ തീരുമാനിക്കുക. അത് ഏത് ശൈലിയിലാണ് ചെയ്യേണ്ടതെന്നും. ആർക്കിടെക്റ്റുമായി സംസാരിച്ച് നിങ്ങൾ ആഗ്രഹിക്കുന്ന ശൈലിയിലുള്ള വ്യത്യസ്ത ഡിസൈനുകൾ നോക്കണം. അതിൽ നിർമാണ ചെലവ് താരതമ്യേന കുറവുള്ളതും ഉദ്ദേശിക്കുന്ന സൗകര്യങ്ങൾ എല്ലാം ഉൾകൊള്ളുന്നതുമായ ഒന്നാണ് തെരഞ്ഞെടുക്കേണ്ടത്. മേഖലയിൽ പ്രാവീണ്യമുള്ള ഡിസൈനർ/ ആർക്കിടെക്റ്റ് ആണെങ്കിൽ നിങ്ങളുടെ സ്വപ്നങ്ങളോട് ഒരിക്കലും സമരസപ്പെടേണ്ടി വരില്ല.\nകൈയിൽ ഉള്ള പണവും തിരിച്ചടയ്ക്കാൻ പറ്റുന്ന ലോണും മറ്റ് ചിലവാക്കാൻ സാധിക്കുന്ന ആകെ തുക നിശ്ചയിച്ച് ഡിസൈനറെ അറിയിക്കണം. ഇൗ ബജറ്റിൽ എത്ര സ്ക്വയർ ഫീറ്റ് ഉൾപ്പെടുമെന്ന് അറിയാൻ ശ്രമിക്കുക. ബജറ്റിനുള്ളിൽ ഒതുക്കുന്നതിന് ഏരിയ കുറക്കാനായി ചിലപ്പോൾ റൂമുകൾ വെട്ടിച്ചുരുക്കുകയോ അളവിൽ മാറ്റങ്ങൾ വരുത്തുകയോ ചെയ്യേണ്ടിവരും.\nവീടിെൻറ ആകെ ചുറ്റളവിെൻറ/ വിസ്തീർണ്ണത്തിെൻ്റ അനുപാദത്തിലായിരിക്കണം മുറികളുടെ അളവുകൾ നിശ്ചയിക്കേണ്ടത്. ഒരു ഡിസൈനറുടെ അടുത്ത് നാല് സെൻറിെൻറയും എട്ട് സെൻറിെൻറയും പ്ലോട്ടുകൾ കൊടുത്താൽ രണ്ടിലും മൂന്ന് ബെഡ്റൂം പ്ലാൻ ചെയ്തുതരാൻ സാധിക്കും. ഒന്ന് വളരെ കോമ്പാക്റ്റ് ആയി സ്പേസ് യൂട്ടിലൈസേഷൻ പ്രകാരവും മറ്റൊന്ന് വിശാലമായ റൂമുകൾ ഉള്ളതും ആയിരിക്കും. സ്ഥലപരിമിതിയിൽ നിന്നുകൊണ്ടുതന്നെ വളരെ കൃത്യമായ പ്ലാനിങ്ങോടുകൂടി നല്ല വീട് ഡിസൈൻ ചെയ്യാവുന്നതാണ്.\nഅഴകിന് അമിതപ്രാധാന്യം വേണ്ട\nബജറ്റ് താളം തെറ്റുക ഇൻറീരിയർ ഡിസൈനിങ്ങിലേക്ക് എത്തുേമ്പാഴാണ്. വീട് ചെറുതുമതിയെങ്കിലും അകത്തളം ആഢംബരമാക്കണമെന്ന് തോന്നുന്നത് നിർമാണം കഴിഞ്ഞ ശേഷമാകും. സീലിങ്, ലൈറ്റിങ്, പാനൽ വർക്കുകൾ എന്നിവ പ്ലാനിൽ ഉള്ളതിനേക്കാൾ ഉൾപ്പെടുത്തിയാൽ ചെലവും കുതിക്കും.\nനിങ്ങളുടെ ബജറ്റിൽ നിന്നുകൊണ്ട് വീടിനെ നന്നായി ഫർണിഷ് ചെയ്യുക എന്നത് ഡിസൈനറുടെ ചുമതലയാണ്. മികവുറ്റ ഒരു ഡിസൈനർക്ക് അദ്ദേഹത്തിെൻറ താൽപര്യങ്ങൾ അടിച്ചേൽപ്പിക്കാതെ ക്ലൈൻറിെൻറ അഭിരുചിക്കനുസരിച് അദ്ദേഹത്തിന് സാമ്പത്തിക ബാധ്യതയില്ലാതെ തന്നെ വീടൊരുക്കി നൽകാൻ കഴിയും.\nകോഴിക്കോട് ഇൗസ്ഹില്ലിൽ സ്ക്വയർ ആർക്കിടെക്ച്ചറൽ ഇൻറീരിയർ കൺസൾട്ടൻറ്സ് എന്ന സ്ഥാപനത്തിെൻറ സാരഥിയാണ് ലേഖകൻ.\nRelated Items:വീട് ബഡ്ജറ്റിൽ ഒതുങ്ങുമോ?...


Social Media trolls about Kerala state film Awards | ബാഷ പഴയ ബാഷയല്ല മക്കളേ.. ബോധം പോയി ഫഹദ് ഫാസിൽ ഫാൻസ്.. സംസ്ഥാന അവാർഡിനും ട്രോൾ പൂരം - Malayalam Oneindia\n13 min ago കനത്ത ചൂട്; അഞ്ച് സംസ്ഥാനങ്ങളില് റെഡ് അലേര്‍ട്ട്; പുറത്തിറങ്ങരുത്, ഉഷ്ണതരംഗത്തിന് സാധ്യത\nUpdated: Thu, Mar 8, 2018, 17:53 [IST]\nഇത്തവണത്തെ സംസ്ഥാന ചലച്ചിത്ര പുരസ്‌ക്കാരം കയ്യടികളേറെ നേടുന്നുണ്ട്. മുന്‍സര്‍ക്കാരുകളുടെ കാലത്ത് ചലച്ചിത്ര പുരസ്‌ക്കാരം വെറും പ്രഹസനമാണ് എന്ന് പരക്കെ ആരോപങ്ങള് ഉയര്‍ന്നിരുന്നു. എന്നാലിത്തവണത്തെ പുരസ്‌ക്കാരങ്ങള് അര്‍ഹിച്ചവര്‍ക്ക് തന്നെയാണ് എന്നതാണ് പൊതുവെ ഉയരുന്ന അഭിപ്രായങ്ങള്.\nസംസ്ഥാന പുരസ്‌ക്കാരങ്ങള് പ്രഖ്യാപിച്ചതോടെ ട്രോളന്മാര് പണി തുടങ്ങിയിട്ടുണ്ട്. ഇന്ദ്രന്‍സിന് മികച്ച നടനുള്ള പുരസ്‌ക്കാരം ലഭിച്ചത് ആഘോഷിക്കുന്നതിനൊപ്പം ജനപ്രിയ സിനിമകളും നായകന്മാരും ഒഴിവാക്കപ്പെട്ടതും ട്രോളന്മാര് ആഘോഷമാക്കുന്നുണ്ട്.\nഅന്നത്തെ ബാഷ അല്ല ഇന്നത്തെ ബാഷ.\nഹാസ്യനടനായി മാത്രമേ ഇന്ദ്രന്‍സിനെ ഇത്രയും കാലം കണ്ടിട്ടുള്ളൂ. എന്നാല് മികച്ച ഒരു അഭിനേതാവ് കൂടിയാണ് താനെന്ന് തെളിയിച്ചാണ് ഇത്തവണത്തെ പുരസ്‌ക്കാര നേട്ടം. അന്നത്തെ ബാഷ അല്ല ഇന്നത്തെ ബാഷ.\nഓടി നടന്ന് തളളുന്നതും ഫേസ്ബുക്കില് ഹാഷ്ടാഗ് ഇട്ട് കളിക്കുന്നതിനും ഇല്ലെങ്കിലും കഴിവുള്ള നടന്മാര് വേറെയും മലാളത്തില് ഉണ്ടെന്ന് മനസ്സിലായില്ലേ എന്ന്.\nതാലി കെട്ടാൻ മാത്രമല്ല\nപഞ്ചാബി ഹൗസിലെ മദ്യപാന രംഗം പ്രക്ഷകരെ ഏറെ ചിരിപ്പിച്ചിട്ടുള്ളതാണ്. കല്യാണം കഴിക്കാന് താലി കെട്ടാനുള്ള ആരോഗ്യം മാത്രമല്ല, മികച്ച നടനുള്ള അവാര്‍ഡ് വാങ്ങാനുള്ള ആരോഗ്യവും ഇന്ദ്രന്‍സിന്റെ ശരീരത്തിനുണ്ട്.\nവര്‍ഷം കുറേയായി ഇന്ദ്രന്‍സ് മലയാള സിനിമയില് അഭിനയം തുടങ്ങിയിട്ട്. അഭിനയത്തില് രണ്ട് ദശാബ്ദം കടന്നപ്പോഴാണ് ഒരു അവാര്‍ഡ് വന്നെത്തി നോക്കിയിരിക്കുന്നത്.\nഅലന്‍സിയറെ സംഘികള് വെറുതെ വിട്ടിട്ടില്ല. സ്വഭാവ നടനുള്ള പുരസ്‌ക്കാരമാണ് അലന്‍സിയറിന് ലഭിച്ചത്. തുണി ഇല്ലാതെ നടക്കുന്ന സ്വഭാവത്തിനായിരിക്കും എന്നാണ് ട്രോള്. അലന്‍സിയറുടെ വേറിട്ട പ്രതിഷേധങ്ങളാണ് ഉന്നം\nമലയാളത്തില് ഹാസ്യതാരങ്ങള് അവാര്‍ഡ് മികച്ച നടനുള്ള പുരസ്‌ക്കാരം നേടുന്നത് ഇതാദ്യമായല്ല. വിനായകനും ഒടുവിലും അടൂര് ഭാസിയും സലിം കുമാറുമെല്ലാമുണ്ട്. ഇന്ന് മുതല് ഇന്ദ്രന്‍സും.\nവേറെവിടുണ്ട് ഇത്ര വെറൈറ്റി\nമലയാളത്തിലെ ഹാസ്യ താരങ്ങള് മികച്ച നടനുള്ള സംസ്ഥാന അവാര്‍ഡ് മാത്രമല്ല ദേശീയ അവാര്‍ഡ് വരെ വാങ്ങിയിട്ടുണ്ട്. മലയാളത്തില് അല്ലാതെ വേറെ ഏത് ഭാഷയില് കാണും ഇത്ര വെറൈറ്റി\nതമിഴിലെ സൂപ്പര്‍താരങ്ങളായ അജിത്തിനും വിജയിനും കേരളത്തില് വന് ഫാന്‍സ് ഉണ്ട്. പറഞ്ഞിട്ടെന്താ. ഏതെങ്കിലും ഒരു അവാര്‍ഡ് പ്രഖ്യാപനം കേട്ട് ആഘോഷിക്കാനുള്ള ഭാഗ്യം എന്നെങ്കിലും ഉണ്ടാകുമോ ആവോ\nഇത്തവണ മികച്ച നടനുള്ള പുരസ്‌ക്കാരം ലഭിക്കുമെന്ന് ഏറ്റവും അധികം പ്രതീക്ഷിക്കപ്പെട്ട നടനായിരുന്നു ഫഹദ് ഫാസില്. എന്നാല് അവാര്‍ഡ് പ്രഖ്യാപിച്ചപ്പോള് പത്മശ്രീ നോക്കിയിരുന്ന പ്രാഞ്ചിയേട്ടന്റെ അവസ്ഥയിലായി ഫാന്‍സ്.\nഞാനൊക്കെ ചത്തിട്ട് മതി\nഫഹദും ആസിഫും അടക്കമുള്ള മുന്‍നിരക്കാര് ആഞ്ഞ് വലിച്ചിട്ടും സംസ്ഥാന അവാര്‍ഡ് ഷോ കേസില് എത്തിക്കാനായില്ല. അത് ഇനി ഇന്ദ്രന്‍സൊക്കെ ചത്തിട്ട് മതീന്ന്.\nആ നിലവിളി ശബ്ദമിടോ\nഅതിനിടെ സര്‍ക്കാരിനിട്ടും കിട്ടിയിട്ടുണ്ട്. ആ നിലവിളി ശബ്ദമിടോയിലെ അഭിനയത്തിന് പി ജയരാജനും പര്‍ച്ചേസിലെ അഭിനയത്തിനും ശൈലജ മന്ത്രിയുമാണ് പുരസ്‌ക്കാരിതര്.\nബിജുമേനോന്റെ രക്ഷാധികാരി ബൈജു കലാമൂല്യമുള്ള ജനപ്രിയ ചിത്രമെന്ന പേര് നേരത്തെ തന്നെ നേടിയതാണ്. ഇത്തവണ ഈ അവാര്‍ഡ് ബൈജുവേട്ടനും പിള്ളരും കൊണ്ടുപോയി.\nരോഗലക്ഷണങ്ങള് ഒന്നും തന്നെയില്ല, ബോളിവുഡ് നടന് കിരണ് കുമാറിന് കൊവിഡ് സ്ഥിരീകരിച്ചു\nആലിയ അല്ല ഇനി അഞ്ജലി; ബന്ധം മതി; നവാസുദ്ദീന് സിദ്ദീഖിക്ക് വാട്‌സ്ആപ്പില് ഭാര്യയുടെ നോട്ടീസ്\n\_"പോയി ചേട്ടാ...മോനിചേട്ടൻ പോയി.. മരിച്ചു.. ആക്സിഡന്റ്..'' നടന്‍റെ ഓര്‍മ്മകളുമായി കൃഷ്ണപൂജപ്പുര\nമതമോ നിറമോ രാഷ്ട്രീയമോ നോക്കാതെ കാവലായി നിൽക്കുന്ന സുരേഷേട്ടൻ, നന്മ തൊട്ടറിഞ്ഞ ഒരു നിമിഷം; കുറിപ്പ്\nactor actress director സിനിമ നടി നടന് പുരസ്കാരം parvathy indrans പാർവ്വതി ലിജോ ജോസ് പല്ലിശ്ശേരി\nSocial Media trolls about Kerala state film Awards